ނަމާދުގެ އައްތަޙިއްޔާތުގައި ޞަލަވާތްކިޔާއިރު سيدنا މިލަފުޒު ހިމަނައިގެން ކިޔުން – DhiSalafiyyah\nނަމާދުގެ އައްތަޙިއްޔާތުގައި ޞަލަވާތްކިޔާއިރު سيدنا މިލަފުޒު ހިމަނައިގެން ކިޔުން\n20/03/2012 ފިޤުހާއި އޭގެ ޢިލްމުތައް, ދީންއައްޝައިޚް ޢިމްރާން މުޙައްމަދު ޢަލީ\nالسيد ގެ ލަފުޒީ މާނައަކީ ބޮޑު ޖަމާޢަތެއްގެ މައްޗަށް ވެރިކަންކުރާމީހާއެވެ. އަދި ނަފްސު ތަހުޒީބު ކޮށްފައިވާ މާތް މީހުންނަށްވެސް އެފަދައިން މުޚާޠަބު ކުރެވެއެވެ.\nالسيد މިކަލިމައަށް نا ގުޅާލުމަށްފަހު سيدنا އޭ ބުނުމުން އޭގެން ދޭހަވާ މާނައަކީ އަހަރުމެންގެ ވެރިޔާ ނުވަތަ މާތް މީހާއެވެ.\nالسيد އަކީ ﷲ ތަޢާލާގެ އިސްމުފުޅެއް\nالسيد އަކީ ﷲ ތަޢާލާއަށް ނިސްބަތްކުރުން ޞައްޙަކޮށް ސާބިތުވެފައިވާ އިސްމުފުޅެކެވެ. މިއިސްމުފުޅު އަންނަނިވި ޙަދީޘްގައި ވާރިދުވެފައިވެއެވެ.\n(صحيح) عَنْ مُطَرِّفٍ قَالَ: قَالَ أَبِي: انْطَلَقْتُ فِي وَفْدِ بَنِي عَامِرٍ إِلَى رَسُولِ اللَّهِ صَلَّى اللَّهُ عَلَيْهِ وَسَلَّمَ فَقُلْنَا: أَنْتَ سَيِّدُنَا، فَقَالَ: (السَّيِّدُ اللَّهُ) ، قُلْنَا: وَأَفْضَلُنَا فَضْلًا وَأَعْظَمُنَا طَوْلًا، فَقَالَ: (قُولُوا بِقَوْلِكُمْ أَوْ بَعْضِ قَوْلِكُمْ، وَلَا يَسْتَجْرِيَنَّكُمْ الشَّيْطَانُ).\nމުޠައްރިފްގެ ބައްޕާފުޅު ވިދާޅުވިކަމަށް އެކަލޭގެފާނު ރިވާކުރެއްވިއެވެ. ބަނޫ އާމިރުގެ ވަފްދާއިއެކު رسول الله صلى الله عليه وسلم އަރިހަށް ތިމަން ދިޔައީމެވެ. ފަހެ ތިމަންނާމެން އެކަލޭގެފާނަށް ދެންނެވީމެވެ. ( އަހަރުމެންގެ ސައްޔިދަކީ ތީއެވެ ). ފަހެ އެކަލޭގެފާނު ޙަދީޘްފުޅު ކުރެއްވިއެވެ. ( السيد އެއީ ﷲ އެވެ). ތިމަންނާމެން ދެންނެވީމެވެ. އަހުރުމެންގެ ތެރެއިން އެންމެ މާތް އަދި ދީލަތިކަމުގައި އެންމެ މަތިވެރީ ކަލޭގެފާނެވެ. ފަހެ އެކަލޭގެފާނު ޙަދީޘްފުޅު ކުރެއްވިއެވެ. (ތިޔަބައިމީހުން [ގެ މިއްލަތުގެ މީހުން] ބުނާ ގޮތަށް ބުނާށެވެ.[އެބަހީ: ރަސޫލާ ނުވަތަ ނަބިއްޔާ މިފަދައިން ބުނާށެވެ.] ނުވަތަ އޭގެ ތެރެއިން ބައެއް ބަސްތައް ބުނާށެވެ.[އެބަހީ: ވާހަކަ ކުރުކުރާށެވެ.] ދެން ފަހެ ޝައިތާނާ ތިޔަބައިމީހުން [އޭނާގެ ފިޔަވަޅުތައްމަތީ] ހިނގުމަށް މެދުވެރި ނުކުރާށެވެ.)”\nމިޙަދީޘް ނިންމަވާލައްވަމުން އެކަލޭގެފާނު އިރުޝާދު ދެއްވާފައިވަނީ އެކަލޭގެފާނަށް ޘަނާ ކިޔުމުގައި ހައްދު ފަހަނަ އަޅާ ނުދިޔުމަށެވެ. އަދި ޙަޤީޤީ މާނާގައި السيد ބޭނުންކުރެވެނީ ހަމައެކަނި ﷲ ތަޢާލާއަށްކަމެވެ.\nﷲ ތަޢާލާއަށް ނިސްބަތްކޮށް السيد އޭ ބުނެވިއްޖެނަމަ އޭގެ މާނައަކީ މީސްތަކުންގެ މައްޗަށް ވެރިކަންކުރައްވާ، ހުރިހާ މަޚްލޫގުންތައް އެކަލާނގެއަށް ބޭނުންޖެހިފައިވާ އަދި އެކަލާނގެ އެއްވެސް މަޚުލޫގަކަށް ބޭނުން ވެވޮޑިގެންނުވާ ކަމެވެ. އަދި ހުރިހާ ކަމެއް ނިޔާކުރުން އެކަލާނގެ އަތްޕުޅުގައިވާކަމެވެ.\nނަމާދުން ބޭރުގައާއި ވާރިދުވެފައިވާ ޛިކުރުތައް ކިޔާއިރު ނޫން އެހެނިހެން ހާލަތްތަކުގައި ނަބިއްޔާ صلى الله عليه وسلمއަށް سيدناމިލަފުޒު ނިސްބަތްކުރުން:\nއިސްވެބަޔާންވެދިޔަ ޙަދީޘްގެ އަލީގައި سيدنا މިޢިބާރާތް ﷲ ތަޢާލާ ނޫން އެހެން ފަރާތަކަށް ބޭނުން ނުކުރުން އެއީ އައުލާވެގެން(އެދެވިގެން) ވާ ގޮތްކަމަށް ބައެއް ޢިލްމުވެރީން ވިދާޅުވެއެވެ.\nނަމަވެސް އެކަން އެއީ ހުއްދަކަމެއް ކަމުގައި ދަލާލަތު ކުރާ ގިނަ ދަލީލުތަކެއް ހުރުމުން، ނަމާދުގައާއި އަދި ޝަރުޢީ ގޮތުން ވާރިދުވެފައިވާ ޒިކުރުތަށްކިޔާއިރުނޫން އެހެނިހެން ހާލަތްތަކުގައި އެ ޢިބާރާތް ބޭނުން ކުރުން އެއީ ހުއްދަކަމެއް ކަމުގައި ވިދާޅުވެފައިވާ ޢިލްމުވެރީންގެ ބަސްފުޅުގައި ނުހަނު ބުރަދަން އެބަހުއްޓެވެ.\nމިކަން ހުއްދަ ކަމަށް ދޭހަވާ ބައެއް ދަލީލުތައް:\n(صحيح) عن أَبِي هُرَيْرَةَ قَالَ: قَالَ رَسُولُ اللَّهِ صلى الله عليه وسلم: (أَنَا سَيِّدُ وَلَدِ آدَمَ يَوْمَ الْقِيَامَةِ)\n“އަބޫ ހުރައިރާ (رضي الله عنه) ވިދާޅުވިއެވެ. رسول الله صلى الله عليه وسلم ޙަދީޘްފުޅުކުރެއްވިއެވެ. (ޤިޔާމަތްދުވަހު އާދަމުގެ ދަރީންގެ ސައްޔިދަކީ ތިމަންކަލޭގެފާނެވެ).”\n(صحيح) ހަސަނުގެފާނު (رضي الله عنه) އާއި ބެހޭގޮތުން رسول الله صلى الله عليه وسلم ޙަދީޘްފުޅު ކުރެއްވިއެވެ. (إنَّ ابْنِيْ هَذَا سَيَّدٌ…)\n“ހަމަކަށަވަރުން ތިމަންކަލޭގެފާނުގެ މިދަރިކަލުންނަކީ ސައްޔިދެކެވެ.”\n(صحيح) އަދި ބަނޫ ޤުރައިޡާގެ މީހުންގެ މައްޗަށް ޙުކުމްކުރުމަށް ސަޢްދު އިބުނު މުޢާޛު (رضي الله عنه) ގެނެވުމުން رسول الله صلى الله عليه وسلم ޙަދީޘްފުޅުކެއްވިއެވެ. (قُومُوا إلَى سَيِّدِكُمْ)\n“ތިޔަބައިމީހުންގެ ސައްޔިދަށް [އެހީތެރިވުމަށް] ތެދުވާށެވެ.”\nނަމާދުގެ އައްތަޙިއްޔާތުގައި ޞަލަވާތް ކިޔާ އިރު سيدناމިލަފުޒު ހިމަނައިގެން ކިޔުން:\nނަމާދުގައި އައްތަޙިއްޔާތު ކިޔަން ސާބިތުވެފައިވާ ގޮތް\nނަމާދުގެ އައްތަޙިޔާތާގައި ކިޔުމަށް ގިނަގުނަ ޞީޣާތަކެއް ސާބިތުވެފައިވެއެވެ. މިގޮތުން މިލިޔުމުގައި މިޛިކުރުކޮށްލަނީ މިތަނުން އެއް ޞީޣާއެވެ.\nނަމާދެގެ ފުރަތަމަ އައްތަޙިއްޔާތު އެކުލެވިގެންވަނީ ދެއެއްޗެއް ކިޔުމުގެ މައްޗަށެވެ. އެއީ:\n1 التشهد ކިޔުން\n2 رسول الله صلى الله عليه وسلم ގެ މައްޗަށް ސަލަވާތް ކިޔެވުން(ފުރަތަމަ އައްތަޙިއްޔާތުގައި ޞަލަވާތް ކިޔުން އެއީ މުސްތަޙައްބު ކަމެކެވެ).\nالتشهد ގެ ޞީޣާއެއް\nاَلتَّحِيَّاتُ للهِ وَالصَّلَوَاتُ وَالطَّـيِّباَتُ السَّلاَمُ عَلَيْكَ أَيُّهاَ النَّبِيُّ وَرَحْمَةُ اللهِ وَبَرَكَاتُهُ السَّلاَمُ عَلَيْناَ وَعَلَىٰ عِباَدِ اللهِ الصَّالِحِيْنَ. أَشْهَدُ أَن لاَّ إِلٰهَ إِلاَّ اللهُ وَأَشْهَدُ أَنَّ مُحَمَّدًا عَبْدُهُ وَرَسُوْلُهُ\nاَللَّهُمَّ صَلِّ عَلَىٰ مُحَمَّدٍ وَعَلَىٰ آلِ مُحَمَّدٍ كَماَ صَلَّيْتَ عَلَىٰ إِبْرَاهِيْمَ وَعَلَىٰ آلِ إِبْرَاهِيْمَ إِنَّكَ حَمِيْدٌ مَجِيْدٌ. اَللَّهُمَّ باَرِكْ عَلَىٰ مُحَمَّدٍ وَعَلَىٰ آلِ مُحَمَّدٍ كَماَ باَرَكْتَ عَلَىٰ إِبْرَاهِيْمَ وَعَلَىٰ آلِ إِبْرَاهِيْم إِنَّكَ حَمِيْدٌ مَجِيْدٌ.\nމިގޮތުން ފުރަތަމަ އައްތަޙިއްޔާތުގައި التشهد އާއި ސަލަވާތްކިޔެވުމުން ފުރަތަމަ އައްތަޙިއްޔާތު ފުރިހަމަވީއެވެ.\nނަމާދެގެ ދެވަނަ އައްތަޙިއްޔާތު އެކުލެވިގެންވަނީ4އެއްޗެއް ކިޔުމުގެ މައްޗަށެވެ. އެއީ:\n2 رسول الله صلى الله عليه وسلم ގެ މައްޗަށް ސަލަވާތް ކިޔެވުން\n3 ހަތަރުކަމުން ރައްކާތެރިކަމަށް އެދުން\nމިގޮތުން ދެވަނަ އައްތަޙިއްޔާތުގައި މަތީގައި ޒިކުރުކުރެވިފައިވާ التشهد އާއި ސަލަވާތް ކިޔެވުމަށްފަހު، ހަތަރުކަމުން ރައްކާތެރިކަމަށް އެދުމާއި އެކު ދުޢާކުރުމުން ދެވަނަ އައްތަޙިއްޔާތު ފުރިހަމަ ވީއެވެ.\nހަތަރުކަމުން ރައްކާތެރިކަމަށް އެދޭ ޞީޣާއެއް\nاَللَّهُمَّ إِنِّيْ أَعُوْذُ بِكَ مِنْ عَذَابِ الْقَبْرِ وَعَذَابِ النار وَفِتْنَةِ الْمَحْياَ وَالْمَماَتِ وَشَرِّ الْمَسِيْحِ الدَّجَّالِ.\nاَللَّهُمَّ إِنِّيْ ظَلَمْتُ نَفْسِيْ ظُلْماً كَثِيْرًا وَلاَ يَغْفِرُ الذُّنُوْبَ إِلاَّ أَنْتَ فَاغْفِرْ لِيْ مَغْفِرَةً مِنْ عِنْدِكَ وَارْحَمْنِيْ إِنَّكَ أَنْتَ الْغَفُوْرُ الرَّحِيْمُ.\nނަމާދުގައި ޞަލަވާތްކިޔާ އިރު سيدنا މިޢިބާރާތް އިތުރުކޮށްގެން ކިޔުން\nފިޤުހުފޮތްތަކުގައާއި ޙަދީޘްފޮތްތަކުގައި رسول الله صلى الله عليه وسلم އަރިހުން އިބްރާހިމީ ޞަލަވާތް ޒިކުރުކެރެވިފައިވާއިރު، سيدنا މިލަފުޒު ވާރިދެވެގެން އައިސްފައި ނުވެއެވެ.\nއައްތަޙިއްޔާތުގައި رسول الله صلى الله عليه وسلم މައްޗަށް ޞަލަވާތްކިޔާއިރު، سيدنا އިތުރުކުރައްވާ ބޭފުޅުން ޞަލަވާތްކިޔާގޮތުގެ މިޘާލުތިރީގައި އެވަނީ އެވެ.\nاَللَّهُمَّ صَلِّ عَلَىٰ سَيِّدِنَا مُحَمَّدٍ عَبْدِكَ وَرَسُوْلِكَ النَّبِيُّ الأُمِّيِّ وَعَلَىٰ آلِ سَيِّدِنَا مُحَمَّدٍ وَأَزْوَاجِهِ وَذُرِّيَّتِهِ كَماَ صَلَّيْتَ عَلَىٰ سَيِّدِنَا إِبْرَاهِيْمَ وَعَلَىٰ آلِ سَيِّدِنَا إِبْرَاهِيْمَ فِي العَالمَِيْنَ إِنَّكَ حَمِيْدٌ مَجِيْدٌ. وَبَارِكْ عَلَىٰ سَيِّدِنَا مُحَمَّدٍ وَعَلَىٰ آلِ سَيِّدِنَا مُحَمَّدٍ وَأَزْوَاجِهِ وَذُرِّيَّتِهِ كَماَ بَارَكْتَ عَلَىٰ سَيِّدِنَا إِبْرَاهِيْمَ وَعَلَىٰ آلِ سَيِّدِنَا إِبْرَاهِيْمَ فِي العَالمَِيْنَ إِنَّكَ حَمِيْدٌ مَجِيْدٌ.\nމިގޮތަށް ނަމާދުގައި رسول الله صلى الله عليه وسلم މައްޗަށް ޞަލަވާތްކިޔާއިރު سيدنا އިތުރުކޮށްގެން ކިޔުމުގެ ޙުކުމާއި ބެހޭގޮތުން ޢިލްމުވެރީންގެ މެދުގައި ދެރައުޔެއްވެއެވެ.\n1 މިކަމަކީ އެދެވިގެންވާ މުސްތަޙައްބު ކަމެކެވެ. (މިގޮތައް ވިދާޅުވެފައިވަނީ ޙަނަފީ މަޛްހަބާއި މާލިކީ މަޛްހަބާއި އަދި ޝާފިޢީ މަޛްހަބުގެ ފަހުގެ ބައެއް ޢިލްމުވެރީންނެވެ.)\n2 މިކަމަކީ ޝަރުޢުކުރެވިގެންވާ ކަމެއްކަމށާއި އަދި ކުރުން ހުއްދެވެގެންވާ ކަމެއްނޫނުވެ. ( މިއީ މިމައްސަލަ ތަޙުޤީޤު ކުރައްވާފައިވާ ކުރީގެ އާއި ފަހުގެ ޢިލްމުވެރީންގެ ބަހެވެ. މިބޭފުޅުންގެ ތެރޭގައު އަލްޙާފިޒު އިބުނު ޙަޖަރާއި ފަޟީލަތުއްޝައިޙް މުޙައްމަދު ބުން ޞާލިހުން ޢުޘެއިމީނުއާއި ފަޟީލަތުއްޝައިޙް ބަކުރު އަބޫ ޒައިދުއާއި އަދި ފަޟީލަތުއްޝައިޙް ނާޞިރުއްދީން އަލްއަލްބާނީ ހިމެނެއެވެ.)\nމިކަމަކީ އެދެވިގެންވާ ކަމެކޭ ވިދާޅުވާ ޢިލްވެރީންގެ ދަލީލުތައް\n1 (ضعيف) حدثنا الحسن بن بيان حدثنا زياد بن عبد الله حدثنا المسعودي عن عون بن عبد الله عن أبي فاختة عن الأسود بن يزيد\nعن عبد الله بن مسعود قال : – إذا صَلَّيْتُمْ عَلَى رَسُوْلِ اللهِ صَلَّى اللهُ عَلَيْهِ وَسَلَّمْ فَأَحْسِنُوْا الصَّلاَةَ عَلَيْهِ . فَإِنَّكُمْ لا تَدْرُونَ لَعَلَّ ذَلِكَ يُعْرَضُ عَلَيْهِ . قَالَ: فَقالوا لَهُ :فَعَلِّمْنَا . قَالَ قُولُوا: (اللهُمَّ اجْعَلْ صَلاَتَكَ وَرَحْمَتَكَ وَبَرَكَاتَكَ عَلَى سَيِّدِ المُرْسَلِيْنَ وَإِمَامِ المُتَّقِيْنَ وخَاتَمِ النَّبِيِّيْنَ محمد…)\n“އަބްދުﷲ އިބުނު މަސްޢޫދު رضي الله عنه ވިދާޅުވިއެވެ. ތިޔަބައިމީހުން رسول الله صلى الله عليه وسلم މައްޗަށް ޞަލަވާތްކިޔާހިނދު، ފަހެ އެކަލޭގެފާނުގެ މައްޗަށް އެންމެ ފުރިހަމަ ގޮތުހައި ޞަލަވާތް ކިޔާށެވެ. ފަހަރުގައި އެކަލޭގެފާނަށް އެޞަލަވާތްތައް ހުށަހަޅާ ލެވޭކަންވެސް ފަހެ ހަމަކަށަވަރުން ތިޔަބޭކަލުންނަށް އިނގިވަޑައިނުގަންނަވާ ނޫންތޯއެވެ. ދެން އެބޭކަލުން އެކަލޭގެފާނަށް ދެންނެވިއެވެ. ފަހެ އަޅުގަނޑުމެންނަށް (އެކަން ކުރަންވީ ގޮތް) އުނގަންނަވާ ދެއްވާށެވެ.\nދެން އެކަލޭގެފާނު ވިދާޅުވިއެވެ. ތިޔަބޭކަލުން ވިދާޅުވާށެވެ. ( އޭﷲ! ރަސޫލު ބޭކަލުންގެ ސައްޔިދު އަދި ތަޤްވާވެރީންގެ އިމާމު އަދި ނަބީކަން ޚަތިމުކުރެއްވި މުޙައްމުދު ގެފާނަށް އިބަރަސްކަލާނގެ ޞަލަވާތާއި ރަޙްމަތާއި ބަރަކާތް ލައްވާށިއެވެ…”\nމި އަޘަރުގައި އަބްދުﷲ އިބުނު މަސްޢޫދު رضي الله عنه ޞަލަވާތްކިޔަން އުނގަންނަވައި ދެއްވިއިރު “ރަސޫލު ބޭކަލުންގެ ސައްޔިދު” މިފަދައިން ވިދާޅުވެފައިވާތީ މިކަމަކީ ހުއްދަ ކަމެއްކަމުގައި މިބޭފުޅުން މިއަޘަރުން އިސްތިދުލާލުކުރެއްވީއެވެ.\nނަމަވެސް މިއަޘަރަށް ޖަވާބުދާރީ ވެވެނީ މިއަޘަރަކީ ޞައްޙަ އަޘަރެއް ނޫންކަމަށެވެ. އެހެނީ މިޙަދީޘްގެ ސަނަދުގައިވާ المسعودي އަކީ އޭނާގެ އުމުރުގެ ފަހުކޮޅުގައި އޭނާ ރިވާކޮށްއުޅުނު ޙަދީޘްތައް އޮޅުން އަރާފައިވާ ބޭކަލެކެވެ.\nނަމަވެސް ފަހުގެ ބައެއް ޢިލްމުވެރީން މިއަޘަރާއި އަދި އިބްނު އުމަރު ގެ ކިބައިން ވާރިދުވެފައިވާ މިމާނަ ދޭހަވާ އަޘަރުގެ ސަނަދުތައް އެއްކުރައްވާފައި މިއަޘަރަކީ ޙަސަން ދަރަޖައިގެ އަޘަރައެއްކަމުގައިވެސް ވިދާޅުވެފައިވެއެވެ.\n2 رسول الله صلى الله عليه وسلم ގެ ނަންފުޅުގެ ކުރިއަށް سيدنا ލުމަކީ އެކަލޭގެފާނަށް އިޙްތިރާމް އަދާ ކުރުމާއި އަދަބުވެރިވުމުގެ ތެރެއިން ހިމެނޭ ކަމަކަށް ވާތީއެވެ. އަދި އެކަލޭގެފާނަކީ އާދަމުގެ ދަރީންގެ ތެރެއިން ސައްޔިދު ކަންސާބިތުވެފައިވާތީއެވެ. އަދި رسول الله صلى الله عليه وسلم އެކަލޭގެފާނުގެ މައްޗަށް ޞަލަވާތް ކިޔަންވީގޮތް ޞަޙާބީބޭކަލުންނަށް އުނގަންނަވާ ދެއްވި އިރު އެކަލޭގެފާނުގެ ނަންފުޅުގެ ކުރީގައި ކިޔުމަށް އިރުޝާދު ނުދެއްވީ އެކަލޭގެފާނުގެ ތަވާޟުޢު ވެރިކަމުން (ބޮޑާ ކަމުގެ އިދިކޮޅު ސިފަ) ކަމުގައިވުންއެކަށީގެންވެއެވެ. ބައެއް ކަންކަމުގައި އެކަލޭގެފާނު ތަވާޟުޢު ވެރިކަމާއި ހިތްތިރިކަމުން ނުކުރުމަށް އަމުރުކުރައްވައެވެ. އެފަދަ ކަންކަމުގައި އަދަބު ވެރިވުން އެއަމުރަށް ތަބާ ވުމަށް ވުރެއް އައުލާ ކަންބޮޑެވެ.\nމިދަލީލަށް ޖަވާބުދާރީ ވެވެނީ މިއުންމަތަށް އުނގަންނައި ދިނުން ލާޒިމު އެއްޗެއް رسول الله صلى الله عليه وسلم ދޫކުރައްވާފައި ނުވާކަމަށް ޙަދީޘްއިން ޘާބިތުވެފައިވާތީއެވެ.\n(صحيح)..إِنَّهُ لَمْ يَكُنْ نَبِىٌّ قَبْلِى إِلاَّ كَانَ حَقًّا عَلَيْهِ أَنْ يَدُلَّ أُمَّتَهُ عَلَى خَيْرِ مَا يَعْلَمُهُ لَهُمْ وَيُنْذِرَهُمْ شَرَّ مَا يَعْلَمُهُ لَهُمْ…\nތިމަންކަލޭގެފާނުގެ ކުރީން ވަޑައިގެންނެވި ކޮންމެ ނަބީ ބޭކަލެއްވެސް އެބޭކަލެއްގެ އުންމަތުގެ މީހުންނަށް ހެޔޮވެގެންވާ ކަމެއް ކަމަށް އެބޭކަލަކަށް އިނގިފައިވާ ކަންކަމަށް މަގު ދެއްކުން އެއީ އެބޭކަލެއްގެ މައްޗަށް އޮތް ޙަތްގެއްކަމުގައިވިއެވެ. އަދި އެބައިމީހުންނަށް ނުބައި ކަމެއް ކަން އެބޭކަލަކަށް އިނގިވަޑައިގެންވާ ކަމަކުން އިންޒާރު ދިނުންވެސް [އެބޭކަލެއްގެ މައްޗަށް ވާ ޙައްގެއް ކަމުގައިވިއެވެ.]\nމިކަމަކީ ޝަރުޢުކުރެވިގެންވާ ކަމެއްނޫންކަމަށާއި އަދި ކުރުން ހުއްދެވެގެންވާ ކަމެއްވެސްނޫން ކަމަށް ވިދާޅުވާ ޢިލްމުވެރީންގެ ދަލީލުތައް\n1 ގިނަ ޞަޙާބީ ބޭކަލުން رسول الله صلى الله عليه وسلمގެ އަރިހުން އިބްރާހިމީ ޞަލަވާތް ރިވާކުރެއްވިއިރު އެއްވެސް ޞީޣާއެއްގައި سيدنا މިލަފުޒުވާރިދުވެފައި ނުވުއެވެ. އަދި ޝަހާދަތުގެ ދެކަލިމަ ވާރިދުވެފައިވާ ޙަދީޘްތަކާއި އަދި ބަންގިއާއި ގުޅުން ހުރި ޙަދީޘް ތަކުގައިވެސް އެއްވެސް ގޮތަކަށް މިލަފުޒު رسول الله صلى الله عليه وسلمގެ ނަންފުޅާއި އެކު ގެނެވިފައި ނުވެއެވެ.\n2 އެއްވެސް ޞަޙާބީ ބޭކަލެއް އަދި ތާބިޢީ ބޭކަލެއްގެ އަރިހުން އެބޭކަލުން މިފަދައިން ކަންތައް ކުރެއްވިކަން ޘާބިތުވެފައި ނުވެއެވެ. (މިބޭފުޅުންގެ އަރިހުގައި އިސްވެ ބަޔާންވެ ދިޔަ އިބްނު މަސްޢޫދުގެ އަޘަރަކީ ޘާބިތު ނުވާ ބަލިކަށި އަޘަރެކެވެ.)\n3 رسول الله صلى الله عليه وسلمގެ އަރިހުން ވާރިދުވެފައިވާ ޛިކުރުތަކަކީ ތައުޤީފީ (ވަޙީގެ ޒަރީއާއިން އިނގޭ)ކަމެކެވެ. މިގޮތުން މިފަދައިން ޚާއްޞަކަންކަމަށް ވާރިދުވެފައިވާ ޛިކުރުތަކަށް އެއްވެސް މީހަކަށް އުނިއިތުރު ކުރުން ހުއްދަވެގެންނުވެއެވެ.\nމިމައްސަލައިގެ ބުރަދަން ހުރި ރާޖިހު ޤައުލަކީ އިބްރާހިމީ ޞަލަވާތް ކިޔަވާ އިރު سيدنا މިލަފުޒުއިތުރު ކޮށްގެން ކިޔުމީ ޝަރުޢުކުރެވިގެންވާ ކަމެއްނޫންކަމަށާއި އަދި ކުރުން ހުއްދެވެގެންވާ ކަމެއްނޫން ކަމަށެވެ. (ނަމަވެސް އަބްދު ﷲ އިބްނު މަސްއޫދުގެ އަޘަރަކީ ޞައްޙަ އެއްޗެއްކަމުގައި ބުރަވެވޭނަމަ އެއަޡަރުގައި ވާގޮތަށް އައްތަޙިއްޔާތު ކިޔުމާދޭތެރޭ ބުނެވޭނީ އެއަށްވެރުއް ޞައްޙަކޮށް رسول الله صلى الله عليه وسلم ގެ އަރިހުން ޘާބިތުވެފައިހުރި ލަފުޒުތައް ކިޔުން އައުލާ ކަންބޮޑުކަމަށެވެ.)\n1السيد އަކީ ﷲ ތަޢާލާގެ އިސްމުފުޅެކެވެ.\n2 ނަމާދުގައާއި އަދި ޝަރުޢީ ގޮތުން ވާރިދުވެފައިވާ ޒިކުރުތަށްކިޔާއިރުނޫން އެހެނިހެން ހާލަތްތަކުގައި رسول الله صلى الله عليه وسلم ނިސްބަތްކޮށް سيدنا މިޢިބާރާތް ބޭނުން ކުރުން އެއީ ހުއްދަކަމެކެވެ. އެއީ އެކަމަށް ދަލާލަތުކުރާ ޞައްޙަ ޙަދީޘްތައް ވާރިދުވެފައިވާތީއެވެ. މިމައްސަލާގައި މިފަދައިން ބުރަވެވަޑައިންނަވާ ޢިލްމުވެރީންގެ ތެރޭގައި އަލްޙާފިޒު އައްސަޚާވީ (رحمه الله) ހިމެނިވަޑައިގަންނަވައެވެ.\nނަމަވެސް މީ ލާޒިމު ކަމެއްނޫނެވެ. އަދި މިގޮތަށް ނުކިޔައިފި މީހަކީ އެކަލޭގެފާނަށް އިޙްތިރާމު ނުކުރާ މީހެކޭވެސް ނުބުނެވޭނެއެވެ. އެހެނީ ޞަޙާބީ ބޭކަލުންވެސް رسول الله صلى الله عليه وسلم އަށް ނިސްބަތްކޮށް ވާހަކަ ފުޅު ދައްކަވާއިރު “ސައްޔިދުނާ رسول الله صلى الله عليه وسلم ޙަދީޘްފުޅު ކުރެއްވިއެވެ” މިފަދައިން ވިދާޅުނުވާތީއެވެ.\n3 ނަމާދުގައާއި އަދި ޝަރުޢީ ގޮތުން ވާރިދުވެފައިވާ ޒިކުރުތަށް ކިޔާއިރު رسول الله صلى الله عليه وسلم ނިސްބަތްކޮށް سيدنا މިޢިބާރާތް ބޭނުން ކުރުން އެއީ ހުއްދަކަމެއްނޫނެވެ. އެއީ މިކަމަށް ދަލާލަތު ކުރާ ޞައްޙަ ޙަދީޘެއް ނެތުމާއި އަޅުކަމުގައި ބޭނުން ކުރެވޭ ޢިބާރާތްތަކީ توقيفي (ދަލީލެއް ލިބެން ދެން ވާރިދެވެފައިވާ މިންވަރުގައި ބާއްވަން ޖެޙޭ) އެއްޗަކަށްވާތީ އަދި رسول الله صلى الله عليه وسلم މިއުންމަތަށް ފައިދާ ހުރި އެންމެ މޮޅު ގޮތަށް ކަންތައް އުނގަންނަވާދެއްފައިވާއިރު މިކަން ހިމެނިފައި ނުވާތީ އެވެ.\nމިމައްސަލާގައި މިފަދައިން ބުރަވެވަޑައިގަންނަވާ ބައެއް ޢިލްމުވެރީންނަކީ އަލްޙާފިޒު އިބުނު ޙަޖަރު އަދި ފަޟީލަތުއް ޝައިޚު ނާސިރުއްދީން އަލްއަލްބާނީ ފަޟީލަތުއް ޝައިޚު މުޙައްމަދު އިބްނު ޞާލިހުލް އުޘެއިމީން އަދި ފަޟީލަތުއް ޝައިޚު ބަކުރު އަބޫ ޒައިދު (رحمهم الله)އެވެ.\n ބައްލަވާ مفردات ألفاظ القران للأصفهاني / ص 432 / طبعة: دار القلم\n رواه أبو داود في السنن / كتاب الأدب / باب: في كراهية التمادح / رقم: 4806 وصححه الألباني في صحيح أبي داود وصحح إسناده شعيب الأرناووط ومحمد كمال في تحقيق السنن\n ބައްލަވާ معالم السنن للخطابي / مجلد4/ ص 112 / طبعة: محمد الراغب\n ބައްލަވާ فقه الأسماء الحسنى د.عبدالرزاق / ص 385-386\n ބައްލަވާ سنن أبي داود تحقيق شعيب أرناووط ومحمد كمال / مجلد7/ ص 184 / طبعة: دار الرسالة العالمية\n ބައްލަވާ القول البديع للسخاوي الشافعي/ ص 107 / طبعة: دار الريان للتراث\n صحيح مسلم / كتاب الفضائل / باب: تفضيل النبي صلى الله عليه وسلم… / حديث رقم: 5899\n صحيح البخاري / كتاب الصلح / باب:قول النبي صلى الله عليه وسلم لحسن بن على … / حديث رقم: 2704\n صحيح البخاري / كتاب: الجهاد والسير / باب: إذا نزل العدو على حكم رجل / حديث رقم: 3043\n صحيح البخاري / كتاب: الأذان / باب: التشهد في الآخرة / حديث رقم:83 1\n صحيح البخاري / كتاب: أحاديث الأنبياء / باب: … / حديث رقم:3370\n صحيح مسلم/ كتاب: المساجد / باب: ما يستعاذ منه في الصلاة / رقم الحديث: 1327\n صحيح البخاري / كتاب: الأذان / باب: الدعاء قبل السلام / حديث رقم:834\n الموسوعة الفقهية الكويتية / مجلد: 11 / ص:346 / طبعة: وزارة الأوقاف والشؤون الإسلامية\n ބައްލަވާ معجم المناهي اللفظية / ص 304-306 / طبعة: دار العاصمة\n نيل الأوطار للشوكانى / مجلد :4/ ص : 379-380 / طبعة: دار ابن الجوزي\n صحيح مسلم / كتاب: الإمارة / باب: الوفاء ببيعة الخلفاء/ رقم الحديث: 1844\n ބައްލަވާ الشرح الممتع لعثيمين / مجلد:5/ ص 143 /طبعة: دار ابن الجوزي


Furathama Fas Mas Dhuvahu Fas Kujjaku Rape Kuri\nމޭމަހުގެ ނިޔަލަށް ފަސް ކުޑަކުދިން ރޭޕް ކުރި މައްސަލަ ޖެންޑާގައި\n15 ޖުލައި 20182ކޮމެންޓް\nފުރަތަމަ ފަސް މަސް ދުވަހު ފަސް ކުއްޖަކު ރޭޕު ކުރި\nމިއަހަރުގެ މޭމަހުގެ ނިޔަލަށް ފަސް ކުޑަކުދިން ރޭޕު ކުރި މައްސަލަ ހުށަހަޅާފައިވާ ކަމަށް ޖެންޑަ އެންޑް ފެމިލީ އިން ބުނެފިއެވެ.\nޖެންޑާ މިނިސްޓްރީން އެހެން ބުނެފައިވަނީ އެ މިނިސްޓްރީން އާއްމުކޮށްފައިވާ މޭ މަހުގެ ނިޔަލަށް އެ މިނިސްޓްރީއަށް ހުށަހެޅިފައިވާ މައްސަލަތަކުގެ ތަފާސް ހިސާބުތަކުގެ ތެރޭގައެވެ.\nޖެންޑަ މިނިސްޓްރީން އާންމު ކޮށްފައިވާ ތަފާސް ހިސާބުތަކަށް ބަލާއިރު މި އަހަރުގެ ޖެނުއަރީއިން ފެށިގެން މޭމަހުގެ ނިޔަލަށް 1077 މައްސަލަ ހުށަހަޅާފައިވާއިރު 534 މައްސަލައަކީ ކުޑަކުދިންނަށް ކޮށްފައިވާ އަނިޔާތަކުގެ މައްސަލައެވެ. އޭގެ ތެރެއިން އުމުރުން 18 އަހަރުން ދަށުގެ ކުދިންނަށް ކުރާ އަނިޔާތަކުގެ ތެރެއިން ރޭޕްގެ ފަސް މައްސަލައެއް ވެއެވެ. އަދި ގެއިން ފިލައިގެން ގޮސްފާވާ ކުދިންގެ 20 މައްސަލަ ހުށަހަޅާފައިވެއެވެ. އަދި އޭގެ އިތުރުން ޖިސްމާނީ އަދި ނަފްސާނީ ބަލިތައް ހުންނަ ކުދިންގެ ތެރެއިން އަމިއްލަ ނަފްސަށް އަނިޔާދޭ ކުދިންގެ 22 މައްސަލަ ހުށަހަޅާފައިވެއެވެ.\nކުޑަކުދިންނަށް ކޮށްފައިވާ ޖިންސީ އަނިޔާގެ 339 މައްސަލަ ވަނީ ޖެންޑަ އެންޑް ފެމިލީއަށް ހުށަހަޅާފައެވެ. އަދި އެހެނިހެން ގޮތްގޮތަށް ކުޑަކުދިންނަށް ކޮށްފައިވާ އަނިޔާގެ 136 މައްސަލަ ހުށަހަޅާފައިވާއިރު، ކުޑަކުދިންނަށް ކޮށްފައިވާ ޖިސްމާނީ އަނިޔާގެ 59 މައްސަލަ ވެސް ހުށަހަޅާފައިވެއެވެ.\nެފަސް މަހުގެ މައްޗަށް ބިނާ ކޮށްފައިވާ ރިޕޯޓަށް ބަލާއިރު 238 މައްސަލައާއި އެކު އެންމެ ގިނަ މައްސަލަ ހުށަހަޅާފައިވަނީ އޭޕްރިލް މަހުއެވެ. އަދި 188 މައްސަލައާއި އެކު އެންމެ މަދުން މައްސަލަ ހުށަހެޅި މަހަކީ މޭމަހެވެ.\nޖިންސީ ގޯނާ ޖެންޑާ މިނިސްޓްރީ ނަފްސާނީ ކުޑަކުދިން ރޭޕު\nނަންވާނި އިންޑިއާ.. އާބާދީއަށްބަލާފަ ރާއްޖޭގެމީހުން ލަދުވެތިވާންޖެޭ...\nވީމާ ރޭޕިސްތާން ކިޔާކަށްނުޖެހޭ މިވަރުވީމަކާއެ ދޮވެހިންނެތް..\nފިސާރި ވަރު ހުންނަ އެއްޗެހި ގެންގުޅޭ މީހުން ދޯ ރާއްޖޭގަވެސް އުޅެނީ.


Aburuge Gaanoonaai Anti-Defection Gaanoonu Uvaalan Thaaeedheh Noon - MP Asma - Vaguthu\nއަބުރުގެ ޤާނޫނާއި އެންޓި ޑިފެކްޝަން ޤާނޫނު އުވާލާން ތާޢީދެއް ނޫން - އެމްޕީ އަސްމާ\nމާފަންނު މެދު ދާއިރާގެ މެންބަރު އަސްމާ ރަޝީދު\nއަބުރު ރައްކާތެރިކޮށްދިނުމާއި ހިޔާލުފާޅުކުރުމުގެ މިނިވަންކަމުގެ ޤާނޫނާއި، ރައްޔިތުން މަޖިލީހަށް ހޮވިވަޑައިގަންނަވާއިރު މެންބަރުން ތިބި ޕާޓީ ބަދަލުކޮށްފިނަމަ، ނުވަތަ ނިސްބަތްވާ ޕާޓީ އިން ވަކިކޮށްފިނަމަ ރައްޔިތުން މަޖިލީހުގެ މެންބަރު ކަމުން ވަކިކުރެވޭ ގޮތަށް އޮތް، އެންޓި ޑިފެކްޝަން ޤާނޫނު އުވާލުމަށް ތާޢީދު ނުކުރައްވާ ކަމަށް މާފަންނު މެދު ދާއިރާގެ މެންބަރު އަސްމާ ރަޝީދު ވިދާޅުވެއްޖެއެވެ.\nމިކަން ހާމަކުރައްވައި އަސްމާ ވިދާޅުވީ، އެންޓި ޑިފެކްޝަން ޤާނޫނަކީ ރައްޔިތުންގެ މަޖިލީހުގެ މެމްބަރުން ޕާޓީ ބަދަލުކުރުޟާއި، ޕާލަމެންޓަރީ ގުރޫޕުން ކަނޑައަޅާ އުސޫލުތަކާ ޚިލާފަށް ޢަމަލުކުރަމުންދާ ދިއުން ހުއްޓުވުމަކަށް ގެނައުމަށް އެކުލަވާލި ޤާނުނެއް ކަމަށެވެ. ޕާޓީގެ ޓިކެޓުގައި މަޖިލީހަށް އިންތިޚާބުވުމަށްފަހު ދާއިރާގެ ރައްޔިތުންނާއި ޕާޓީގެ އުސޫލުތަކާއި ޚިލާފަށް ޢަމަލުކުރުމަކީ ބަލައިގަނަވޭނެ ކަމެއް ނޫން ކަމަށް އަސްމާ ވިދާޅުވިއެވެ.\nއެހެންކަމުން، އެންޓި ޑިފެކްޝަން ޤާނޫނު އުވާލުމަށް ރައްޔިތުންގެ މަޖިލީހަށް ހުށަހަޅާފައިވާ އިސްލާޙަކީ ރައްޔިތުންނަށް ނުހަނު ބޮޑު ގެއްލުންތައް ލިބިގެންދާނެ އިސްލާޙަކަށް ވާތީ، އެ އިސްލާޙަށް ތާޢީދު ނުކުރައްވާ ކަމަށް އަސްމާ ވިދާޅުވިއެވެ.\nއެމްޕީ އަސްމާ ވިދާޅުވީ، އަބުރު ރައްކާތެރި ކުރުމުގެ ޤާނޫނަކީ، އިސްލާމީ މުޖުތަމަޢެއްގައި ކޮންމެހެންވެސް އޮންނަން ޖެހޭ ޤާނުނަކަށް ވާއިރު، އެ ޤާނޫނު އުވާލުމަށް ހުށަހަޅާފައިވާ ކަމަށެވެ. އަބުރުގެ ޤާނޫނަކީ ޤައުމުގެ މަސްލަޙަތާއި، ރައްޔިތުންގެ ޢިއްޒަތާއި ޝަރަފަށްޓަކައި ކޮންމެހެންވެސް އޮންނާން ޖެހޭ ޤާނޫނެއް ކަމަށް އަސްމާ ވިދާޅުވިއެވެ.\nއަދި އިންސާނާގެ އަބުރު ރައްކާތެރިކުރުމަށް އިސްލާމްދީން ކަނޑައަޅުއްވާފައިވާއިރު، މިފަދަ މުޙިންމު ޤާނޫނެއް އުވާލުމަކީ އެކަމަނާ ތާޢީދުކުރައްވާނެ ކަމެއް ނޫން ކަމަށް އަސްމާ ވިދާޅުވިއެވެ.\nދެވަނަ ދައުރު ނިމުމަށްފަހު ދެމަހަށްވުރެ ގިނަ ދުވަހުގެ ޗުއްޓީއަކަށްފަހު މާދަމާ، ރައްޔިތުންގެ މަޖިލީހުގެ ތިންވަނަ ދައުރުގެ ފުރަތަމަ ޖަލްސާ ބާއްވާއިރު، އަބުރު ރައްކާތެރިކޮށް ޚިޔާލު ފާޅުކުރުމުގެ މިނިވަންކަމުގެ ޤާނޫނާއި އެންޓި ޑިފެކްޝަން ޤާނޫނު އުވާލުމަށް ހުށަހަޅާފައިވާ ބިލުގެ މަސައްކަތް މާދަމާގެ ޖަލްސާއަށް ވަނީ އެޖެންޑާކޮށްފައެވެ.\nއަބުރު ރައްކާތެރި ކުރުމާއި ބެހޭ ގާނޫނު އުވާލުމުގެ ބިލު މަޖިލީހަށް ވައްދާފައި މިވަނީ ނިމިދިޔަ ރިޔާސީ އިންތިޚާބުން ރައީސުލްޖުމްހޫރިއްޔާ އަބްދުﷲ ޔާމީންގެ މައްޗަށް ކުރި ހޯއްދެވި އިދިކޮޅު އިއްތިހާދުގެ ކެންޑިޑޭޓް، އިބްރާހީމް މުޙައްމަދު ސޯލިހު (އިބޫ)، ވެރިކަމަށް ވަޑައިގަތުމަށްފަހު ގިނަވެގެން ސަތޭކަ ދުވަހުގެ ތެރޭގައި އެ ޤާނޫނު އުވާލާނެކަން ހާމަކުރައްވާފައި ވަނިކޮށެވެ. އިބޫ ވިދާޅުވެފައި ވަނީ މިއަދު މީޑިއާ އަށް އޮތް އެންމެ ބޮޑު ގޮންޖެހުމަކީ އަބުރު ރައްކާތެރިކޮށްދިނުމާއި ހިޔާލުފާޅުކުރުމުގެ މިނިވަންކަމުގެ ގާނޫނު ކަމަށެވެ.\nއަބުރުގެ ޤާނޫނުގެ އިތުރުން އިދިކޮޅު ބައެއް ފަރާތްތަކުން އުވާލަން ބޭނުންވާ އެންޓި ޑިފެކްޝަން ގާނޫނުގެ ސަބަބުން މަޖިލިސް މެންބަރުން ގަނެ ވިއްކުމުގެ ވިޔަފާރި ހުއްޓުމަކަށް އައިސްފައި އޮތްނަމަވެސް އެޤާނޫނު އުވާލައިފި ނަމަ، އަނެއްކާވެސް ޕާޓީ ބަދަލު ކުރުމަށް މަޖިލިސް މެންބަރުންނަށް އެއްވެސް ހުރަހެއް ނޯންނާނެއެވެ. އެހެންކަމުން އެޤާނޫނު އުވާލުމަކީ މަޖިލިސް މެންބަރުންނަށް ނާޖާއިޒް ފައިދާތަކެއް ނަގަން ލިބޭ އިތުރު ފުރުސަތަކަށް ވެގެން ދާނެއެވެ.\nއޮކްޓޯބަރ 27, 2018 20:20\nމަންޖެ ބުރުގާ އަޅާބަލަ\nއޮކްޓޯބަރ 28, 2018 05:33\nބުރުގާ އެޅުމަކީ ކުރަންޖެހޭ ކަމެއް ކަމަށް ޤަބޫލުކުރަން. އެހެން ކަމަށްވިޔަސް، އަސްމާ އެ ބުނުއްވީ ތެދު ވާހަަކައެއް. އެކަމަކާ މިކަމަކާ ހުރީ ކޮން ގުޅުމެއް؟ އެއްކަމަކީ ފަރުދީ ކަމެއް، އަނެއްކަމަކީ މުޖުތަމަޢު ޝާމިލުވާ ކަމެއް.\nމަށާ، އަސްމާއާ. ބޮއްބެސޮރާ، ގޯނިބެކުޑައައްޔާ، ތާއީދު ނުކުރިއަސް އުވާލަން ފެންނަބަޔަކު އެ އުވާލާނެ.\nއޮކްޓޯބަރ 27, 2018 21:33\nތިގާނޫނު ވުޖޭދައް އައިމަ އެތައްބެންބަރެއް ތިކަމާ ނުރުހުންވެގެން ތިޔައްގޮންޖެހެ. މުއައްސަސާތަކުންވެސް ތިގާނޫނައް ބާރުދިނުމައްވުރެ ބޮޑައްބަލަނީ ވަކިގޮތަކައް މައްސަލަނުނިންމާ ދަންމާލާ އޭރަކު އޮންނަސިޔާސީ އޮއިވަރާއެކު މެންބަރުންނައް ދެވޭނެ ގޮތައްބޭއްވުން. އެހެންނޫންނަމަ މިހާދުވަސްވީއިރު 12މެންބަރުންގެ މައްސަލަ ކޮންމެސް އެއްގޮތަކައް އެންމެނައް ސާފުވާނެގޮތައް ނިންމީސް. ވީމާ އެންމެ ރަގަޅު ވާނީ ނަމެއްގަ ތިގާނޫނު އޮތުމައްވުރެ ތި އުވާލީއްޔާ\nއޮކްޓޯބަރ 28, 2018 05:36\nނަމެއްގަ އޮތުމަށްވުރެ އުވާލާށޭ ކިޔާފަ މޮޔަ ހައްދައިގެން ކަންކުރުވަން ނޫޅޭ. އެޒަމާން ހިނގައްޖެ. ނަމެއްގަނަމަވެސް އޮތީތީވެ، ދެންޖެހޭނީ އެކަންކަން އިސްލާޙުކުރަން މަސައްކަތްކުރަން. ކީއްވެ ފަހަތަށްދާންވީ؟ ކަންކަން ކުރެވޭނީ ކުރިއަށްގޮސްގެން.\nއޮކްޓޯބަރ 27, 2018 22:02\nޤުދުރަތިިި ޤަަނުުނު ބަދަލު ނުކުރަނެބަ\nއޮކްޓޯބަރ 27, 2018 22:42\nމި ގައުމުގާ މަޖިލީހުގެތެރޭން ގާނޫނުއަސާސީއާ ހިލާފު ފާސްކުރުން ފާސްކުރަން ފެށުނީތަ ؟\nއޮކްޓޯބަރ 28, 2018 02:56\nމިހާރު މިތިބަ މެންބަރުން ގެ ބަދަލުގައި ކިޔަވައިގެން ތިބި ޤާބިލު މުޅިން އާ މީހުން ހޮވަން ޖެހިއްޖެ. ވޯޓު ދޭންވީ ލާރިހުރި ނުފޫޒު ގަދަ މީހުނަކަށް ނޫން\nއޮކްޓޯބަރ 28, 2018 08:03\nނުކޮށް ހުރެބަލަ ދެން ހޮވާތޯ\nއޮކްޓޯބަރ 28, 2018 14:42\nއަދިވެސް ހޮވާނަން. އަސްމާ ސާބަސް.


އިހަވަންދޫގައި ހުރި ސަރުކާރު މުއައްސަސާތަކުގެ މެދުގައި އެކުވެރިކަން އާލަކުރުމުގެ މަޤްޞަދުގައި ކޮންމެ އަހަރަކުވެސް ކައުންސިލުން އިންތިޒާމްކޮށްގެން ބާއްވާ އޮފީސްތަކުގެ މުބާރާތް މިއަހަރުވެސް ކުރިއަށް ގެންގޮސްފިއެވެ. އޮކްޓޯބަރ މަހުގެ 20 ވަނަ ދުވަހު ފެށި މި މުބާރާތުގައި ޖުމްލަ ފަސް ޓީމް ވަނީ ބައިވެރިވެފައެވެ. މި މުބާރާތުގައި ވާދަކޮށްފައިވަނީ އިހަވަންދޫ ޕޮލިސް، އިހަވަންދޫ ސްކޫލް، ފެނަކަ އިހަވަންދޫ ބުރާންޗް، އާމިނާދިޔޯ ސިއްޙީ މަރުކަޒާއި މެޖިސްޓްރޭޓް ކޯޓް އަދި ބެންކް އޮފް މޯލްޑިވްސް ކޮމްބައިން ޓީމެއްގެ އިތުރުން އިހަވަންދޫ ކައުންސިލައި އައިސް ޕްލާންޓް ގުޅިގެން އުފައްދާފައިވާ ޓީމެވެ.\nއިންޓަރ އޮފީސް ފުޓްސަލް ޗެލެންޖް 2019 ، ގުރުއަތު ލުމުގެ ތެރެއިން\nމިމުބާރާތުގެ މެޗްތައް ކުރިއަށް ގެންގޮސްފައިވަނީ ކޮންމެ ޓީމެއް ކޮންމެ ޓީމަކައި ކުޅޭ ގޮތަށް ޕޮއިންޓް ސިސްޓަމަށެވެ. އެއްމެ ގިނަ ޕޮއިންޓް ހޯދާ ހަތަރު ޓީމް ސެމީ ކުޅުމަށް ފަހު ފައިނަލް ކުޅޭ ގޮތަށެވެ. ޖުމަލް ތިން ސެމީ ކުޅެވުނު މި މުބާރާތުގެ ފައިނަލްގެ ފުރަތަމަ ޖާގަ ޕޮލިހުން ކަށަވަރު ކޮށްފައިވަނީ، ޕޮއިންޓް ޓޭބަލްގެ އެއްމެ ގިނަ ޕޮއިންޓް ހޯދި ފެނަކަ އިހަވަންދޫ ބްރާންޗާއި ވާދަކޮށް3ލަނޑުގެ ތަފާތަކުންނެވެ. ފައިނަލްގެ ދެވަނަ ޖާގަ ފެނަކަ އިން ކަށަވަރު ކުރީ ސެމީގެ ދެވަނަ މެޗްގައި ބައްދަލު ކުރި ކައުންސިލް ޓީމާއި އިހަވަންދޫ ސްކޫލް ވާދަކުރި މެޗު ކާމިޔާބް ކުރި އިހަވަންދޫ ސްކޫލް ޓީމައި ވާދަކޮށްގެންނެވެ. ފެނަކަ އަދި ސްކޫލް ވާދަކުރި މެޗް ކާމިޔާބް ކުރީ ފެނަކައެވެ.\nމި އޮކްޓޯބަރ މަހުގެ 26 ވަނަ ދުވަހުގެ ރޭ މި މުބާރާތުގެ ފައިނަލްގައި އިހަވަންދޫ ޕޮލިސް އައި ފެނަކަ އިހަވަންދޫ ބުރާންޗް ބައްދަލު ކުރި މެޗް3ލަނޑު 1 ލަނޑުން ކާމިޔާބް ކުރީ އިހަވަންދޫ ޕޮލިސް ޓީމެވެ. މިއީ ޕޮލިސް ޓީމް މި މުބާރަތް ކާމިޔާބް ކުރި2ވަނަ ފަހަރެވެ.\nމި މުބާރާތުގެ މެއިން ސްޕޮންސަރ އަކީ ބޭންކް އޮފް މޯލްޑިވްސް އެވެ. އަދި ކޯ ސްޕޮންސަރ އަކީ މިފްކޯއެވެ.


ޑރ. އަފްރާޝީމްގެ މަރަށް 8 އަހަރު، ޖަރީމާ ހިންގި މީހުންހޯދާ ހައްގު...\nޑރ. އަފްރާޝީމް މަރަށް 8 އަހަރު\nޑރ. އަފްރާޝީމްގެ މަރަށް 8 އަހަރު، ޖަރީމާ ހިންގި މީހުންހޯދާ ހައްގު އަދަބު ދެވޭނެ ކަމާމެދު ޝައްކު!\nއެނގޭ އެއްޗަކީ އެއީ ހުމާމު ކުރިޔަސް، އޭނާ އެކަނި ހިންގާފައިވާ އަމަލެއް ނޫންކަން. ވަރަށް ބޮޑަށް ރޭވިގެން ހިންގާފައިވާ ޖަރީމާއެއްކަން\nމަރު ކޮމިޝަނުގެ ތަހުގީގުވެސް ނިމިފައި، އެކަމަކު މާބޮޑު ކުރިއެރުމެއް ނެތް، މީހެއްގެ މައްޗަށް ޖިނާއީ ދައުވާއެއް ކުރެވޭވަރުގެ ހަރުދަނާ ހެއްކެތް\nއަފްރާޝީމް އަވަހާރަ ކޮށްލާފައިވަނީ 1 އޮކްޓޯބަރު 2012 ވަނަ ދުވަހުގެ ރޭ 11:30 އާއި 02:00 އާ މެދުގެ ވަގުތެއްގަ\n2 އޮކްޓޯބަރ 2020 | ހުކުރު 12:17\nލާއިންސާނީ އަނިޔާތަކާއެކު އަވަހާރަ ކޮށްލާފައިވާ ޑރ. އަފްރާޝީމް އަލީ: މިއަދަށް އަހަރު ވެގެން ދިޔައިރުވެސް، މިކަން ކުރިބަޔަކު ހޯދައި ހައްގު އަދަބު ނުދެވުނު\nރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެންބަރު އަދި މަޝްހޫރު ދީނީ އިލްމުވެރިޔާ ޑރ. އަފްރާޝީމް އަލީ ރަހުމް ކުޑަ ގޮތަކަށް އަވަހާރަކޮށްލާ ފައިވަނީ މީގެ 8 އަހަރު ކުރިންނެވެ. ލާއިންސާނީ އަނިޔާތަކާއެކު ތޫނު ވަޅިތަކަކުން ހަމަލާދީ މަރާލާފައި އޮތްވާ ފެނުނީ ދިރިއުޅޭ ގޭގެ ސިޑި ކައިރިންނެވެ.\nޑރ. އަފްރާޝީމްގެ މަރަށް އިންސާފު ނުލިބި 8 އަހަރު ވެގެން ގޮސްފައިވާއިރު، އެމައްސަލައާއި ގުޅިގެން ދައުވާ އުފުލީ ދެ މީހެއްގެ މަށްޗަށެވެ. އޭގެ ތެރެއިން ހ. ލޮބީ ހުސައިން ހުމާމް މަރަން ދަށު ކޯޓުން އިއްވި ހުކުމަށް ހައިކޯޓާއި ސްޕްރީމް ކޯޓުން ވަނީ ތާއީދު ކޮށްފައެވެ.\nސުޕްރީމް ކޯޓުގައި އެމައްސަލަ ދައުލަތުގެ ފަރާތުން އިސްތިއުނާފް ކުރުމުން، އަފްރާޝީމްގެ ވާރިސުން ވަނީ، އަފްރާޝީމް އަވަހާރަ ކޮށްލުމަށް ރާވާއި، އެކަން ހިންގި މީހުންނާއި އަދި އެކަމަށް ފައިސާ ޚަރަދު ކުރި މީހުންނަކީ ކޮބައިކަން ނޭނގި، އަދި ފުލުހުންގެ ތަހުގީގުގައި ވެސް ޝައްކު އުފެދޭ ބޮޑެތި ކަންތައްތަކެއް ހުރުމުން އެކަންކަން ސާފުކުރުމަށްފަހު ނޫނީ ހުމާމު މެރުމަށް އިންކާރުކޮށް ސުޕްރީމް ކޯޓަށް ސިޓީއެއް ފޮނުވާފައެވެ.\nސުޕްރީމް ކޯޓަށް އަފްރާޝީމްގެ ވާރިސުން ފޮނުވާފައިވާ ސިޓީގައި ބުނެފައިވަނީ، އަފްރާޝީމް އަވަހާރަ ކޮށްލަން ރާވައި ފައިސާ ހަރަދު ކުރި ބަޔަކު ވާކަމަށް ޕޮލިހުން ހާމަކޮށްފައިވާ ކަމަށާއި އެއީ ކޮން ބައެއް ކަމާއި އެ މީހުންނާ ބެހޭ ގޮތުން ކުރެވިފައިވާ ތަހުގީގަކީ ކޮބައިކަމާއި އެފަދަ ބައިވަރު ޝައްކު އުފެދޭ ކަންތައްތައް ހުރުމާއެކު އެ ފަރާތްތައް ހޯދުމަށް ހުސައިން ހުމާމުގެ ބަސް ބޭނުންވާނެ ކަމަށް ގަބޫލު ކުރާތީ އެ ފަރާތްތައް ހޯދައި ތަހުގީގު މުޅިން ނިމެންދެން ހުމާމުގެ މައްޗަށް ގިސާސް ހިފަން ބޭނުމެއް ނުވަނީ ކަމަށް ބުނެފައި ވެއެވެ.\nއަފްރާޝީމް މަރާލި މައްސަލާގައި ހުމާމްގެ އިތުރުން ދެން ދައުވާ އުފުލި އަލީ ޝާންގެ މައްޗަށް އެ މައްސަލަ ސާބިތު ނުވާ ކަމަށް ވަނީ ހުކުމްކޮށްފައެވެ. އެމައްސަލައިގައި ޕްރޮސެކިއުޓަރ ޖެނެރަލްގެ އޮފީހަށް ފުލުހުން ދައުވާކުރުމަށް ފޮނުވާފައިވަނީ ކ.މާލެ، ހ. ހިލްޓަން، އަޒުލީފް ރައޫފް އާއި ކ.މާލެ، މ.ޖަރީމާގެ އަބްދުﷲ ޖާވިދު އާއި ކ.މާލެ، މ.ޖަރީމާގެ، ޝާހިން މުހައްމަދު އަދި ލ. ގަން. ތުނޑި، ނޫއަލި، އާދަމް ޞަލާހު އެވެ. ނަަމަވެސް ޕީޖީ ޕީޖީ އޮފީހުން އެ ހަތަރު މީހުންގެ މައްޗަށް ދައުވާ އުފުލާފައެއް ނުވެއެވެ.\nއަފްރާޝީމް އަވަހާރަ ކޮށްލި މައްސަލާގައި ފުލުހުންގެ ގިނަ ބަޔަކު ހިމެނޭ ގޮތަށް ތަހުގީގު ޓީމެއް އެކުލަވާލައި ތަހުގީގު ހިންގި އެވެ. އޭރު ފުލުހުން ތުހުމަތު ކުރި ގޮތުގައި އަފްރާޝީމް އަވަހާރަކޮށްލުމުގައި އަމަލީ ގޮތުން ހުމާމާއި ޝާން ބައިވެރިވި ނަމަވެސް އެކަމުގެ އަޑީގައި އެހެން ބަޔަކު ތިއްބެވެ.\nއަފްރާޝީމް އަވަހާރަ ކޮށްލިތާ މިއަދަށް 8 އަހަރު ވެެފައިވާއިރު، މި މައްސަލައާ ގުޅިގެން ހުކުމެއް ކުރެވިފައިވަނީ ހުމާމުގެ މައްޗަށް އެކަންޏެވެ. އިތުރު އެއްވެސް މީހެއްގެ މައްޗަށް މިވަގުތު ޖިނާއީ ދައުވާއެއް ކޮށް، ޝަރީއަތް ކުރެވެމުންނުދާއިރު، އަފްރާޝީމްގެ މަރަކީ ބަޔަކު މީހުން ވަރަށް ބޮޑަށް ރާވައިގެން، އަމަލީ ގޮތުންވެސް ކަންކަން ހިންގުމުގައި ބަޔަކު ޝާމިލުވެ އުޅުކަމަށް ބެލެވޭ މައްސަލައެކެވެ.\nއަފްރާޝީމަށް ތޫނު ތިން ވައްތަރެއްގެ ވަޅިތަކަކުން ހަމަލާދީ އަވަހާރަކޮށްލާފައިވާއިރު، އެއީ އެކަކު އެކަނި ހިންގާފައިވާ ލާއިންސާނީ އަމަލެއް ނޫންކަންވެސް އެނގެއެވެ.\nގޮތް ނޭނގޭ މަރުތަކާއި ގެއްލުވާލާފައިވާ މީހުންގެ މައްސަލަތައް ބެލުމަށް ރައީސުލްޖުމްހޫރިއްޔާ އިބްރާހީމް މުހައްމަދު ޞާލިހުގެ އުފައްދަވާފައިވާ ރިޔާސީ ކޮމިޝަނުންވެސް އަފްރާޝީމް އަވަހާރަ ކޮށްލާފައިވާ މައްސަލަ ތަހުގީގު ކުރަމުން ދެއެވެ. އެ ކޮމިޝަނުގެ ތަހުގީގު ރިޕޯޓް ނިންމާފައިވީ ނަމަވެސް، އަދިވެސް ތަހުގީގަށް އިތުރު މައުލޫމާތު ލިބޭވަރަކުން އެކޮމިޝަނުން މިމައްސަލަ ބަލަމުންދާނެ ކަމަށް ބުނެއެވެ.\nއެ ކޮމިޝަނުން ހާމަކޮށްފައިވާ ބައެއް ކަންކަމަށް ބަލާއިރު، އަފްރާޝީމް މަރާލި ދުވަހުގެ ހެނދުނު ދެމީހަކު ސީރިއާއަށް ދިޔަ ކަން ތަހުގީގަށް އެނގިފައި ވެއެވެ. އެކަމުގައި ދީނީ ހަރުކަށި ފަރާތްތައް ހިމެނޭކަމަށް ކޮމިޝަނުން ހާމަ ކޮށްފައިވާއިރު، އަފްރާޝީމްގެ މަރަށްފަހު، ބަޔަކު މީހުން ވެގެން ވަގަށް ނަގައި މަރާލާފައިވާ ރިލްވާން އަބްދުﷲގެ މަރުގެ މައްސަލައާއި ރިލްވާންގެ ގާތް އެކުވެރިޔާ ޔާމީން ރަޝީދު މަރާލުމުގައި ބައިވެރިވެފައިވަނީ ހަރުކަށި މީހުން ކަން ހާމަވާ ކަމަށް އެކޮމިޝަނުން ހާމަކޮށްފައި ވެއެވެ.\nއަފްރާޝީމްގެ އާއިލާ އާއި ދިވެހި ރައްޔިތުން އަދިވެސް ތިބީ އިންސާފު ގާއިމުވެގެންދާނެ ކަމުގެ އުންމީދުގައެވެ. ނަމަވެސް އަފްރާޝީމްގެ މައްސަލައަކީ ކުރީގެ ރައީސް މުހައްމަދު ނަޝީދުގެ ވެރިކަން ބަޣާވާތަކުން ވައްޓާލުމަށްފަހު، ވެރިކަމަށް އަރާ ވަޑައިގެންނެވި ޑރ. މުހައްމަދު ވަހީދު ހަސަންމަނިކުގެ ސަރުކާރުގެ ދުވަސްވަރު ހިންގާފައިވާ ޖަރީމާއެކެވެ.\nވަހީދުގެ ވެރިކަމާއި އޭގެފަހުން ވެރިކަމަށް ވަޑައިގެންނެވި ކުރީގެ ރައީސް އަބްދުﷲ ޔާމީންގެ ވެރިކަމުގެ ފަސް އަހަރު، ގޮތްނޭނގޭ އެތައް ބަޔަކު މަރުވެ، މަރާލާފައިވާއިރު، ދައުލަތުގެ ތަހުގީގީ އިދާރާތަކާއި މިނިވަން މުއައްސަސާތަކާއި ޝަރުއީ ކޯޓުތައް ގުޅިގެން ވެސް އެތައް ޖަރީމާއެއް ވަނީ ހިންގާފައެވެ.\nއެހެންކަމުން އެހާ ދުވަސް ވެފައިވާ މައްސަލަތައް ބެލުމުގައި ރައީސް ޞާލިހުގެ ސަރުކާރަށް ބޮޑެތި ގޮންޖެހުންތައް ހުރިއިރު، އެކަންކަމުގެ ތުހުމަތު ކުރެވޭ ބައެއް ފަރާތްތައް، ވެރިކަމަށް އަރާވަޑައިގެންނެވި ވަހީދު އާއި ކުރީގެ ރައީސް ޔާމީީންގެ ސަރުކާރު ދެމެހެއްޓުމަށް ވާގިވެރިވި ގިނަ ފަރާތްތަކެއް ދައުލަތުގެ އިސް މަގާމުތަކުގައި މިއަދުވެސް އެބަތިއްބެވެ.\nއަފްރާޝީމް އަވަހާރަ ކޮށްލާފައިވަނީ 1 އޮކްޓޯބަރު 2012 ވަނަ ދުވަހުގެ ރޭ 11:30 އާއި 02:00 އާ މެދުގެ ވަގުތެއްގައެވެ.


މާލެ ސަރަޙައްދުން ރަށްތަކަށް ދަތުރުކުރި މީހުން އެކަހެރިވާން އަންގައިފި — Ihavandhoo.com\nމާލެ ސަރަޙައްދުން ރަށްތަކަށް ދަތުރުކުރި މީހުން އެކަހެރިވާން އަންގައިފި\n18 އޭޕުރީލު 20200ޢަބުދުﷲ ޙަމީދު\nމިހިނގާ އޭޕްރީލް މަހުގެ 15 ވަނަ ދުވަހުގެ ފަހުން މާލެ ސަރަޙައްދުން ރަށްތަކަށް ދަތުރުކޮށްފައިވާ ފަރާތްތައް އެކަހެރިވާން ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން އަންގައިފި އެވެ.\nއެޗްޕީއޭއިން މިކަން ހާމަކޮށް މިރޭ ނެރުނު އެނގުމެއްގައި ވަނީ، މިމަހުގެ 15 ވަނަ ދުވަހުގެ ފަހުން މާލެ ސަރަޙައްދުގެ ރަށަކުން ރާއްޖޭގެ އެހެން ރަށަކަށް ދަތުރުކޮށްފައިވާ ފަރާތްތައް 14 ދުވަހުގެ މުއްދަތަކަށް އައިސޮލޭޓު ވާން ޖެހޭނެ ކަމަށެވެ.\nދިވެހިރާއްޖޭގައި ކޮވިޑް-19 ފެތުރުން ކޮންޓްރޯލްކޮށް، އާންމު ރައްޔިތުންގެ ޞިއްޙަތާއި ރައްކައުތެރި ކަމަށް ޓަކައި، ޢާންމު ޞިއްޙަތު ރައްކާތެރިކުރުމުގެ ޤާނޫނު ގެ ދަށުން އަޅަންޖެހޭ ޚާއްޞަ ފިޔަވަޅުތައް އެޅުމަށް މަގުފަހިކުރުމުގެ ގޮތުން، އާންމު ޞިއްޙަތުގެ ކުއްލި ނުރައްކަލުގެ ހާލަތެއް، 12 މާރިޗު 2020 ގައި، މިނިސްޓަރ އޮފް ހެލްތް އިޢުލާނު ކޮށްފައި ވާތީ ޑިރެކްޓަރ ޖެނެރަލް އޮފް ޕަބްލިކް ހެލްތަށް ލިބިދޭ ބާރުގެ ދަށުން، މި ހިނދުން ފެށިގެން، ވަކި ގޮތެއް އަންގަންދެން ބައެއް ފިޔަވަޅުތައް އެޅުމަށް ޑިރެކްޓަރ ޖެނެރަލް އޮފް ޕަބްލިކް ހެލްތު ވަނީ ނިންމަވާފައެވެ.\nމިގޮތުން އެޗްޕީއޭގެ އެންގުމުގައި ވާގޮތުން، މާލެ، ހުޅުމާލެ، ވިލިމާލެ، ގުޅީފަޅު އަދި ތިލަފުށިން މި މަހުގެ 15 ވަނަ ދުވަހުން ފެށިގެން އެހެން ރަށަކަށް ދަތުރުކޮށްފައިވާ މީހެއް ކަމުގައި ވާނަމަ، އެފަދަ މީހަކު އެރަށަކަށްދާ ދުވަހުން ފެށީގެން 14 ދުވަހުގެ މުއްދަތަށް އެމީހަކު ދިރިއުޅޭ ތަނުގައި ނުވަތަ އެނޫންވެސް ތަނެއްގައި އެކަހެރިވާން ޖެހެއެވެ.\nއަދި 15 އޭޕްރިލް އިން ފެށިގެން މި ސަރަޙައްދަށް ވައިގެ މަގުން ނުވަތަ ކަނޑުގެ މަގުން އުޅަނދުފަހަރުގައި މުދާ ބޭލުމަށް ނުވަތަ މުދާ އެރުވުމަށް ދަތުރުކުރާ އުޅަނދެއްގައި ދަތުރުކޮށްފައި ވާނަމަވެސް އެފަދަ މީހަކު ދާ އެހެން ރަށެއްގައި، ދާ ދުވަހުން ފަށައިގެން 14 ދުވަހަށް އެކަހެރިވާން ޖެހޭނެ ކަމަށް އެ އެންގުމުގައި ވެއެވެ.\nއެޗްޕީއޭއިން ވިދާޅުވީ، މި އެންގުމުގައިވާ ގޮތުގެ މަތީން، އެންގުން ރައްދުވާ ފަރާތްތަކުން ޢަމަލުކުރާކަން، ލޯކަލް ކައުންސިލްތަކާއި ކަމާއި ބެހޭ އިދާރާތަކުން ކަށަވަރުކުރަންވާނެއެވެ. އަދި މި ފިޔަވަޅުތައް ތަންފީޒުކޮށް، ފިޔަވަޅުތަކަށް ފުރިހަމައަށް ޢަމަލުކުރުމަށް، އެންމެހައި އިދާރާތަކާއި ފަރާތްތަކަށް އަންގާ ކަމަށްވެސް އެޗްޕީއޭގެ އެންގުމުގައި ވެއެވެ.\nއެޗްޕީއޭއިން މިރޭ މިގޮތަށް އަންގާފައިވާއިރު، 1 އޭޕްރިލް 2020 ގެ ފަހުން މާލެއިން އިވަންދޫއަށް އައިސްފާވާ މީހުން ގޭގައި މަޑުކޮށް ދިނުމަށް ހއ. އިހަވަންދޫ ކައުންސިލުން މީގެ ކުރިން ވަނީ އިލްތިމާސްކޮށްފައެވެ.


"Sihuraai sharuee ruqya" mi namuga R. Meedhoo ga mirey haassa dharuheh | Fainu Online\nއިބްރާހިމް ފަހީމް 29 ޑިސެމްބަރު 2020, އަންގާރަ, 15:20\n"ސިހުރާއި ޝަރުޢީ ރުޤްޔާ" މިނަމުގައި ރ. މީދޫގައި މިރޭ ޚާއްޞަ ދަރުހެއް ކުރިޔަށް ގެންދާގޮތަށް ހަމަޖެހިއްޖެއެވެ.\nރ. މީދޫ، އުންމީދު ޖަމްޢިއްޔާ، ޖަމްޢިއްޔަތުއް ޞަލާޙް އަދި މީދޫ އެކުވެރި ކުލަބް ގުޅިގެން އިންތިޒާމް ކުރާ މި ދަރުސް ދެއްވާނީ، އައްޝެއިޚް އަޙުމަދު ސަމީރު އިބްރާހީމްއެވެ. މި ޚާއްޞަ މަޢުޟޫއަށް ކުރިޔަށް ގެންދާ މި ދަރުސް ފެށުމަށް ހަމަޖެހިފައިވަނީ، މިރޭ 8:30 ގައެވެ. ދަރުސް އޮންނާނީ، ރ. އަތޮޅު ތަޢުލީމީ މަރުކަޒުގެ ގޯތިތެރޭގައެވެ.\nމި ދަރުސް އުންމީދު ޖަމްޢިއްޔާ، ޖަމްޢިއްޔަތުއް ޞަލާޙް އަދި މީދޫ އެކުވެރި ކުލަބުގެ ފޭސްބޫކް ޕޭޖުން ވަގުތުން ދެއްކުމަށް ވަނީ ހަމަޖެހިފައެވެ.\nއިތުރު ލިޔުންތައް އިސްލާމް ދީން ރ. މީދޫ


BREAKING | Addu In Ithuru2Meehaku Covid-19 Ah Fassi Vejje - Vaguthu\nއައްޑޫއިން އިތުރު ދެ މީހަކު ކޮވިޑް-19 އަށް ފައްސިވެއްޖެ\nއައްޑޫސިޓީއިން އިތުރު ދެ މީހަކު ކޮވިޑް-19 އަށް ފައްސިވެއްޖެއެވެ.\nއައްޑޫއިން ފައްސިވެފައިވަނީ ގަމުގައި ބޭއްވި އޭވިއޭޝަން ޓްރެއިނިންގ އަށް ދިޔަ މީހުންނާއި ގުޅުން ހުރި ދެ މީހެކެވެ. މިއާއި އެކީ އައްޑޫއިން ފައްސިވި މީހުންގެ އަދަދު ވަނީ 69 އަށް އަރާފައެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި ފައްސިވެފައިވަނީ ފޭދޫ ދެމީހެކެވެ.\nމިއަދު އިތުރު މީހަކު ފައްސިވުމާއެކު އައްޑޫ ސިޓީގެ ގުޅިފައިވާ ރަށްތަކުން ކޮވިޑަށް ފައްސިވި މީހުންގެ އަދަދު ވަނީ 41 އަށް އަރާފައެވެ. އެއީ ހިތަދޫއިން ފައްސިވި 21 މީހުން، މަރަދޫ ފޭދޫއިން4މީހުން އަދި ފޭދޫއިން 16 މީހެކެވެ.\nއައްޑޫ އިމްޖެންސީ އޮޕަރޭޝަނުން އާންމު ކޮށްފައިވާ މައުލޫމާތަށް ބަލާއިރު، އޭވިއޭޝަން އިހާގައި ގާތުން ބައްދަލުވި ކަމަށް 364 މީހަކު ފާހަގަ ކުރެވިފައިވެއެވެ. އަދި މި ވޭދަނަތަކާއި ގުޅިގެން އައްޑޫގެ 194 ގެއެއް ވަނީ ކަރަންޓީނު ކޮށްފައެވެ.\nއައްޑޫގައި މިވަގުތު ދެ އިހަލެއް އޮތް އިރު، ހުޅުމީދޫގައި ވެސް ދަނީ ކޮވިޑް-19 ފެތުރެމުންނެވެ. ހުޅުމީދޫގައި ހުންނަ އެމްޓީސީސީ ސައިޓެއްގައި ކޮވިޑް ފެތުރި، ބަލި ޖެހުނު ބިދޭސީންގެ އަދަދު މިހާރު ވަނީ 26 އަށް އަރައިފައެވެ. އަދި އެރަށުން ވަކި ތަރުތީބެއް ނެތި ދެ މީހެއްގެ ސުންކުވެސް ވަނީ ފައްސިވެފައެވެ. މިއާއި އެކީ އެރަށުން ފައްސިވި މީހުންގެ އަދަދު ވަނީ 28 އަށް އަރާފައެވެ.\nއައްޑޫސިޓީގައި ކޮވިޑް-19 ހަލުވި ކަމާއި އެކީ ފެތުރެމުން އަންނާތީ ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ވަނީ ބަލި ކޮންޓްރޯލް ކުރުމުގެ ގޮތުން ހަރުކަށި ފިޔަވަޅުތަކެއް އަޅާފައެވެ. އެގޮތުން ރޭގަނޑު 20:00 އިން ފެށިގެން ފަތިހު 4:00 އާއި ހަމައަށް ބޭރުގައި އުޅުން ވަނީ މަނާ ކޮށްފައެވެ.


Noomadi ah 55 Million dollar ah vure bodu adhadheh sarukaarun dhin: MP Usham | Mihaaru\nރައްޔިތުންގެ މަޖިލީހުގެ ޖަލްސާއެއްގެ އެޖެންޑާ އުޝާމް ބައްލަވަނީ: ނޫމަޑި އަށް 55 މިލިއަން ޑޮލަރަށް ވުރެ ގިނަ އަދަދަކަށް ސަރުކާރުން ފައިސާ ދިން ކަމަށް ވިދާޅުވޭ.---ފޮޓޯ: މަޖިލީހުގެ އިދާރާ\nނޫމަޑި އަށް 55 މިލިއަން ޑޮލަރަށް ވުރެ ބޮޑު ބަދަލެއް ސަރުކާރުން ދީފައިވޭ: އުޝާމް\n14 ފެބުރުއަރީ 2020 - 21:26 22 comments\nހައުސިިން ޔުނިޓްތަކެއް އެޅުމަށް ނޫމަޑިއާ އެކު ހެދި އެއްބަސްވުން، ކުރީގެ ރައީސް އަބްދުﷲ ޔާމީންގެ ސަރުކާރުގައި ބާތިލް ކުރި މައްސަލައިގައި ބަދަލަށް 155 މިލިއަން ޑޮލަރު ހޯދަން ނޫމަޑިން އާބިޓްރޭޝަނަށް ހުށަހެޅުމުން ސަރުކާރުން ވަނީ އާބިޓްރޭޝަނުން ބޭރުގައި މަޝްވަރާކޮށް، ބަދަލުގެ ގޮތުގައި 55 މިލިއަން ޑޮލަރު ނޫމަޑި އަށް ދީފަ އެވެ. އެ ފައިސާ އެ ކުންފުންޏަށް މިހާރު ވަނީ ދައްކައިފަ އެވެ.\nރައްޔިތުންގެ މަޖިލީހުގެ މިދިޔަ ބުދަ ދުވަހުގެ ޖަލްސާގައި ކާށިދޫ ދާއިރާގެ ޑީއާރުޕީގެ މެމްބަރު އަބްދުﷲ ޖާބިރު ކުރެއްވި ސުވާލުގެ ޖަވާބުގައި، ފިނޭންސް މިނިސްޓަރު އިބްރާހީމް އަމީރު ވިދާޅުވެފައި ވަނީ ނޫމަޑި އަށް ބަދަލުގެ ގޮތުގައި ދޭން ޖެހޭ ފައިސާގެ ތެރެއިން ފުރަތަމަ ޕޭމަންޓް ކަމަށްވާ 27.5 މިލިޔަން ޑޮލަރު ދިނީ މިދިޔަ އަހަރުގެ ސެޕްޓެމްބަރު މަހު ކަމަށެވެ. ދެވަނަ ޕޭމަންޓް ދައްކަން އޮތީ މި މަހުގެ 29 ގެ ކުރިން ކަމަށާއި އެހެންވެ، އެ ފައިސާ ވެސް މިހާރު ދީފައިވާ ކަމަށް އޭނާ ވިދާޅުވި އެވެ.\nNoomadi ah badhaluge gothugai $55 million dhee khalaaskoffi\nނޫމަޑި އަށް ބަދަލުގެ ގޮތުގައި 55 މިލިއަން މިލިއަން ޑޮލަރު ދީ ޚަލާސްކޮށްފި\nމިނިސްޓަރު އަމީރުގެ އެ ޖަވާބާ ގުޅިގެން، ކުރީގެ ޑެޕިއުޓީ އެޓާނީ ޖެނެރަލް އުޝާމް ކުރެއްވި ޓްވީޓެއްގައި ވަނީ 55 މިލިއަން ޑޮލަރު ދިނުމުގެ އިތުރުން، ހުޅުމާލޭގައި ސިފައިންގެ ފްލެޓް އިމާރާތް ކުރަން ސިފްކޯ އިން ނޫމަޑި އަށް އެޑްވާންސްގެ ގޮތުގައި ދޫކުރި ފައިސާގެ ތެރެއިން ސިފްކޯ އަށް އަނބުރާ ލިބެންޖެހޭ 92 މިލިއަން ރުފިޔާ ވެސް ނޫމަޑިން އަނބުރާ ދައްކަން ނުޖެހޭނެ ކަމަށް ސަރުކާރުން ހެދި ސެޓްލްމަންޓް އެއްބަސްވުމުގައި ބުނެފައިވާ ކަމަށެވެ. ނަމަވެސް، އެއީ ސިފްކޯ އަށް އަނބުރާ ލިބެންޖެހޭ ފައިސާ ކަމަށް އޮޑިޓް ރިޕޯޓުގައި ބުނެފައިވާ ކަމަށް އުޝާމްގެ ޓްވީޓްގައި ވެ އެވެ.\nއެހެންވެ، ނޫމަޑި އަށް ބަދަލުގެ ގޮތުގައި 55 މިލިއަން ޑޮލަރަށް ވުރެ ބޮޑު އަދަދެއް ދީފައިވާ ކަމަށާއި އަދި ސިފްކޯގެ މަޝްރޫއު އާއި ނޫމަޑިން އާބިޓްރޭޝަނަށް ހުށަހެޅި މައްސަލައާ އެއްވެސް ގުޅުމެއް ނެތް ކަމަށް އުޝާމް ވިދާޅުވި އެވެ.\n$55m ehnoon Noomadi ah dheefaivany. Hulhumalega sifainge flat elhumah MNDF Sifco in Noomadi ah advancege gothuga dhin faisaage thereyn Sifco ah anburaa dheynjehey kamah Audit Report thakuga bunefaiva 92m Rf anburaa dheyn nujeheyne kamah mi settlement agreementgai himanafaivey.1/2 https://t.co/H463xJMNTX\nއުޝާމް އެ ވިދާޅުވާ 92 މިލިއަން ރުފިޔާ ސަރުކާރުން ނޫމަޑި އަށް ދިން ކަމެއް ނުވަތަ ނޫން ކަމެއް ސަރުކާރުން އަދިއެއް ނުބުނެ އެވެ. ރައްޔިތުންގެ މަޖިލީހުގައި ވެސް މިދިޔަ ބުދަ ދުވަހު އަމީރު، އެކަމާ ގުޅޭ ގޮތުން ވާހަކައެއް ނުދައްކަވަ އެވެ. އަދި އޭގެ ފަހުން، "މިހާރު" ން ސުވާލު ދެންނެވުމުން ވެސް މިނިސްޓަރު ވަކި ޖަވާބެއް ނުދެއްވި އެވެ.\nސަރުކާރުން ބުނެފައިވާ ގޮތުގައި، ނޫމަޑި އަށް ބަދަލު ދޭން އެއްބަސްވީ އާބިޓްރޭޝަންގައި މައްސަލަ ކާމިޔާބުވާނެ ކަމުގެ ޔަގީންކަން ނެތުމުންނެވެ.\nނޫމަޑިއާ އެކު ހެދި އެއްބަސްވުން ބާތިލްކުރި މައްސަލާގައި އޭރުގެ ހައުސިން މިނިސްޓަރު ޑރ. މުހައްމަދު މުއިއްޒުގެ މައްޗަށް ޖިިނާއީ ތަހުގީގެއް ހިންގަން ފުލުހަށް މިހާރު ވަނީ ފޮނުވައިފަ އެވެ.\nއިތުރު ލިޔުންތައް ފިނޭންސް މިނިސްޓްރީ ރައްޔިތުންގެ މަޖިލިސް އެމްއެންޑީއެފް ހައުސިން ޔުނިޓް މެމްބަރު އަހުމަދު އުޝާމް (ވިލިމާލެ) ދިވެހި ސަރުކާރު\nނޫމަޑިއަށް 55 މިލިއަން ޑޮލަރު ދީ ޚަލާސްކޮށްފި\nއަންނަ އަހަރުގެ ބަޖެޓް ކުދި ބަދަލުތަކާ އެކު ފާސްކޮށްފި


Morocco ge rasgefaanu Mohammed VI Israel ah vadai gathumah Netanyahu dhauvathu dheefi - vNews.mv\nމޮރޮކޯގެ ރަސްގެފާނު މުހަންމަދު (ވ) އަދި އިސްރާއީލުގެ ބޮޑުވަޒީރު ނަތަންޔާހޫ:\nމޮރޮކޯގެ ރަސްގެފާނު މުހަންމަދު، އިސްރާއީލަށް ވަޑައިގަތުމަށް ނަތަންޔާހޫ ދައުވަތު ދީފި\nސައިފް އަޒްހަރު 26 December 2020, 18:28\nމޮރޮކޯގެ ރަސްގެފާނު މުހަންމަދު، އިސްރާއީލުގެ ބޮޑުވަޒީރު ބެންޖަމިން ނަތަންޔާހޫއަށް ފޯނުން ގުޅުއްވައި މަޝްވަރާ ކުރައްވައިފިއެވެ.\nމިކަން ހާމަކޮށްފައިވނީ މޮރޮކޯގެ ރޯޔަލް ކެބިނެޓުން ނެރުނު ބަޔާނެއްގައެވެ.\nމިއީ، އިސްރާއީލާއެކު އާދައިގެ ގުޅުމަކަށް ދިއުމަށް މޮރޮކޯއިން މިމަހުގެ ކުރީކޮޅު ނިންމިފަހުން މޮރޮކޯގެ ރަސްގެފާނާއި، އިސްރާއީލުގެ ބޮޑުވަޒީރާ ދެމެދު ސީދާސީދާ ވާހަކަ ދެކެވުނު ފުރަތަމަ ފަހަރެވެ.\nއަދި މި ނިންމުމުގެ ދަށުން، އިސްރާއީލާއެކު ވަގުތުން ސިޔާސީ ގުޅުން ގާއިމްކުރަން މޮރޮކޯއާއި އިސްރާއީލުން އެމެރިކާއާއެކު، އެކަމުގެ ގަރާރުގައި ރަބާތުގައި ސޮއިކޮށްފައިވަނީ މިދިޔަ އަންގާރަ ދުވަހުއެވެ.\nމޮރޮކޯގެ ރޯޔަލް ކެބިނެޓުން ނެރުނު ބަޔާނުގައި ބުނެފައިވަނީ، އިސްރާއީލުގެ ބޮޑުވަޒީރާއެކު ކުރެވުނު މަޝްވަރާތަކުގައި، ފަލަސްތީނުގެ މައްސަލާގައި މޮކޮރޯގެ މަގާމު ހާމަ ކުރެއްވުމަށް ރަސްގެފާނު މުހަންމަދު ފުރުސަތު ބޭނުން ކުރެއްވި ކަމަށެވެ.\nފަލަސްތީނުގެ މައްސަލާގައި މޮރޮކޯގެ ސިޔާސަތު ބަދަލު ނުކުރާނޭ ކަމަށް ރަސްގެފާނު މުހަންމަދު ނަތަންޔާހޫއަށް ދެންނެވިކަމަށް ވެއެވެ.\nހަމަ އެއާއެކު، މެދުއިރުމަތީގައި ސުލްހައާއި ހަމަޖެހުން ގާއިމްވުމަކީ މޮރޮކޯއިން އަބަދުވެސް ބޭނުންވާ ކަމެއް ކަމަށާއި، އެ ކަމަށް މަސައްކަތް ކުރުން މޮރޮކޯއިން އަދިވެސް ކުރިއަށް ގެންދާނޭ ކަމަށް ރަސްގެފާނު މުހަންމަދު، އިސްރާއީލުގެ ބޮޑުވަޒީރު ނަތަންޔާހޫއަށް ދެންނެވި ކަމަށް ބަޔާނުގައި ވެއެވެ.\nމޮރޮކޯގެ ރަސްގެފާނުގެ ވާހަކަފުޅުގައި، މޮރޮކޯގެ ޔަހޫދީ އާބާދީއާއި، މޮރޮކޯ ސަރުކާރާ ދެމެދު އޮންނަ ވަރުގަދަ އަދި ޚާއްސަ ގުޅުން ރަސްގެފާނު ފާހަގަ ކުރެއްވި ކަމަށް ބަޔާނުގައި ވެއެވެ. މޮރޮކޯގައި 3،000 ޔަހޫދީންގެ އާބާދީއެއް ދިރިއުޅެއެވެ. އަދި މޮރޮކޯގެ ނަސްލުތަކަށް ނިސްބަތްވާ7ލައްކަ ޔަހޫދީން އިސްރާއީލުގައި އުޅެއެވެ.\nމޮރޮކޯގެ ރަސްގެފާނާ ފޯނުން ވާހަކަ ދައްކަމުން އިސްރާއީލުގެ ބޮޑުވަޒީރު ނަތަންޔާހޫވަނީ، މޮރޮކޯގެ ރަސްގެފާނު މުހަންމަދު އިސްރާއީލަށް ދަތުރުފުޅެއް ކުރެއްވުމަށް ދައުވަތު ދީފައެވެ.\nއިސްރާއީލު މެދުއިރުމަތި ދުނިޔެ މޮރޮކޯ


Mireyakee ramadan mahuge fahu dhihaige furathama re'eve - AO News\nމިރެއަކީ ރަަމަޟާން މަހުގެ ފަހު ދިހައިގެ ފުރަތަމަ ރެއެވެ.\nކޮންމެ އަހަރަކުވެސް އަޅުގަނޑުމެންނާއި ބައްދަލުކުރާ އެންމެ މާތް މައްސަރު ކަމުގައިވާ ބަރަކާތުން ފުރިގެންވާ ރަމަޟާން މަސް މި އަހަރުވެސް އަޅުގަނޑުމެންނާއި ބައްދަލުވެ ނިމުމަކަށް އަންނަނީ އެވެ. އެގޮތުން މިރެއަކީ މި އަހަރުގެ ރަމަމާން މަހުގެ އެންމެ ފަހު ދިހައިގެ ދުވަަަސްތައް ގުނަން ފަށާރެއެވެ.\nމިރެއަކީ ރަަމަޟާން މަހުގެ ފަހު ދިހައިގެ ފުރަތަމަ ރެއަށް ވާއިރު، މިއީ އެންމެ މަތިވެރި ދަރުމަދެއްވާ ރޭ ކަމުގައިވާ ލައިލަތުލް ޤަދްރި ހިމެނޭ ފަހު ދިހައިގެ ރޭތަކެވެ.\nޢާއިޝާ رضى الله عنها ގެ ކިބައިން ރިވާވެގެން ވެއެވެ. ފަހު ދިހަ ވަނުމުން ނަބިއްޔާ صلى الله عليه وسلم ރޮދިގަނޑު ބާރުުކުރައްވައެވެ. (އެބަހީގަދައަޅައި މަަސައްކަތްކުރައްވައެވެ.)، ރޭތައް އިޙްޔާކުރައްވައެވެ. އެކަލޭގެފާނުގެ އަހުލުވެރިންނަށް ގޮވައިލައްވައި ހެލައްވަވައެވެ. (ޞަޙީޙުލް ބުޚާރީ، ޙަދީޘު: 2024)\nރަމަޟާން މަހުގެ ފަހު ދިހަ އަކީ އަޅުކަމުގައި އިތުރަށް ހީވާގިވާން ކެޖޭ ދުވަސްތަކެކެވެ. މި މައްސަރަުގައި ހިމެނޭ އެންމެ މާތް ރޭ ހޯދުމުގެ ބޭނުމުގައެވެ. އާދެ އެއީ އެއްހާސް މައްސަރައްވުރެ ހެޔޮކަން ބޮޑު ރެއެއް ކަމުގައިވާ ލައިލަތުލް ޤަދުރި ވިލޭރޭ ހޯދުމަށެވެ.\nފަހު ދިހަ އައުމުން، ލައިލަތުލް ޤަދުރި ވިލޭރޭ ހީދުމަށް ކުރެވިދާނެ ބައެއް ކަންކަން\n1- އިޚްލާޞްތެރި ތައުބާއަކުން ތައުބާވެ، ފަހު ދިހައިގައި ފާފަ ފުއްސެވުމަށާއި، ލައިލަތުލް ޤަދްރި ލިބޭ މީހުންގެ ތެރެއިން ލެއްވުމަށް އެދި ގިނަގިނައިން ދުޢާކުރުން.\n2- ކީރިތި ޤުރްއާން ކިޔެވުން ގިނަކުރުން. ޚާއްޞަކޮށް ރޭއަޅުކަމުގައި ގިނައިން ޤުރްއާން ކިޔެވުން.\n3- ވީހާވެސް ގިނައިން ހެޔޮ ޢަމަލުކޮށް، ފަހު ދިހައިގެ ބޭނުން ފުރިހަމަ ގޮތުގައި ހިފުމަށް ޢަޒުމްކަޑައެޅުން.\nމި ދެންނެވުނު ފަދައިން ޢަމަލުކުރެވިއްޖެނަމަ، ރަމަޟާންމަހުގެ ފަހު ދިހައިގެ ފައިދާ އެންމެ ހެޔޮގޮތުގައި ލިބި، ރަމަޟާންމަސް ނިމޭއިރު ފުއްސެވުމާ ދިންނެވުން ލިބޭ މީހުންގެ ތެރެއިން ތިބާވެގެން ދާނެއެވެ.\nކީރިތި ﷲ އަޅަމެން އެންމެންނީ ރަމަޟާންމަސް އެންމެ ހެޔޮ ގޮތުގައި ވޭތިކުރާ މީހުން ކަމުގައި ލައްވާށިއެވެ. އާމީން.\nނޯޓް: މި ލިޔުމަށް މަޢުލޫމާތު ނަގާފައިވަނީ ޢިލްމުވެރިންގެ ފަތުވާތަކުން


India viyafaari verinnah visa nethi 90 dhuvahu raajje gai thibevey goiy hadhaifi\nއިންޑިއާ ވިޔަފާރިވެރިންނަށް ވިސާއާ ނުލާ ރާއްޖެ އާދެވޭ ގޮތް ހަދައިފި\nވިޔަފާރީގެ އެކި ކަންކަމުގައި ރާއްޖެ އަންނަ އިންޑިއާގެ ރައްޔިތުންނަށް 90 ދުވަހުގެ މުއްދަތަށް ވިސާއާ ނުލައި ރާއްޖެ ތިބެވޭނެ އިންތިޒާމު ސަރުކާރުން ހަމަޖައްސައިފި އެވެ. އެކަން ހާމަކޮށް ފޮރިން މިނިސްޓްރީން މިރޭ ވަނީ ނޫސްބަޔާނެއްވެސް ނެރެފައެވެ.\nއެ ބަޔާނުގައި ބުނެފައިވަނީ މިއީ ވިސާއާ ގުޅޭގޮތުން ދެ ގައުމުން ކުރީން އެކުލަވާލާފައިވާ އެއްބަސްވުމުގެ ދަށުން ނިންމި ނިންމުމެއް ކަމަށެވެ. ޑިސެންބަރު 17، 2018 ގައި ވެފަައިވާ އެ އެއްބަސްވުމާއި އެއްގޮތަށް އަމަލު ކުރަން ފަށާފައިވަނީ މި ފެށުނު ފެބްރުއަރީ ފުރަތަމަ ދުވަހުން ފެށިގެން ކަަމަށްވެސް ބުންޏެވެ.\nމި ނިންމުމާއެކު ވިޔަފާރީގެ އެކި ކަންކަމުގައި ރާއްޖެ އަންނަ އިންޑިއާގެ ރައްޔިތުންނަށް 90 ދުވަހުގެ މުއްދަތަށް ވިސާއާ ނުލައި ރާއްޖޭގައި ތިބެވޭނެ އެވެ. އަދި އެ މުއްދަތު އިތުރު ކުރަންވެސް ހުށައެޅޭނެ އެވެ.\nމީގެ އިތުރުން އެ ގައުމުގެ ރައްޔިތުންނަށް 180 ދުވަހުގެ މުއްދަތަށް ބިޒްނަސް ވިސާ ދިނުމަށްވެސް ވަނީ ނިންމާފައެވެ.\nސަރުކާރުން މި ނިންމުން ނިންމާ އަމަލު ކުރަން ފަށާފައި މިވަނީ ރާއްޖެ-އިންޑިއާ ގުޅުން ވަރަށް މަތީ ހަރުފަތަކަށް ގޮސްފައިވާ ދަނޑިވަޅެއްގައެވެ. ވަރަށް ކުދި ކުދި ކަންކަމުން ފެށިގެން ގިނަ ކަންކަމުގައި ސަރުކާރުން ދަނީ އިންޑިއާއަށް ބަރޯސާވަމުން ކަމަށް އިދިކޮޅުން ދެކެއެވެ. މީގެ އިތުރުން ރާއްޖޭގައި އިންޑިއާ ސިފައިން ބައިތިއްބާ ރާއްޖޭގައި ހިންގާ ތަަރައްގީގެ މަޝްރޫއުތައް އިންޑިއާގެ ރުހުމާއެކު އަދި އެ ގައުމުގެ އެހީތެރިކަން އޮވެގެން އިންޑިއާގެ ކުންފުނިތަކާ ދަނީ ހަވާލު ކުރަމުންނެވެ.\nސަރުކާރުގެ މި މަދަދުވެރިކަމާއި ގުޅިގެން އިންޑިއާ އިންވެސް ދިވެހީންނަށް ދަނީ ފަސޭހަތައް ފަހިކޮށް ދެމުންނެވެ.\nއިންޑިއާ ރައީސް އިބްރާހިމް މުހައްމަދު ސޯލިހު އިންޑިޔާގެ ބޮޑުވަޒީރު މޯދީ + ފޮރިން މިނިސްޓްރީ އަބްދުﷲ ޝާހިދު ދިވެހި އިންޑިއާގެ ގުޅުން\nތަރުޖަމާނުގެ ވާހަކަތައް ސަރުކާރުން ކުށްވެރިކޮށްފި


ޔޫރަޕްގެ ފުރަތަމަ މަލްޓި އެޖް ކޮމްޕިއުޓިން ހިދުމަތް ފަށައިފި - Tech News Maldives\nޔޫރަޕްގެ ފުރަތަމަ މަލްޓި އެޖް ކޮމްޕިއުޓިން ހިދުމަތް ފަށައިފި\nމުހައްމަދު ރައްޔާން • 21 ޖޫން 2021\nޔޫރަޕުގެ ފުރަތަމަ މަލްޓި އެޖް ކޮމްޕިއުޓިން ހިދުމަތް ވޮޑަފޯންއިން އިނގިރޭސިވިލާތުގައި ފަށައިފިއެވެ. މި ހިދުމަތުގެ ސަބަބުން ވިޔަފާރިތަކަށް ފަސޭހަކަމާއިއެކު ރިއަލް ޓައިމް ޑޭޓާ އެނަލިޓިކްސް، އާޓިފިޝަލް އިންޓެލިޖެންސް އަދި ވާޗުއަލް ރިއާލިޓީ ފަދަ 5ޖީ އެޕްލިކޭޝަންތައް ފަސޭހަކަމާއިއެކު ބޭނުންކޮށްލެވޭނެއެވެ.\n5ޖީ ނެޓްވޯކްތަކަކީ މިހާރަށް ވުރެ ހަލުވި އަދި ކެޕޭސިޓީ ވަރުގަދަ ނެޓްވޯކްތަކަކަށް ވުމުން އިތުބާރުކުރެވޭ މޯބައިލް ކަނެކްޝަންތައް އުފެއްދުމަށް މަގުފަހިވެގެންދާނެއެވެ. ނަމަވެސް ސްމާޓް ސިޓީ އެޕްލިކޭޝަންތަކާއި، ޓެލެމެޑިސިން އަދި މިކްސްޑް ރިއާލިޓީ ފަދަ އީޖާދުތަކަށް މިނެޓްވޯކް ހިޔާރުކުރުމުގެ މައިގަނޑު ސަބަބަކީ މިނެޓްވޯކްގެ ލޯ ލޭޓެންސީއެވެ.\nނަމަވެސް މި ލޭޓޭންސީ ކަސްޓަމަރުންނަށް ފޯރުކޮށްދިނުމަށްޓަކައި ގިނަ އޮޕަރޭޓަރުން ވަނީ އެކުންފުނިތަކުގެ ނެޓްވޯކްތައް ވާޗުއަލްކޮށްފައެވެ. އެގޮތުން އެޖް ކޮމްޕިއުޓިން އަކީ ޑޭޓާ އެއްކުރެވޭ ތަނާއި ވީހާވެސް ކައިރިން ޑޭޓާ ޕްރޮސެސް ކުރުމަށް މަގުފަހިކޮށްދޭ ހިދުމަތެކެވެ. މީގެސަބަބުން ޑޭޓާ ޓްރާންސްމިޝަންއަށް ހޭދަވާ ވަގުތު ކުޑަކޮށްދެއެވެ.\nވޮޑަފޯން އަކީ މިފަދަ ހިދުމަތެއް ތައާރަފްކޮށް ޓެލެކޮމް ކުންފުންޏަކުން ޓެކްނޮލޮޖީ ކުންފުންޏަކަށް ބަދަލުވުމުގެ މަރުހަލާގައި އުޅޭ ކުންފުނިތަކުގެ ތެރެއިން އެއްކުންފުންޏެވެ. އެކުންފުނީގެ މަލްޓި އެޖް ކޮމްޕިއުޓިން ހިދުމަތަކީ އެމޭޒަން ވެބް ސާވިސަސް ވޭވްލެންތް މެދުވެރިކޮށް ފޯރުކޮށްދޭ ހިދުމަތެކެވެ. މީގެ ސަބަބުން ޑޭޓާ އެއްކުރުމާއި ޕްރޮސެސްކުރުން ގާތްގަނޑަކަށް 10 މިލިސިކުންތުތެރޭގައި ނިންމާލެވެއެވެ.\nވޮޑަފޯންގެ މިހިދުމަތް މިހާރު ލިބިގެންދާނީ ލަންޑަން، އޮކްސްފޯޑް، ކޭމްބްރިޖް، ބްރިސްޓަލް އަދި ކާޑިފް އަށެވެ. މީގެ އިތުރުން އެކުންފުނިން ހާމަކޮށްފައިވާ ގޮތުގައި ސްކޮޓްލޭންޑަށާއި އިނގިރޭސި ވިލާތުގެ އުތުރުގެ ހިސާބުތަކަށް 2022 ގައި މި ހިދުމަތް ލިބިގެންދާނެއެވެ.


Bom govveema badhunaamukuree dhivehinneve ekamaku hayyarukuranee India meehunneve\nބޮން ގޮއްވީމާ ބަދުނާމު ކުރީ ދިވެހިންނެވެ އެކަމަކު ހައްޔަރުކުރަނީ އިންޑިޔާ މީހުންނެވެ\n-7months ago 8 - އަމްރު ރއ\nމިދިޔަ އެޕްރީލްމަހު ސްރީލަންކާގައި ކްރިސްޓިއަން ފައްޅިތަކަކާއި ޓޫރިސްޓް ހޮޓާތަކެއްގައި ބޮންގޮއްވާލައިގެން އެންމެން ކަންބޮޑުވެ ހާސްވެގެން އުޅުނުއިރު އިންޑިޔާގެ ބައެއް މީޑިއާތަކާއި އަދި އިންޓަރނޭޝަނަލް މީޑިއާގައި ވާހަކަދެއްކި އިންޑިޔާ ދަރިކޮޅުގެ ބައެއް ޖަރނަލިސްޓުން ހައްދުފަހަނައަޅާފައިވާ ޒަހްރާންގެ ޖަމާއަތާއި ދިވެހި ރާއްޖެއާއި ގުޅުވައިގެން ވާހަކަ ފަށައިގަތެވެ. އަދި ނުވިތާކަށް ރާއްޖޭގެ ކުރީގެ ރައީސް އަދި މިހާރު ރައްޔިތުންގެ މަޖިލީހުގެ ރައީސް މުހައްމަދު ނަޝީދުވެސް ދިވެހި ރާއްޖެއަށާއި ދިވެހިންނަށް އިގިލިފުޅު ދިއްކުރެއްވިއެވެ. ދިވެހިންނާ ބޮންގޮއްވުމާ ގުޅުވާހިތުން ނަޝީދުގެ ޓްވީޓެއްގައި ޒަހްރާން ރާއްޖެނާންނަކަން ސާބިތު ނުކުރެވޭކަމަށް ބުނިއިރު އެމްޑީޕީގެ އިސްސަފުގައި ހަރަކާތްތެރިވާ ވަރަށް ގިނަ އެކްޓިވިސްޓުން ދިވެހިންނާ ގުޅުވައިގެން ސޯޝަލް މީޑިއާގައި ވާހަކަދައްކަމުންދިޔައެވެ. ނަތީޖާއަކަށްވީ ސްރީލަންކާ ސަރުކާރުން ދިވެހިންނަށް ނޮހޮރުއްޕާންވާވަރަށް ބަލައިފާސްކުރަންފެށުމެވެ. އެކަމާއި ގަންނަންފެށި ބިރެއްގެ ސަބަބުން އެތައް ދިވެހި އާއިލާއެއް އެބުރި ގައުމަށް އަތުވެއްޖެއެވެ. މިއަދު އެގައުމުގައި ދިވެހިންނަށް ކުރިން އުޅެވެމުންދިޔަހާ ފަސޭހަކޮށެއް ނޫޅެވެއެވެ. ދިވެހިންނަށް މިދުއްތުރާތައް މިއައީ ރައީސް އަބްދުﷲ ޔާމީންގެ ވެރިކަމުގައި ދިވެހި ރާއްޖެއާއި ދިވެހިންނާ ދެކޮޅަށް އިންޑިޔާ ސަރުކާރުން އެޅި ހަރުކަށި ދަތިކުރުމުގެ ފިޔަވަޅުތަކެއްގެ ސަބަބުންނާއި ދިވެހިންނަށް ވިސާނުދީ އިންޑިޔާގައި ދިރިއުޅެމުންދިޔަ ދިވެހި އާއިލާތައް އެގައުމުން ބޭރުކޮށްލުމުން ވަރަށް ގިނަ ދިވެހި އާއިލާތައް އިންޑިޔާ ދޫކޮށް ސްރީލަންކާއަށް ބަދަލުވެފައިވަނިކޮށެވެ.\nމިހުރިހައި މުސީބާތްތަކެއް ގައުމުން ބޭރުގައި ދިވެހިންނަށް ޖެހުމުގައި ރައީސް މުހައްމަދު ނަޝީދު އިސްވެ ހުންނަވައިގެން ދިވެހިން ބަދުނާމްކޮށް ބޭރުގައުމުތަކުގެ މީޑިއާގައި ދައްކަވާ ވާހަކަފުޅުތައް ވަރަށް ބޮޑު ބައެއް އަދާކުރެއެވެ. ޚާރިޖީވަޒީރު އަބްދުﷲ ޝާހިދު މީޑިއާގައި މީގެކުރިން ވިދާޅުވެފައިވާގޮތުގައި ކުރިން ބޭރުގައުމުތަކުގައި ދިވެހިންނަށް ވަރަށް ފަސޭހައިން ދިރިއުޅެވެމުންދިޔަ ނަމަވެސް މިހާރު ސިންގަޕޫރުގައިވެސް ދިވެހިންނަށް އިތުރު ދަތިތަކާއި އިމިގްރޭޝަންގައި ދިމާވާކަމަށެވެ. ކުރިން ޗެކްނުކުރާވަރަށް ކުރެއެވެ.\nކޮންމެއަކަސް ސްރީލަންކާގައި ގޮއްވާލި ބޮންތަކުގައި ދިވެހިންނާ އެއްވެސް ގުޅުމެއްހުރިތޯ ލައްކަގިނަ ބެލުންތަކެއް ބެލުމަށްފަހު ސްރީލަންކާގެ ފުލުހުން ބުނެފައިވަނީ ދިވެހިންނަށް ކުރެވޭ ތުހުމަތުތަކެއް ނެތްކަމަށެވެ. މީގައި ޝައްކުތަކެއްވެސް އެބައުފެދެއެވެ. ދިވެހި ރާއްޖެއާ ކައިރިތަނެއްގައި ބޮމެއް ގޮއްވާލާއިރަށް އިންޑިޔާގެ ނޫސްވެރިން ދިވެހި ރާއްޖެއަކާ މިހާބޮޑަށް މިއަޅައިގަންނަނީ ކީއްވގެންބާވައެވެ. އަމްދުން ބޮންގޮއްވާލި މަސްޓަރމައިންޑް ޒަހްރާންއާއި ގުޅުންހުރި މީހުންތައްތިބީ އިންޑިޔާގައިކަމަށްވާއިރުވެސް މެއެވެ. އެޖަމާއަތާގުޅުންހުރި މީހުންކަމަށްބުނެ އިންޑިޔާގެ ފުލުހުން އެގައުމުން މީހުން އެބަ ހައްޔަރުކުރެއެވެ. އެޒަހްރާނަކު އިންޑިޔާގައި އުޅުނުކަމަށްވެސް އެބަކިޔައެވެ. ސްރީލަންކާއަށް ހަމަލާއެއް އަންނަން އުޅޭކަމަށް އިންޒާރުދިނީ އިންޑިޔާއިންނެވެ. ސްރީލަންކާގައި ބޮންގޮއްވި މީހުން ސްރީލަންކާގެ ބުދުފައްޅިތަކަށް ހަމަލާނުދީ ހަމައެކަނި ހަމަލާމިދިނީ ކްރިސްޓިއަން ފައްޅިތަކަށެވެ. ހަމަލާއާއިގުޅިގެން ސްރީލަންކާ ސަރުކާރުން ފުރަތަމަވެސް މަނާކުރަން ހިފީ މުސްލިމް އަންހެނުން ބުރުގާ އެޅުމާއެވެ. ބުރުގާއާ ހަމަލާދިން މެތަޑާއި އެއްވެސް ގުޅުމެއް ހުރީއަކީވެސް ނޫނެވެ. ބޮން އުފުލީ ބުރުގާ ދަށަށްލައި ފޮރުވައިގެންނެއް ނޫނެވެ. ބެކްޕެކް ބޭގްތަކެއްގެތެރޭގައެވެ.\nއިންޑިޔާއިން ހަރުކަށި ހިންދޫން އެގައުމުގެ މިއަދުގެ ސަރުކާރުގެ ބްލެސިންގައި މުސްލިމުންގެ މުދާތައް ހަލާކުކޮށް މަރާހަދަމުންދަނީއެވެ. ސްރީލަންކާގައި ބުޑިސްޓުން އިސްލާމުންގެ ގެތަކާއި ފިހާރަތައް އަންދައިހަދާތާ ކިތަންމެ ދުވަހެކެވެ. ހަރުކަށި ބުޑިސްޓުންނާއި ހަރުކަށި ހިންދޫން މިއަދު މިއޮތީ އެއް މަގްސަދެއްގައި ގުޅި ލާމެހިފައެވެ. އެމީހުން މުސްލިމުން މަރާމެރުންތަކާއި ކުރާއަނިޔާތަކަށް އަޅުގަނޑުމެންގެ ސިޔާސީ ބޭފުޅުންގެ ހިއްޕުޅަށް އެއްވެސް އަސަރެއް ނުކުރެއެވެ. އަރުވާޖަހައިގެން ފަޟީހަތްކުރެވޭތޯ ބަލަނީ ދިވެހިންނާ ދިވެހި ގައުމެވެ.\nމީ ވޮއިސް އިން އަންނި ބަދުނާމުކުރަން ލިޔެފަ އޮތް އާޓިކަލް އެއް. އޭނަ ނޫޅޭ ދިވެހިން ބޮލުގަ އަޅުވާކަށް. ދޮގު ހަބަރު ނުފަތުރަބަލަ. ދާން އޮތީ ތިކަހަލަ ނޫސްވެރިކަން ކުރަންޏާ ނަރަކައަށް. އަވަހަށް ހޭލުންތެރިވޭ.\nދުނިޔޭގެ ބަރުތަކުން ތިކަމާ އެއްޗެއްނުބުނީ ތީގަގޯސް ތަކެއް އުޅޭތީ. ކުރީގެ ޖާސޫސީ އެނަލިސްޓުންވެސް މުސްލިމުން ކުރިސްޓިޔަނުންނަށް ހަމަލާދީފާނެ ކަމަށް ނުދެކޭ. އެއީ ނަސްލެއް ނައްތާލަން ހަނގުރާމަ ކުރި ބައެއް. ތީވޯޓު ޗަރުކޭސް، އިންޑިއާގެ ވޯޓަށް. މިތުރު މިހުރީ މިހާރު މަޖިލީހުގަ އަތްޖަހަން.\nތީގަ ނެތް ގޯހެއް..އަދީބު ކަހަލަ ބޮޑު ވަގެއް ބޭސް ފަރުވާއަށްވެސް ވަޑައިގަތް ކަމަށް ދިވެހި ނޫސްތަކުގައި އޮތީ\nލިޔުންތެރިޔާ ތިފާހަގަ ކުރެއްވީ މިޜާއްޖޭގެ ނޫސްވެރިންނަށް ބުނަން ނުކުރޭ އަސްލު މަންޒަރު. ސްރލަންކާގެ މުސްލިމުން ތިމީހަކު ހައްޔރުކޮށްދޭން އާދޭސްކޮށްހެދީމާވެސް ހައްޔަރު ނުކޮށް އެމީހުންނަށް ލަންކާގެ ޖާސޫސީ އިދާރާެއިން ފަންޑުކޮށްދީ އަދި މިހާރު ތަހްގީގްކުރަން ލަންކާ ރައީސް އެދަނީ ފާޅުގަ ދެކޮޅުހަދަމުން. ޢިންޑިޔާގެ ޖާސޫސުންނަށްވެސް އެގިގެން. މަންޒަރު ސާފު\nބަކުރު ތިބުނީ އެކަހަލަ މީހުން ގިނަތަނެކޭ. ބަކުރުގެ ޑިފެންސް މިނިސްޓަރ މާރިޔާ ޕާޓީގެ އެކްޓިވިސްޓަކަށްހުރިއިރު ރޫހާނީ ލީޑަރުގެ އަޑުދަށުން ތިހެން ވިދާޅުވި. މިހާރު ވިދާޅހުވަނީ މާމަދު އަދަދެއް. ދުނިޔޭގެ ކޮންމެ ގައުމެއްގަ ވެސް ކޮންމެ ދީނެއްގަވެސް ހައްދުފަހަނައަޅަފަ ތިބިމީހުންތިބޭ. ޜާއްޖޭގަ ވެސް ތިބޭނެ. މިގަުއުމުގަ އެމީހުންގެ މައްސަލަ ހައްލުކުރަންވާނީ. ބޭރުމީހުންކައިރިއަށްގޮސް މުޅިގައުމަށް އިސްލާމްދީނަށް ހުތުރުވަަގޮތަށް އަގަތެޅުމަށްވުރެ. ޜޫހާނީ ލީޑަރ ހާދަ ދޮގެކޭ ފާއިތުވި ތަނުގަ ހަދާފަހުރީ\n1000% ތެދު އެހާމެ ސަޅި އާޓިކަލް އެއް ސާބަސް ވޮއިސް މިފަދަ ވަޠަނީ ލިއުން ތަކަށް.....ސަޅި....\nދިވެހިރާއްޖެ އަކީ އެބުނާކަހަލަ މީހުން ގިނަތަނެއް ކިތައް މީހުންތޯ ޖިހާދަށޭ ކިޔާފަ ފުރަފުރާގެން ދަނީ ނަޝީދުއެހެން ނުބުނިނަމަ ލަންކާގެ ހުރިހާ މުސްލިމުންނަށް ޖެއްސުން ނުކުރާނެތަ؟ބަލަ މީ ކަލޭމެން ސިޔާސީ ބޭނުމަށް ދައްކާވަރަށްވުރެ މާ ސީރިއަސް ވާހަކައެއް އަހަރެން ޖެހިލުންވޭ އެޓެރަރިސްޓް ހަވާރިޖުން ގެފަރާތުން މިތަނުގައިވެސް ހަމަލާއެއް ދީފާނެތީ!


Kaiveni Party In Baakeevi Kaa Ehchehi Ukaa Nulaa Bahaalee Fageerunah! - Vaguthu\nއިންޑިއާގައި ކުރާ ކައިވެނި ހަފްލާތަކަކީ ގިނަ އިރުތަކެއް ވަންދެން ދެމިގެންދާ ގޮތަށް ބާއްވާ ޕާޓީތަކެވެ. ކާބޯތަކެއްޗަކީ މިފަދަ ކައިވެނިތަކުގައި ބޮޑު ރޯލެއް އަދާކުރާ އެއްޗަކަށްވާއިރު ގިނަ ފަހަރަށް އާއިލާތަކުން އޯވަރ-ކޭޓަރ ކުރަނީ އެމީހުންގެ ގެސްޓުން ބަނޑުހައި ނުވާގޮތަށް ހެދުމަށެވެ. ވަރަށްގިނަ ކާބޯތަކެތި މިފަދަ ހާލަތްތަކުގައި ބޭކާރުވެގެންދެއެވެ.\nކައިވެނި ޕާޓީން ބާކީވާ ކާބޯތަކެތި ފަގީރުންނަށް ދޭ އަންހެނަކު މިވަނީ އިންޓަނެޓް މެދުވެރިކޮށް ގިނަބައެއްގެ ސަމާލުކަން ހޯދާފައިއެވެ. އެ އަންހެންމީހާ ކައިރިއަށް އެތައް ބަޔަކު އެއްވެފައިވާތަން ފެނެއެވެ.\nކައިވެނި ފޮޓޯގްރާފަރެއް ކަމަށްވާ ނިލަންޖަން މޮންޑަލް ވަނީ ކައިވެނި ފޮޓޯގްރާފަރުންގެ ޕޭޖެއްގައި އެ ވަގުތު ކޮޅުގެ މަންޒަރު ފޭސްބުކްގައި ހިއްސާކޮށްފައެވެ. ޕާޕިއާ ކަރް ނަމަކަށް ކިޔާ އެ އަންހެން މީހާ އޭނާގެ ބޭބެގެ ކައިވެނިން ބާކީވި ކާނާ ފަގީރުންނަށް ކާންދޭ މަންޒަރު ފެނިގެންނެވެ. މިކަން ހިނގާފައިވަނީ ކޮލްކަތާ ސަބާރބަން ރެއިލްވޭ ސްޓޭޝަނެއް ކަމަށްވާ ރަނާގަޓް ޖަންކްޝަންގައި ޑިސެމްބަރު މަހުގެ5ވަނަ ދުވަހުގައެވެ.\nއެ ފޮޓޯތަކުން ފެންނަނީ ކަރުދާސް ތަށިތަކަށް ކާތަކެތި އަޅައިދޭ މަންޒަރެވެ. އެމީހާ ކާބޯތަކެތި ބަހަމުންދިޔަ ތަނަށް އެކި އުމުރުފުރާގެ މީހުން ޖަމާވިއެވެ. ފޭސްބުކްގައި ހިއްސާކޮށްފައިވާ އެ ޕޯސްޓަށް 1200 އަށް ވުރެ ގިނަ މީހުން ލައިކް ދީފައިވާ އިރު ގިނަ ބަޔަކު ވަނީ އެ ޕޯސްޓަށް ކޮމެންޓްވެސް ކޮށްފައެވެ. ބައެއް މީހުން ބުނީ އެއީ އާކަމެއް ނޫން ކަމަށާއި މީގެ ކުރިން ވެސް ކަރް ވަނީ ކެއުން ތައްޔާރުކޮށް ފަގީރުންނާއި މިސްކީނުންނަށް ކާން ދީފައި ކަމަށެވެ.\nމީގެ ދުވަސްކޮޅެއް ކުރިން ފައިގެ ފަރުވާއަށް ފައިސާ އެއްކުރުމަށް ބިސްކޯދު ވިއްކަން އުޅުނު އުމުރުން ދިހަ އަހަރުގެ އަންހެން ކުއްޖެއް ކަމަށްވާ ލައިލާ އަށް އިންސްޓަގްރާމް ގައި އެންމެ ހީނުކުރާ ފަދަ ގޮތަކަށް އެހީ ލިބުނެވެ.


އެސިސްޓެންޓް ކޮމްޕިއުޓަރ ޓެކްނީޝަން ގްރޭޑް 3\nމަޤާމް :އެސިސްޓެންޓް ކޮމްޕިއުޓަރ ޓެކްނީޝަން ގްރޭޑް 3\nމަޤާމު: އެސިސްޓެންޓް ކޮމްޕިއުޓަރ ޓެކްނީޝަން ގްރޭޑް 3\nމަހަކު -/8000 ރުފިޔާ\nއިންޖިނިއަރިންގ / އައިޓީ\nޖީ.ސީ.އީ އޯލެވެލް އިމްތިޙާނުން2(ދޭއް) މާއްދާއިން ފާސްވެފައިވުމާއެކު މަޤާމާ ގުޅޭ ދާއިރާއިން3(ތިނެއް) އަހަރު ދުވަހުގެ ތަޖުރިބާ ލިބިފައިވުން.\nނެޓްވާރކް އެޅުމާއި، ނެޓްވާރކް ސެކިއުރިޓީ ބެލެހެއްޓުމާއި، ނެޓްވާރކަށް ދިމާވާ މައްސަލަތައް ހައްލުކުރުން.\nއައި.ސީ.ޓީ ސިސްޓަމްސްއާއި ޕެރިފެރަލްސް އިންސްޓޯލްކޮށް ކޮންފިގާރ ކުރުމާއި އެ ތަކެތި މެއިންޓެއިން ކުރުން.\nބިއުރޯތަކަށާއި މީޑިއާ ސެންޓަރުތަކަށް އައި.ސީ.ޓީ ސަޕޯޓް ދިނުން.\nސިސްޓަމްތަކާއި، ނެޓްވާރކްގެ ސެކިއުރިޓީ އަދި ވައިރަސް އެކްޓިވިޓީ ކޮންޓްރޯލް ކުރުން.\nއެސް.އެމް.އެސް ކީވާރޑް ހަދައިދިނުމާއި، އެ ޕޯޓަލް ބެލެހެއްޓުން.\nއެކްސެސް ކޮންޓްރޯލް ސިސްޓަމްސް، އެޓެންޑަންސް ސިސްޓަމް ބެލެހެއްޓުމާއި، ކާޑް އިޝޫކުރުން.\nޕީ.އޭ.ބީ.އެކްސް، އަދި މިނޫންވެސް ޓެލެކޮމިއުނިކޭޝަން އިކުއިޕްމަންޓްސް ބެލެހެއްޓުމާއި، މުވާސަލާތީ ޚިދުމަތް ދިނުން.\nއައި.ސީ.ޓީ ނެޓްވާރކް ޑައިގްރާމް، އިންވެންޓްރީ ފަދަ ތަކެތި ބެލެހެއްޓުން.\nއައި.ސީ.ޓީ ވަސީލަތް ބޭނުންކުރެވޭ މިންވަރު ބަލައި، ސްޓެޓިސްޓިކްސް ނެގުން.\nއައި.ސީ.ޓީ އިންފްރާސްޓްރިކްޗަރަށް ޑައުންޓައިމެއް އަޔަނުދީ، ކުރެވެންހުރި ހުރިހާ މަސައްކަތެއް ކުރުން.\nއައި.ސީ.ޓީ ޕޮލޮސީ އެންޑް ޕްރޮސީޖަރާ އެއްގޮތަށް މަސައްކަތް ކުރުން.\nއައި.ސީ.ޓީ ސާވާރ ރޫމުގެ ސެކިއުރިޓީއާއި، ސާވާރ އެންވައިރޯންމެންޓް ރަނގަޅަށް ބެލެހެއްޓުން.\nސާވާރ އަދި ސްޓޯރޭޖް އިންސްޓޯލްކުރުމާއި މެއިންޓެއިން ކުރުން، އަދި މިފަދަ ތަކެތީގެ ބެކަޕް ނެގުން.\n14. ޔޫސާރ އެކައުންޓްސް، ޔޫސާރ ރައިޓްސް އަދި މެއިލް އެކައުންޓަސް ހަދައިދީ، އެ ތަކެތި ބެލެހެއްޓުން.\nވަޒީފާއަށް އެންމެ ޤާބިލު ފާރާތެއް ހޮވުމަށް ބެލޭނެ ކަންތައްތައް\nމީގެ އިތުރުން، މަސައްކަތާގުޅޭ ގޮތުން އުފެއްދުންތެރި ޚިޔާލުތަކާއި އާ ވިސްނުންތައް ހުރި މިންވަރު ބެލެވޭނެއެވެ.\nމޯލްޑިވްސް ކޮލިފިކޭޝަން އޮތޯރިޓީން އެކްރެޑިޓް ކޮށްފައިވާ އަދި އަސްލާ އެއްގޮތްކަމަށް ރަސްމީ ފަރާތަކުން ތައްގަނޑު ޖަހައި ސޮއިކޮށްފައިވާ، މަޤާމުގެ ޝަރުޠުތަކުގެ ތެރޭގައި ބަޔާންކުރެވިފައިވާ ފަދަ ދާއިރާއެއްގެ ސެޓުފިކެޓު އަދި ޓްރާންސްކްރިޕްޓްގެ އެޓެސްޓް ކޮށްފައިވާ ކޮޕީ.\nސެޓުފިކެޓު އެކްރެޑިޓް ނުކުރެވިވާނަމަ، ކޮލެޖް ނުވަތަ ޔުނިވަރސިޓީން ދޫކޮށްފައިވާ ކޯސް ފުރިހަމަކުރިކަމުގެ ލިޔުމުގެ އެޓެސްޓްކޮށްފައިވާ ކޮޕީ.\nޕާސްޕޯޓް ސައިޒު ފޮޓޯއެއް.\nއިންޓަވިއުކުރުމާއި، ޕްރެޒެންޓޭޝަން ހުށަހެޅުން:\nމި މަޤާމަށް އެދިލައްވާ ފަރާތްތަކުން 2016 ސެޕްޓެންބަރު4ވަނަ ދުވަހުގެ 15:00 ގެ ކުރިން މި ކުންފުންޏަށް (ޕަބްލިކް ސަރވިސް މީޑިއާ / ރޭޑިޔޯ ބިލްޑިންގ، މ. އަމީނީމަގު) ވަޒީފާއަށް އެދޭ ލިއުންތައް ހުށަހެޅުއްވުން އެދެމެވެ.\nމަޢުލޫމާތު ހޯއްދެވުމަށް 3000210 އާ ގުޅުއްވުން އެދެމެވެ.\n20 ޛުލްޤަޢިދާ 1437\n23 އޮގަސްޓް 2016\nސުންގަޑި: 04 ސެޕްޓެންބަރު 2016 1500


ސިއްހީ ޚިދުމަތުގެ ރަންޔޫބީލް ޖަލްސާ މިރޭ، ޝަރަފުވެރިކޮށްދެއްވާނީ ރައީސް\nރަންޔޫބީލް ރަސްމިއްޔާތަށް އަތޮޅު ހޮސްޕިޓަލް ޒީނަތްތެރިކޮށްފައި\nބ. އަތޮޅުގެ ސިއްހީ ޚިދުމަތަށް މިދިޔަ އަހަރު 50 އަހަރު ފުރިފައިވާތީ، އެ މުނާސަބަތު ފާހަގަކުމުގެ ގޮތުން ބާއްވާ ރަސްމީ ޖަލްސާ މިރޭ އޭދަފުށީގައި އޮންނާނެ އެވެ.\nބ. އަތޮޅު ތައުލީމީ މަރުކަޒުގެ ހޯލުގައި މިރޭ ބާއްވާ މި ޖަލްސާ ޝަރަފުވެރިކޮށްދެއްވާނީ ރައީސް އިބްރާހީމް މުހައްމަދު ސޯލިހު އެވެ. މި ޖަލްސާގައި ހެލްތު މިނިސްޓްރީން އަބްދުﷲ އަމީން ވެސް ބައިވެރިވެވަޑައިގަންނަވާނެ އެވެ.\nމި ޖަލްސާގައި ފާއިތުވި 50 އަހަރު ތެރޭގައި ބ. އަތޮޅު ސިއްހީ ހިދުމަތަށް ފާހަގަކޮށްލެވޭ އެހީތެރިކަން ފޯރުކޮށްދެއްވާފައިވާ ފަރާތްތަކަށް ހަނދާނީފިލާ ދިނުން އޮންނާނެވެ.\nބ. އަތޮޅުގެ ސިއްހީ ހިދުމަތަށް މިދިޔަ އަހަރު ބައި ގަރުނުވެފައި ވާއިރު، ހެލްތު ސެންޓަރުގެ ނަމުގައި ސަރުކާރުން މިއަތޮޅުގައި އެންމެ ފުރަތަމަ ސިއްހީ ޚިދުމަތްދޭން ފެށީ 1968 ވަނަ އަހަރު އެވެ. ހެލްތު ސެންޓަރު ސިއްހީ މަރުކަޒަށް ބަދަލުކުރެވުނީ 1982 ގަ އެވެ. އަދި ހެލުތު ސެންޓަރުން މިހާރުގެ ބ. އަތޮޅުގެ ހޮސްޕިޓަލަށް ބަދަލުވެ މި ޚިދުމަތް ފުޅާކުރެވުނީ 2001 ވަނަ އަހަރު އެވެ.\nމިވަގުތު ބ. އަތޮޅު ހޮސްޕިޓަލުގައި ސްޕެސަލިސްޓުންގެ ގޮތުގައި އޮޕަރޭޝަން ޑޮކްޓަރަކާއި އަންހެނުންގެ ޚާއްސަ ޑޮކްޓަރަކާއި ކުޑަކުދިންގެ ހާއްސަ ޑޮކްޓަރަކާއި ހޭނައްތާ ޑޮކްޓަރެއްގެ އިތުރުން ދަތުގެ ހާއްސަ ޑޮކްޓަރެއްގެ ވެސް ދަނީ މަސައްކަތް ކުރައްވަމުންނެވެ.


މީހުންގެ ޙަޤީޤަތް އެނގޭނެ ދެޙާލަތު- ވިސްނުންތެރިކަމާއެކު ކޮންމެ މީހަކުވެސް ބައިވެރިޔާ ވަޒަންކޮށްލާށެވެ!\nކޮންމެ މީހަކުވެސް ކަންކަން ޙާޞިލުކުރަން ބޭނުންވުމުން ތަރިބާލާނެއެވެ. ނުކުރާނެ ކަމެއް ނުއޮންނާނެއެވެ. ނަމަވެސް މުހިންމީ އޭނާ އެދައްކާ ވާހަކައެއް ނޫނެވެ. ބޭނުންވާ ކަންތައް ޙާޞިލުވުމުން ޢަމަލުކުރާ ގޮތެވެ. ވަޒަންކުރަންޖެހެނީ އެކަމެވެ.\nމީހާގެ ޙަޤީޤަތް ހާމަކޮށްދޭ ދެކަމެއް ނުވަތަ ދެ ޙާލަތެއްވެއެވެ.\n1 ތިމާގެ އަތުގައި އެއްވެސް އެއްޗެއް ނެތްއިރު ހުރި ކެތްތެރިކަން\n2 ހުރިހާ އެއްޗެއް ލިބުމުން މީހާ އަމަލުކުރާ ގޮތް\nމި ބަސް ނުވަތަ މިކަން ދެގޮތަކަށްވެސް ބަލައިލެވިދާނެއެވެ.\nފުރަތަމަ ބަލައިލަންވީ ބާރެއް ނުވަތަ ވެރިކަން ފަދަ ކަމެއް ލިބިގަންނަން މަސައްކަތްކުރާއިރު އެމީހަކު ރައްޔިތުންނަށްވާ ވައުދުތަކަށާއި އެމީހާގެ އަޚްލާޤް ހުންނަގޮތަށެވެ. ދެން ވެރިކަން ލިބުމުން އެމީހާ ޢަމަލުކުރާ ގޮތަށެވެ.\nހަމައެފަދައިން ތިމާ ލޯބިވާ މީހާ ޙާޞިލުކުރަން މަސައްކަތްކުރާއިއިރު ދައްކާ ވާހަކަތަކާއި ޢަމަލުކުރާ ގޮތަށްވެސް ބަލައިލާށެވެ. އެއިގެފަހުން ލޯބިވެރިޔާ އާއި ކައިވެނިކުރުމުން އަމަލުކުރާ ގޮތަށްވެސް ބަލައިލާށެވެ.\nދެކޮޅު އެއްގޮތަށް ދިމާ ކުރެވިއްޖެ ނަމަ އެމީހަކު ވާނީ ވަރަށް ތެދުވެރި ވަފާތެރި އިޚްލާޞްތެރިއަކަށެވެ. ދިމާ ނުވެއްޖެނަމަ އެމީހަކު ވާނީ ވަރަށް ޣައްދާރު، މަކަރުވެރިއަކަށެވެ.


Gaazeen ge musaara ves kudakuran committee in ninmaifi\nގާޒީންގެ މުސާރަ ވެސް ކުޑަކުރަން ކޮމިޓީން ނިންމައިފި\nމާލިއްޔަތު ކޮމިޓީގެ ބައްދަލުވުމެއްގައި މެންބަރުން މަސައްކަތް ކުރައްވަނީ -- ފޮޓޯ: މަޖިލީސް\nކޮވިޑް-19 ގެ ސަބަބުން ސަރުކާރުގެ މާލީ ހާލަތާއި އިގްތިސާދީ ހާލަތު ދަށްވާނެތީ މެޖިސްޓްރޭޓް ކޯޓުތަކުގެ އާންމު މެޖިސްޓްރޭޓުން ފިޔަވައި ޝަރުއީ ކޯޓުތަކުގެ ހުރިހާ ގާޒީންގެ މުސާރަ ވެސް ކުޑަކުރުމަށް ރައްޔިތުންގެ މަޖިލީހުގެ މާލިއްޔަތު ކޮމިޓީން ފާސްކޮށްފި އެވެ.\nރައީސުލްޖުމްހޫރިއްޔާއާއި، ރައްޔިތުންގެ މަޖިލީހުގެ މެންބަރުންނާއި މިނިވަން މުއައްސަސާތަކުގެ މެންބަރުންގެ އިތުރުން ޝަރުއީ ކޯޓުތަކުގެ ފަނޑިޔާރުންގެ މުސާރަތައް ކަނޑައެޅުމުގެ ބާރު އޮންނަނީ މަޖިލީހަށެވެ.\nއޭގެ ތެރެއިން 20،000 އަށް ވުރެ މަތީ މުސާރައެއް ލިބޭ ހުރިހާ ބޭފުޅުންގެ މުސާރަތައް ކުޑަކުރަން މާލިއްޔަތު ކޮމިޓީން ކުރިން ވަނީ ފާސްކޮށްފަ އެވެ. އެއީ 20،001 ރުފިޔާ އާއި 30،000 ރުފިޔާއާ ދެމެދުގެ މުސާރަތަކުން 20 ޕަސެންޓް އުނިކުރުމަށެވެ. 3،0001 ރުފިޔާއާއި 60،000 ރުފިޔާއާ ދެމެދުގެ މުސާރަތަކުން 30 ޕަސެންޓް އަދި 60،001 ރުފިޔާއިން ފެށިގެން މަތީގެ މުސާރަތަކުން 35 ޕަސެންޓް ކުރުމަށެވެ.\nނަމަވެސް އެ ގޮތަށް އޮތުމުން ޝަރުއީ ކޯޓުތަކުގެ މަތީ ރޭންކްގެ ބައެއް ފަނޑިޔާރުންނާއި ގާޒީންނަށްވުރެ ދަށް ރޭންކްގެ ބައެއް ގާޒީންގެ މުސާރަ މަތިވެ އެވެ. އެހެންކަމުން ކްރިމިނަލް ކޯޓާއި ސިވިލް ކޯޓާއި ޑްރަގް ކޯޓާއި ފެމިލީ ކޯޓާއި މެޖިސްޓްރޭޓް ކޯޓުތަކުގެ ގާޒީންގެ މުސާރައާ ގުޅޭ ގޮތުން ކޮމިޓީގައި އިތުރަށް މަޝްވަރާ ކުރެއްވި އެވެ.\nމާލިއްޔަތު ކޮމިޓީގެ ބައްދަލުވުމުގައި ދާންދޫ ދާއިރާގެ މެންބަރު ޔައުގޫބު އަބްދުﷲ ހުށަހެޅުއްވީ އެ ކޯޓުތަކުގެ ގާޒީންގެ މުސާރައިން ޕަސެންޓޭޖެއް އުނިކުރުމުގެ ބަދަލުގައި މުސާރައިން ވަކި އަދަދުތަކެއް އުނިކުރުމަށެވެ. ޔައުގޫބްގެ ހުށަހެޅުއްވުމާ އެއް ގޮތަށް ފާސްކުރީ ކޮމިޓީގައި ބައިވެރިވެވަޑައިގެންނެވި ހުރިހާ މެންބަރުންގެ ވޯޓުންނެވެ.\nމާލިއްޔަތު ކޮމިޓީން ފާސްކުރި ގޮތުގައި ކްރިމިނަލް ކޯޓުގެ އިސް ގާޒީގެ މުސާރައިން 7،100 ރުފިޔާ އަދި އެ ކޯޓުގެ އެހެން ގާޒީންގެ މުސާރައިން 6،300 ރުފިޔާ އުނިކުރާނެ އެވެ. ޑްރަގް ކޯޓުގެ އިސް ގާޒީގެ މުސާރައިން 8،600 ރުފިޔާ އަދި އެ ކޯޓުގެ އެހެން ގާޒީންގެ މުސާރައިން 7،800 ރުފިޔާ އުނިކުރަން ފާސްކުރި އެވެ.\nސިވިލް ކޯޓާއި ޖުވެނައިލް ކޯޓުގެ އިސް ގާޒީގެ މުސާރައިން 6،950 ރުފިޔާ އުނިކުރާނެ އެވެ. އެ ދެ ކޯޓުގެ އެހެން ގާޒީންގެ މުސާރައިން އުނިކުރަން ފާސްކުރީ 6،150 ރުފިޔާ އެވެ. ފެމިލީ ކޯޓުގެ އިސް ގާޒީގެ މުސާރައިން 6،950 ރުފިޔާ އަދި އެ ކޯޓުގެ އެހެން ގާޒީންގެ މުސާރައިން 6،650 ރުފިޔާ އުނިކުރަން ފާސްކުރި އެވެ.\nދާއިރާގެ އިސް މެޖިސްޓްރޭޓުންގެ މުސާރައިން 4،500 ރުފިޔާ އަދި ކޯޓުގެ އިސް މެޖިސްޓްރޭޓުންގެ މުސާރައިން 2،150 ރުފިޔާ އުނިކުރަން ކޮމިޓީން ފާސްކުރި އެވެ. ކޮމިޓީން ނިންމާފައި ވަނީ އެހެން މެޖިސްޓްރޭޓުން މުސާރައިން އެއްވެސް އަދަދެއް އުނިނުކުރުމަށެވެ.\nމާލިއްޔަތު ކޮމިޓީން ފާސްކުރި ގޮތުގެ ރިޕޯޓެއް މަޖިލީހުގެ ތަޅުމަށް ގެންދާނެ އެވެ. މަޖިލީހުގެ ތަޅުމުގައި ރިޕޯޓަށް ބަހުސް ވެސް ކުރާނެ އެވެ. ކޮންމެ މެންބަރަކަށް ރިޕޯޓަށް އިސްލާހު ހުށަހެޅުމުގެ ފުރުސަތު ވެސް އޮންނާނެ އެވެ. އޭގައި ފަހު ގޮތެއް ނިންމާނީ ތަޅުމުގައި މެންބަރުންގެ މެދުގައި ނަގާ ވޯޓަކުންނެވެ.\nރައްޔިތުންގެ މަޖިލިސް ސުޕްރީމް ކޯޓް ކްރިމިނަލް ކޯޓް + ހައިކޯޓް ޝަރުއީ ދާއިރާ ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


ރައްޔިތުންގެ ފުރިހަމަ ލޯތްބާއި އިހުތިރާމަށް ޓަކާ، މުއައްސަސާގެ ކަރާމަތާ ޝަރަފަށްޓަކާ ކޮންމެ ފުލުހަކު މަސައްކަތް ކުރަންޖެހޭކަމަށް މިނިސްޓަރ އޮފް ހޯމްއެފެއާޒް ޢިމްރާން ޢަބްދުﷲ ވިދާޅުވެއްޖެއެވެ.\nއެމަނިކުފާން މިހެން ވިދާޅުވީ ހުޅުމާލޭގައި މިއަދު ހުޅުވި ހުޅުމާލެ ޕޮލިސް ސްޓޭޝަންގެ އާއިމާރާތް ހުޅުވުމުގެ ރަސްމިއްޔާތުގައި ވާހަކަފުޅު ދައްކަވަމުންނެވެ. ޢިމާރާތް ހުޅުއްވައިދެއްވީ މިނިސްޓަރ ޢިމްރާންއާއި، ކޮމިޝަނަރ އޮފް ޕޮލިސް މުޙައްމަދު ހަމީދެވެ. ފުލުހުންގެ ތެރެއިން އެއްފަރުދަކު ނުވަތަ މަދު އަދަދެއްގެ ފުލުހުން ކޮޅެއް ކުރާކަމެއްގެ ނަތީޖާއެއްގެ ގޮތުން ރައްޔިތުންގެ ހިތުގައި ފުލުހުންނާމެދު ނުތަނަވަސްކަމާއި، ހިތްހަމަނުޖެހުން އުފެދިގެން ދިއުން އެއީ އަޅުގަނޑުމެން އެންމެން ހިތާމަކުރާކަމެއްކަމަށް މިނިސްޓަރ ވިދާޅުވިއެވެ.\nއެފަދަ ކަމެއް އެއްވެސް ފުލުހެއްގެ ފަރާތުން ކުރިމަތިވިޔަ ނުދިނުމަށް ހުރިހާ ފުލުހުންނަށް އިލްތިމާސްކުރެއްވިއެވެ.\n" އަޅުގަނޑުމެން އެދެނީ ފުލުހުންނަކީ ރައްޔިތުން އެދޭފަދަ ޚިދުމަތެއްކުރާ ރައްޔިތުންގެ ފުރިހަމަ ލޯތްބާއި، އިހުތިރާމް ލިބިގެންވާ ބަޔަކަށްވުން. " މިނިސްޓަރ އިމްރާން ވިދާޅުވިއެވެ.\nމިިސިފަ ފުރިހަމަކުރުމަށްޓަކައި ފުލުހުންގެ މުއައްސަސާގެ ޝަރަފާއި ކަރާމަތް ހިމާޔަތްކުރުމަކީ ކޮންމެ ފުލުހެއްގެ ބޮލުގައި އެޅިފައިވާ ފަރުދީ ޒިންމާއެއްކަމަށް މިނިސްޓަރ ވިދާޅުވިއެވެ.\nމިނިސްޓަރ ޢިމްރާން ވިދާޅުވީ އިންސާނީ އުއްމަތަށް ބޭނުންވާ އެންމެ މުހިއްމު އެއް ބަހާއަކީ އަމާންކަންކަމަށެވެ.ފުރަތަމަ ސިފައަކީ އިޤްޠިޞާދީ ފުދުންތެރިކަމާއި، ތަނަވަސްކަންކަމަށެވެ. އަދި ދެވަނަ ސިފައަކީ ފުދުންތެރިކަމާއި އަމާންކަންކަމަށެވެ. މިއަދުގެ ދުނިޔޭގައި އަމާންކަން ކަށަވަރުވަނީ ފުލުހުން ކުރާ މަސައްކަތުގެ ސަބަބުންކަން މިނިސްޓަރ ފާހަގަކުރެއްވިއެވެ.ސަރުކާރުން ފުލުހުންނާމެދު ކުރާ އުއްމީދު ބޮޑުކަމަށާއި، ފުލުހުންގެ ވަޞީލަތްތައް ޤާއިމްކުރަން ސަރުކާރުން އިސްކަންދެއްވާކަމަށްވެސް މިނިސްޓަރ ވިދާޅުވިއެވެ. އަމަންއަމާންކަމާއި، ރައްކާތެރިކަން ކަށަވަރުކޮށް ބިރުވެރިކަން ނައްތާލަން ކުރާ ފުލުހުން ކުރައްވާ މަސައްކަތް ބަލައިގަންނަވާ ކަމަށާއި، މިދިޔަ 17 މަސްދުވަހަށް ބަލާއިރު ލޭ އޮހޮރުވުމާއި، ތަޅާފޮޅުން މަދުވުމަކީވެސް އޭގެ ހެއްކެއްކަން މިނިސްޓަރ ފާހަގަކުރެއްވިއެވެ.\nމިސަރުކާރުން ފުލުހުންނާމެދު ވަރަށް މަތީ އުއްމީދުތަކެއް ކުރަމުން އަންނަކަން ފާހަގަކުރައްވާ މިނިސްޓަރ ވިދާޅުވީ ފުލުހުންގެ ޚިދުމަތް ފުރިހަމަކޮށް، ފުލުހުންނަށް ޤާއިމްކޮށްދޭންޖެހޭ ވަޞީލަތްތައް ޤާއިމްކޮށްދިނުމަކީ ސަރުކާރުގެ މުހިއްމު ޒިންމާއެއްގެ ގޮތުގައި ދެކިގެން މަސައްކަތްކުރަމުން ގެންދަވާކަމަށެވެ.\nހުޅުމާލޭގައި ފުލުހުންގެ މިފަދަ ފުރިހަމަ ސްޓޭޝަނެއް އިމާރާތް ކުރެވިގެން ދިއުމަކީ ފުލުހުންގެ ޒިންމާ އަދާކުރުމަށް އެޅުނު ވަރަށް މުހިއްމު ފިޔަވަޅެއްކަންވެސް މިނިސްޓަރ ފާހަގަކުރެއްވިއެވެ.ހުޅުމާލޭގެ އާބާދީ އިތުރުވެ، ޚިދުމަތްތައް ގިނަވެ، ރައްޔިތުންގެ ހަރަކާތްތައް ފުޅާވެފައިވާތީ ހުޅުމާލޭގައި ފުލުހުންގެ ޚިދުމަތް ފުޅާކުރަންޖެހޭކަން ފާހަގަކުރެއްވިއެވެ. އަދި އެކަމުގައި ރައްޔިތުންނާ ގުޅިގެން އިތުރަށް މަސައްކަތް ކުރެއްވުމަށް އެދިވަޑައިގެންނެވިއެވެ.\nޚިދުމަތް ދިނުންދިވެހި ފުލުހުންގެ މަސައްކަތް މުސްތަޤިއްލި ވަކި މުއްސަސާއެއްގެ ގޮތުގައި ކުރިއަށް ގެންދާތާ 16 އަހަރު ފުރުމަކީ ވަރަށް އުފާވެރި ދުވަހެއްކަން ފާހަގަކުރައްވާ، އެމަނިކުފާން ވަނީ ދުވަހުގެ ތަހުނިޔާ ދިވެހި ހުރިހާ ފުލުހުންނަށާއި ފުލުހުންގެ އާއިލާތަކަށް ދަންނަވާފައެވެ.


SunOnline: America in China ge officialunnah visa dhinumuge usooluthah harukashikoffi\nއެމެރިކާއިން ޗައިނާގެ އޮފިޝަލުންނަށް ވިސާ ދިނުމުގެ އުސޫލުތައް ހަރުކަށިކޮށްފި\nރުގިއްޔާ މުހައްމަދު މޫސާ 09 Oct 2019, 10:08\nއުއިގޫރު މުސްލިމުންނަށް ކުރާ އަނިޔާ ކުށްވެރިކޮށް އިންޑިއާގައި ބޭއްވި މުޒާހަރާއެއް -- ފޮޓޯ: އޭއެފްޕީ\nވޮޝިންޓަން (އޮކްޓޯބަރު 9): ޗައިނާގައި މުސްލިމުންނަށް ކުރާ އަނިޔާއާ ގުޅިގެން އެމެރިކާއިން އެގައުމުގެ އޮފިޝަލުންނަށް ވިސާ ދިނުމުގައި ގެންގުޅޭ އުސޫލުތައް ހަރުކަށިކޮށްފި އެވެ.\nއެމެރިކާގެ ސެކްރެޓަރީ އޮފް ސްޓޭޓް މައިކް ޕޮމްޕެއޯ ވިދާޅުވި ގޮތުގައި ޗައިނާއިން ދަނީ އުއިގޫރު، ކަޒަކް، ކިރިގިޒް އަދި އެހެން ދަރިކޮޅުތަކުގެ މުސްލިމުންނަށް އަނިޔާ ކުރަމުންނެވެ. އެގޮތުން ގިނަ އަދަދެއްގެ މީހުން ގައިދުހާނާތަކުގައި ހިފަހައްޓާ، އެމީހުންނަށް ޖާސޫސުކޮށް، އެމީހުންގެ ސަގާފަތާއި ދީނާއި އެއްގޮތަށް އަމަލު ކުރުން ހުއްޓުވާ، ޗައިނާއިން ބޭރުގައި ދިރިއުޅޭ އެގައުމުގެ މުސްލިމުން އަނބުރާ ދިޔުމަށް މަޖުބޫރު ކުރުވަމުންނެވެ.\nއޭގެ ސަބަބުން އެމެރިކާއިން ވިސާ ދޭ އުސޫލުތައް ހަރުކަށިކޮށްފައި ވަނީ ޗައިނާ ސަރުކާރާއި ވެރިކަން ކުރާ ކޮމިއުނިސްޓު ޕާޓީގެ އޮފިޝަލުންނާއި އެމީހުންގެ އާއިލާތަކަށެވެ.\nމީގެ ކުރިން އެމެރިކާއިން ވަނީ އެމައްސަލާގައި ޗައިނާގެ 28 ސަރުކާރުގެ އިދާރާއަކާއި ކުންފުނިތަކެއް ބްލެކްލިސްޓުވެސްކޮށްފަ އެވެ.\nއަދި ޕޮމްޕެއޯގެ ބަޔާނުގައި ވަނީ ޗައިނާގައި ގިނަ އަދަދެއްގެ މުސްލިމުން ދިރިއުޅޭ ޝިންޖިއަންގުގައި މީހުންނަށް އަނިޔާ ކުރުން ހުއްޓާލުމަށާއި ކުށަކާ ނުލައި ހައްޔަރުކޮށްފައިވާ މީހުން ދޫކޮށްލުމަށާއި ބޭރުގައި ދިރިއުޅޭ ޗައިނާގެ މުސްލިމުން އަނބުރާ ދިޔުމަށް މަޖުބޫރު ކުރުން ހުއްޓުވުމަށް ގޮވާލާފަ އެވެ.\nނަމަވެސް ޗައިނާއިން ވަނީ އެއީ އެއްވެސް ބަރުދަނެއް ނެތް ތުހުމަތުތަކެއް ކަމަށް ބުނެފަ އެވެ. އަދި އެއީ އެމެރިކާއިން އެގައުމުގެ ދާހިލީ ކަންތައްތަކަށް ވަނުމަށް ދައްކާ ބަހަނާތަކެއް ކަމަށް ބުނެފަ އެވެ.\nއިންސާނީ ހައްގުތަކަށް މަސައްކަތް ކުރާ ޖަމްއިއްޔާތަކާއި އދ.އިން ބުނާ ގޮތުގައި ޗައިނާއިން ވަނީ އެގައުމުގެ ގައިދުހާނާތަކުގައި އެއް މިލިއަނަށް ވުރެ ގިނަ އުއިގޫރު މުސްލިމުން ހިފަހައްޓާފަ އެވެ. އަދި އެ ގައިދުހާނާތަކުގައި ދަނީ އެމީހުން އިސްލާމް ދީނާ ދުރު ކުރުމަށް މަސައްކަތްކޮށް، ސަރުކާރުގެ ބަހަށް ކިޔަމަންތެރި ކުރުމަށް މަސައްކަތް ކުރަމުންނެވެ.\nނަމަވެސް ޗައިނާއިން ވަނީ އެ ގައިދުހާނާތަކަކީ މީހުން "ހައްދުފަހަނައަޅާފައިވާ ފިކުރުން ދުރުކޮށް" ތަފާތު ހުނަރުތައް ދަސްކޮށްދިނުމަށް ހަދާފައިވާ ކޭމްޕުތަކެއް ކަމަށް ބުނެފަ އެވެ.


ޟަމްރަތު އަޙުމަދު, Author at AO News\nAuthor: ޟަމްރަތު އަޙުމަދު\tHomeޟަމްރަތު އަޙުމަދު ޚަބަރެއް ނުވެގެން ހޯދަމުން ދިޔަމީހަކު ފެނިއްޖެ\tޖުލާ 28, 2017 | ޟަމްރަތު އަޙުމަދު\tމާލެ އަތޮޅު މާފުށިން ފުރައިގެން މާލެއަށް ދާންފުރި ޑިންގީއެއްގެ ޚަބަރު ނުވެގެން އެމްއެންޑީއެފަށް އެންގުމުން އެމްއެންޑީއެފްއިން އެ ޑިންގީއާއި މީހާ ހޯދައިފިއެވެ. މާލެ ދިޔުމަށް އެމީހާ ފުރިފަހުން ޚަބަރެއް ނުވެގެން އެމްއެންޑީއެފް ކޯސްޓުގާޑަށް އެކަން އަންގާފައިވަނީ މިއަދު ހަވީރު 3:03 އެހައިކަންހާއިރުއެވެ. އެ ޚަބަރު ލިބުމާއެކު ކޯސްޓްގާޑްގެ ލޯންޗެއް ވަނީ އެމީހާ ހޯދުމުގެ މަސައްކަތް ފަށައިފައެވެ. އެމީހާ ހޯދަމުން ދަނިކޮށް ފެނިފައިވަނީ މިއަދު ހަވީރު 4:59 އެހައިކަންހާއިރު މާލެ އާއި […]\nޕޯސްޓު ކޮށްފައިވަނީ ޚަބަރުޓެގް , ކަނޑުމަތީގެ ހާދިސާހިޔާލު ފާލުކުރައްވާ\tމިރެއާއި މާދަމާރޭވެސް ބޮޑުބަޔަކަށް ވިއްސާރަކުރާނެ:މެޓު\tޖުލާ 28, 2017 | ޟަމްރަތު އަޙުމަދު\tމިރެއާއި މާދަމާރޭވެސް ރާއްޖޭގެ ބޮޑު ބަޔަކަށް ވިއްސާރަ ކުރާނެ ކަމަށް ރާއްޖޭގެ މޫސުމާބެހޭ އިދާރާ )މެޓް އޮފީސް) އިން ހާމަކުރައްވައިފިއެވެ. އެއިދާރާއިން ވިދާޅުވެފައިވަނީ މިރޭ 8:00 އިން މާދަމާރޭގެ 8:00 އަށް ރާއްޖޭގެ ބޮޑުބަޔަކަށް ވިއްސާރަކުރުމާއެކު ބައެއް ރަށްރަށަށް ގުގުރުމާއެކު ބޯކޮށް ވާރޭވެހޭނެ ކަމަށެވެ. ލ.އަތޮޅުން ފެށިގެން ދެކުނުގެ އަތޮޅުތަކަށް އިރުދެކުނާއި ދެކުނުން ގަޑިއަކު5މޭލާއި 15 މޭލާ ދެމެދުގެ ބާރުމިނުގައި ވައިޖެހެނެ ކަމަށްވެސް މެޓް އޮފީހުންވަނީ ހާމަކުރައްވައިފައެވެ. […]\nޕޯސްޓު ކޮށްފައިވަނީ ޚަބަރުހިޔާލު ފާލުކުރައްވާ\tކުރީގެ ވެރިންނަށް ރައްޔިތުން މިހާރު އިޖާބައެއް ނުދޭ: ޕީޕީއެމް\tޖުލާ 28, 2017 | ޟަމްރަތު އަޙުމަދު\tއިދިކޮޅު ފަރާތްތަކުގެ އިސް ސަފުގައި މިއަދު ތިއްބެވީ ފާއިތުވި 35 އަހަރުތެރޭ ގައުމު ހިންގެވުމަށް އެންމެ އިސްކޮށް ތިއްބެވި ވެރިން ކަމަށްވިޔަސް އެބޭފުޅުންނަށް ރައްޔިތުން މިހާރު އިޖާބަ ނުދޭ ކަމަށް ޕީޕީއެމްއިން ބުނެފިއެވެ. އެޕާޓީން ނެރެފައިވާ ނޫސްބަޔާނެއްގައި ބުނެފައިވަނީ މިނިވަންދުވަހުގެ ރަސްމީ ކުޅިވަރުތައް ބެއްލެވުމަށް ޕާކިސްތާނުގެ ބޮޑުވަޒީރާއި ރައީސް އަބްދުﷲ ޔާމީން އަބްދުލްގައްޔޫމް ގަލޮޅު ދަނޑުގައި ތިއްބަވަނިކޮށް މުޒާހަރާ ކުރުމަށް އިދިކޮޅުފަރާތްތަކުން “ހަވަރު” އެއްކުރުމަށް މަސައްކަތް ކުރި ކަމަށެވެ. އެހެންނަމަވެސް […]\nޕޯސްޓު ކޮށްފައިވަނީ ޚަބަރުހިޔާލު ފާލުކުރައްވާ\tކުރިއަށްއޮތް ރިޔާސީ އިންތިޚާބުވެސް ޔާމީން ކާމިޔާބު ކުރައްވާނެ:މޫސަ\tޖުލާ 28, 2017 | ޟަމްރަތު އަޙުމަދު\tކުރިއަށްއޮތް ރިޔާސީ އިންތިޚާބުވެސް މިހާރުގެ ރައީސުލްޖުމްހޫރިއްޔާ އަބްދުﷲ ޔާމީން އަބްދުލް ގައްޔޫމް ކާމިޔާބު ކުރައްވާނެ ކަމަށް ރައްޔިތުންގެ މަޖިލީހުގެ ނާއިބު ރައީސް އަދި ހުޅުހެންވާރު ދާއިރާގެ މަޖިލިސް މެންބަރު މޫސާ މަނިކު (ރީކޯ) ވިދާޅުވެއްޖެއެވެ. ވަރަށް ފަހުން ޕީޕީއެމްއަށް ސޮއިކުރެއްވި މޫސާމަނިކު ސަންޓީވީގައި ވާހަކަ ދައްކަވަމުން ވިދަޅުވީ ކުރިއަށްއޮތް ރިޔާސީ އިންތިޚާބުގައި ރައީސް ޔާމީން ބަލިކުރުމަކީ އިދުކޮޅު ފަރާތްތަކަށް ކުރެވޭނެ ކަމެއް ނޫންކަމަށެވެ. މޫސަ ވިދާޅުވީ ރައީސް ޔާމީނަށް ވޯޓުދެއްވައިގެން […]\nޕޯސްޓު ކޮށްފައިވަނީ ޚަބަރުހިޔާލު ފާލުކުރައްވާ\tސިޔާސީ ގޮތުން ބަލިވެފައިވަނީ ގައުމުގެ ހަމަޖެހުން ނަގާލާ މީހުން:އަބްދުއްރަހީމް\tޖުލާ 28, 2017 | ޟަމްރަތު އަޙުމަދު\tރާއްޖޭގައި ސިޔާސީ މައިދާނުގައި މިހާރު ބަލިވެފައިވަނީ ގައުމު އިސްލާހު ކުރުމުގެ ނަމުގައި ޣައިރުގާނޫނީ އަމަލު ހިންގަމުން ގެންދާ މީހުން ކަމަށް ޕީޕީއެމްގެ ނާއިބު ލީޑަރު އަދި ފޮނަދޫ ދާއިރާގެ މަޖިލިސް މެންބަރު އަބްދުއްރަޙީމް އަބްދުﷲ ވިދާޅުވެއްޖެއެވެ. އޭނާ ކުރައްވާފައިވާ ޓްވީޓެއްގައި ވިދާޅުވެފައިވަނީ “ގައުމު އިސްލާހު ކުރުމުގެ ނަމުގައި ގައުމުގެ ހަމަޖެހުން ނަގާލަން ޣައިރުގާނޫނީ އަމަލުތައް ހިންގަމުން މިއަދު އެގެންދަނީ ސިޔާސީ ގޮތުން ބަލިވި މީހުން” ކަމަށެވެ. ބެލެވޭ ގޮތުގައި އަބްދުރައްހީމް […]\nޕޯސްޓު ކޮށްފައިވަނީ ޚަބަރުހިޔާލު ފާލުކުރައްވާ\tމަކީޓާ އެޓޯލްސް ޖޫނިއަރ ޗެމްޕިއަންޝިޕް އެތުލެޓިކްސް މުބާރާތް ފަށައިފި\tޖުލާ 26, 2017ޖުލާ 28, 2017 | ޟަމްރަތު އަޙުމަދު\tމަކީޓާ 10 ވަނަ އެޓޯލް ޖޫނިއަރ ޗެމްޕިއަންޝިޕް އެތުލެޓިކްސް މުބާރާތް އައްޑޫސިޓީ ހިތަދޫގައި މިއަދު ހެނދުނު ފަށައިފިއެވެ. މި މުބާރާތުގެ ހެނދުނުގެ ދަންފަޅި ކުރިއަށް ދިޔައީ ހެނދުނު 7:30 އިން 10:30 އަށެވެ. ހަވީރުގެ ދަންފަޅި ކުރިއަށްދިޔައީ ހަވީރު 4:00 އިން 5:30 އަށެވެ. މިމުބާރާތުގައި އެސޯސިއޭޝަންގެ މެންބަރ6ކުލަބަކާއި، 20 ސްކޫލަކުން ބައިވެރިވެފައިވެއެވެ. މި މުބާރާތް ކުރިން ބާއްވަން ހަމަޖެއްސީ މިދިޔަ މާރިޗުމަހުގެ 20 އިން 23 އަށެވެ. އެހެންނަމަވެސް […]\nޕޯސްޓު ކޮށްފައިވަނީ ކުޅިވަރު, އައްޑޫހިޔާލު ފާލުކުރައްވާ\tއީކުއޭޓަރވިލެޖުގައި 27 އަހަރު، ބޭނުމީ އަދިވެސް ޚިދުމަތްކުރަން: ޝީޒާ\tޖުލާ 26, 2017 | ޟަމްރަތު އަޙުމަދު\tއައްޑޫސިޓީ ގަމުގައި ހިންގާ އީކުއޭޓަރވިލެޖުންދޭ ޚިދުމަތުގެ ވާހަކަ މިހާރު ވައިގައި ހިފައިފިއެވެ. މުވައްޒަފުންގެ ހިތްހެޔޮކަމުގެ ވާހަކަ މެހުމާނުން ދައްކަން ފަށައިފިއެވެ. މެހުމާންދާރީގެ ވާހަކަ އާންމުވެއްޖެއެވެ. މިހެންގޮސް އީކުއޭޓަރވިލެޖުގެ ވާހަކަ ދައްކަންޏާ ދެކެވޭނީ މުޅިންވެސް ރަނގަޅު ވާހަކައެވެ. އެތަނުގައި ކިތައްރޭ ހޭދަކުރިންހެއްޔެވެ؟ ރޭކުރިނަމަ އެތަނުގެ ތަންމަތިތަކުގެ އަރާމުކަން އިހުސާސް ކުރެވޭނެއެވެ. ތަންމަތި އަޅައިދީފައި ހުންނަ ރީތިކަމާއި ސާފުތާހިރު ކަމާއި ހިތްގައިމުކަން ހަނދާންވީމައި އަދިވެސް އެތަނަށް އަންނަހިތްވޭ ނޫންހެއްޔެވެ؟ އީކުއޭޓަރވިލެޖުގެ ކޮޓަރިތަކުގައި ތަންމަތި […]\nޕޯސްޓު ކޮށްފައިވަނީ މީހުންހިޔާލު ފާލުކުރައްވާ\tPosts navigation


Tom Hanks ge "Greyhound" Apple | Mihaaru\nޓޮމް ހޭންކްސްގެ "ގްރޭހައުންޑް" އެޕަލް ޓީވީ އަށް\n23 މެއި 2020 - 09:34\nކުރިން މި މަހުގެ6ގައި ރިލީޒްކުރަން އޮއްވައި ކޮވިޑް-19އާ ގުޅިގެން އަންނަ މަހުގެ 12 އަށް ފަސްކޮށްފައި އޮތް އެކްޓަރު ޓޮމް ހޭންކްސްގެ ފިލްމު "ގްރޭހައުންޑް" ގެ ރައިޓްސް އެޕަލް ޓީވީ + އަށް ވިއްކާލައިފި އެވެ.\nކޮވިޑް-19އާ ދިމާކޮށް ސިނަމާތައް ބަންދުކޮށް، ފިލްމުތައް އެޅުވުން ހުއްޓުމަކަށް އައިސްފައިވާތީ ހޭންކްސްގެ ފިލްމު ދެން ސިނަމާތަކުގައި އެޅުވުމުގެ ފުރުސަތެއް ނޯންނާނެ އެވެ. "ގްރޭހައުންޑް" ގެ ރައިޓްސް ގަތްކަން ނޮވެމްބަރު އެކެއްގައި ލޯންޗްކުރި އެޕަލް ޓީވީ + އިން ކަށަވަރުކޮށް ދިން ނަމަވެސް އޭގެ އަގެއް ހާމައެއްނުކުރެ އެވެ.\nއަދި ފިލްމު ޕްރިމިއާކުރާނެ ތާރީހެއް ވެސް އިއުލާނެއްނުކުރެ އެވެ. "ގްރޭހައުންޑް" ވެގެންދާނީ ސިނަމާތަކުގެ ބަދަލުގައި ޑިޖިޓަލްކޮށް ރިލީޒްކުރާ ހޭންކްސްގެ އަލަތު ފިލްމަށެވެ.\nއާރޮން ޝްނެއިޑާ ޑައިރެކްޓްކޮށްފައިވާ "ގްރޭހައުންޑް" އަކީ ދެވަނަ ބޮޑު ހަނގުރާމައިގެ ވާހަކައެއް ކިޔައިދޭ ވޯ ޑްރާމާއެކެވެ. މި ފިލްމު ހަދާފައި ވަނީ ސީއެސް ފޮރެސްޓާ 1955 ގައި ގެނެސްދިން ވާހަކަ "ދަ ގުޑް ޝެފާޑް" އަށް ބިނާކޮށެވެ.\nޖުމްލަ 50.3 މިލިއަން ޑޮލަރުގެ ބަޖެޓަކުން ހަދާފައިވާ "ގްރޭހައުންޑް" ގެ ކާސްޓުންގެ ތެރޭގައި ސްޓެފެން ގްރަހަމް، ރޮބް މޯގަން، އެލިޒަބަތު ޝުއީ، މައިކަލް ބެންޒް، ޑޭވް ޑޭވިސް، ގްރޭސަން ރަސަލް އަދި ކާލް ގްލަސްމަން ހިމެނެ އެވެ.\nއިތުރު ލިޔުންތައް ހޮލީވުޑް ސްޓްރީމިން ޓީވީ


News - Club ICOM ge roadha suvaalu mubaaraathuge inaamu dhinumuge haflaa bavvaifi\nކުލަބު އައިކޮމްގެ ރޯދަ ސުވާލު މުބާރަތުގެ އިނާމު ދިނުމުގެ ހަފުލާ ބާއްވައިފި.\nއިންފޮމޭޝަން ކޮމިޝަނަރުގެ އޮފީހުގެ މުވައްޒިފުންގެ ޖަމުޢިއްޔާ ކަމުގައިވާ "ކުލަބް އައިކޮމް"ގެ ފަރާތުން މި ދިޔަ ރަމަޟާން މަހުވެސް ވަރަށް ފުރިހަމަ ކަމާއެކު ރޯދަ ސުވާލު މުބާރާތެއް ކުރިއަށް ގެންގޮސްފިއެވެ. މި މުބާރާތުން ވަނަތައް ލިބުނު ފަރާތްތަކަށް މިދިޔަ އަންގާރަ ދުވަހު ވަނީ އިނާމްތައް ހަވާލު ކުރެވިފައެވެ.\nއެގޮތުން ރޯދަ ސުވާލު މުބާރާތުގެ އެއްވަނަ ކާމިޔާބު ކުރައްވައިގެން މަރްޔަމް ޝަރޫނާ ޢަދިލަށް ވަނީ އިންޑިޔާގެ ޗެންނާއީއަށް ދެކޮޅު ޓިކެޓް ލިބިވަޑައިގެންފައެވެ. މިއީ އައިލަންޑް އެވިއޭޝަނުން ސްޕޮންސަރ ކުރައްވާފައިވާ ދަތުރެކެވެ. ހަމައެއާކު ދެވަނަ ކާމިޔާބުކުރައްވައިގެން ޢާއިޝަތު ޔަޝްފާއަށް ވަނީ ދެ ބޭފުޅަކަށް މަންތާ އެއަރގައި ދަތުރުކުރުމުގެ ފުރުޞަތު ލިބިވަޑައިގަންފައެވެ. އަދި މި މުބާރާތުގެ ތިންވަނަ ހޯއްދަވައި ނަހުޒާ ރަޝީދު ވަނީ 1000/-ރ ހޯއްދަވައިފައެވެ.\nމުބާރާތުގެ ހަފްތާ އިނާމްތައް ހޯއްދަވާފައިވަނީ ޢާއިޝަތު ޔަޝްފާއާއި ޢަބްދުﷲ ޙުމައިދާއި ނަހުޒާ ރަޝީދެވެ.\nމި ހަފްލާގައި އިންފޮމޭޝަން ކޮމިޝަނަރ، ޢަބްދުލްޢަޒީޒު ޖަމާލު އަބޫބަކުރާއި މަންތާ އެއަރގެ މާކެޓިންގ މެނޭޖަރ، އަޙްމަދު ޔާމީން ބައިވެރިވެ ވަޑައިގެންނެވިއެވެ.\n"ކުލަބް އައިކޮމް" އަކީ އިންފޮމޭޝަން ކޮމިޝަނަރުގެ އޮފީހުގެ މުވައްޒަފުންގެ މެދުގައި އަދަބީ، ސަޤާފީ، އިޖްތިމާޢީ އަދި ކުޅިވަރުގެ ރޫޙު އުފައްދައި، ޙަރަކާތްތެރިކުރުވައި، އެހެނިހެން މުއައްސަސާތަކުގެ ޖަމްޢިއްޔާތަކާއި ގުޅުން ބަދަހިކޮށް، އިންފޮމޭޝަން ކޮމިޝަނަރުގެ އޮފީހަށް ބޭނުންވާ ތަފާތު ކަންތައްތަކުގައި އެހީތެރިވެ އެއްބާރުލުން ދިނުމުގެ މަޤްޞަދުގައި މިނިސްޓްރީ އޮފް ހޯމްއެފެއާރަޒްގައި ރަޖިސްޓަރީ ކޮށްފައިވާ ޖަމުޢިއްޔާއެކެވެ.


Kunfunthakun emme bodu saafu faidhaaeh STO ah\nސަރުކާރު ކުންފުނިތަކުން އެންމެ ބޮޑު ފައިދާއެއް އެސްޓީއޯއަށް\nއެސްޓީއޯ އިން މިދިޔަ އަހަރު ބޭއްވި އަހަރީ އާއްމު ޖަލްސާގައި އެ ކުންފުނީގެ ޑިރެކްޓަރުންގެ ބޯޑް: މި އަހަރުގެ ފުރަތަމަ ތިން މަހު އެ ކުންފުނީގެ އާމްދަނީ ވަނީ އިތުރުވެފައި- ފޮޓޯ އަހުމަދު ޝުރާއު | އަވަސް\nސަރުކާރު ކުންފުނިތަކުގެ ތެރެއިން މި އަހަރުގެ ފުރަތަމަ ކްއާޓަރުގައި އެންމެ ބޮޑު ސާފު ފައިދާއެއް ލިބިފައިވަނީ އެސްޓީއޯ އަށް ކަމަށް މާލީ ރިޕޯޓުން ދައްކައިފި އެވެ.\nޕްރައިވެޓައިޒޭޝަން އެންޑް ކޯޕަރަޓައިޒޭޝަން ބޯޑު (ޕީސީބީ) އިން ނެރުނު ސަރުކާރު ހިއްސާވާ ކުންފުނިތަކުގެ މި އަހަރުގެ ފުރަތަމަ ކްއާޓަރުގެ މާލީ ރިޕޯޓުގައިވާ ގޮތުން އެސްޓީއޯއަށް އާމްދަނީގެ ގޮތުގައި 2.3 ބިލިއަން ރުފިޔާގެ ލިބިފައިވެ އެވެ. މި އަދަދަކީ މިދިޔަ އަހަރުގެ މި މުއްދަތުގައި އެ ކުންފުންޏަށް ލިބުނު 2.2 ބިލިއަން ރުފިޔާގެ އާމްދަނީއާ އަޅާ ބަލާއިރު ފަސް ޕަސެންޓުގެ އިތުރު ވުމެކެވެ. ނަމަވެސް އެ ކުންފުނިން ކުރި ވިޔަފާރި މި މުއްދަތުގައި ވަނީ ދަށްވެފަ އެވެ.\nއެސްޓީއޯއިން ވަނީ މި މުއްދަތުގައި ޓެކުހަށް ކެނޑުމަށްފަހު ބޮޑު ފައިދާއެއް ހޯދާފަ އެވެ. މި އަހަރުގެ ފުރަތަމަ ކްއާޓަރުގައި 103 މިލިއަން ރުފިޔާގެ ސާފު ފައިދާގެ ގޮތުގައި ލިބިފައިވެ އެވެ. މިއީ މިދިޔަ އަހަރު ލިބުނު 46 މިލިއަން ރުފިޔާއާ އަޅާ ބަލާއިރު 123 ޕަސެންޓުގެ އިތުރު ވުމެކެވެ. ނަމަވެސް މި މުއްދަތުގައި ސޭލްސް އެންޑް މާކެޓިންއަށް ކުރި ހަރަދު ވަނީ 13 ޕަސެންޓް ދަށްވެފަ އެވެ.\nއެސްޓީއޯގައި މިހާރު 2,138 މުވައްޒަފުން މަސައްކަތް ކުރެ އެވެ. މިއީ މިދިޔަ އަހަރާ އަޅާބަލާއިރު 26 މުވައްޒަފުން މަދު ވުމެކެވެ. ނަމަވެސް އެ ކުންފުނީގައި މަސައްކަތް ކުރާ މުވައްޒަފުންގެ 86 ޕަސެންޓަކީ ދިވެހިންނެވެ.\nޕީސީބީ އިން ބުނި ގޮތުގައި ރާއްޖޭގައި ސަރުކާރު ހިއްސާވާ 21 ކުންފުނި އޮންނައިރު މި ކުންފުނިތަކުން އާމްދަނީގެ ގޮތުގައި 7.7 ބިލިއަން ރުފިޔާ ހޯދާފައި ވެއެވެ. މިދިޔަ އަހަރާ އަޅާބަލާއިރު 5.5 ޕަސެންޓުގެ ކުރިއެރުމެކެވެ.


Ooredoo: Technology ge faseyhathah genes dhinumugai dhemi thibeynan\nއުރީދޫ: ޓެކްނޮލޮޖީގެ ފަސޭހަތައް ގެނެސް ދިނުމުގައި ދެމިތިބޭނަން\nއުރީދޫގެ ސީއީއޯ ނަޖީބު ހާން-\nޒަމާނީ ޓެކްނޮލޮޖީގެ ފަސޭހަތަށް ދިވެހިންނަށް ގެނެސްދިނުމުގައި ދެމިތިބޭނެ ކަމުގެ ޔަގީންކަން އުރީދޫ މޯލްޑިވްސްގެ ޗީފް އެގްޒެކެޓިވް އޮފިސަރު (ސީއީއޯ) ނަޖީބު ހާން ވިދާޅުވެއްޖެ އެވެ.\nއުރީދޫއަށް 14 އަހަރު ފުރުމުގެ މުނާސަބަތުގައި ސީއީއޯ ނަޖީބު ވަނީ ޑިޖިޓަލް ރާއްޖެއެއް ގާއިމްކޮށް، ދިވެހިންގެ ދިރިއުޅުމަށް އިތުރު ފާގަތިކަމާއި ކުރިއެރުން ފޯރުކޮށްދިނުމަށް އެކުންފުނިން ކުރަމުންދާ މަސައްކަތްތައް މުސްތަގްބަލުގައި ވެސް ކުރިއަށްގެންދެވޭނެ ކަމުގެ ޔަގީންކަން އަރުވާފައިވާފަ އެވެ. އަދި 14 ނިމި ރާއްޖޭގައި ފަނަރަ ވަނަ އަހަރު ފަށާފައިވާއިރު އުރީދޫ އިން އަބަދު ވެސް މަސައްކަތް ކުރަމުން ދާނީ، އެންމެ ފަހުގެ ޓެކްނޮލޮޖީތަކާއި އުފެއްދުންތެރި ހިދުމަތްތަކުގެ އެހީގައި ކަސްޓަމަރުންގެ ޑިޖިޓަލް ދިރިއުޅުން އިތުރަށް ކުރިއެރުވުމަށް ކަމަށެވެ.\n"އަޅުގަނޑުމެންގެ ހިދުމަތުގެ 14 އަހަރުގެ ތެރޭގައި މިވަނީ މުހިންމު ގިނަ ހިދުމަތްތަކެއް ދިވެހިންނަށް ގެނެސްދެވިފައި. މި މުއްދަތުގައި ރާއްޖޭގެ ޓެލެކޮމިއުނިކޭޝަން ދާއިރާއަށް ވަނީ ބޮޑު ކުރިއެރުމެއް އައިސްފައި. އުފާކުރަނީ މިކަމުގައި ބައިވެރިވެވުނީތީ،" ނަޖީބު ވިދާޅުވި އެވެ.\nއޭނާ ވިދާޅުވީ އެ ކުންފުންޏާއެކު ރާއްޖެއަށް ޓޫޖީއިން ފޯޖީއަށް ބޮޑު ބަދަލެއް އައިސްފައިވާ ކަމަށެވެ.\n"މީގެ އިތުރުން ވެސް ފަސޭހަ ކޮށްދިނުމަށްޓަކައި ވަނީ ފަސޭހަ ގިނަ ހިދުމަތްތަކެއް ގެނެސްދެވިފައި،" ނަޖީބު ވިދާޅުވި އެވެ.\nއުރީދޫގެ ސީއީއޯ ނަޖީބު ހާން\nއުރީދޫ މޯލްޑިވްސް ވުޖޫދަށް އައީ 2005 ވަނަ އަހަރުގެ އޮގަސްޓު މަހުގެ އެއް ވަނަ ދުވަހު ވަތަނިއްޔާ ޓެލެކޮމް މޯލްޑިވްސް ޕްރައިވެޓް ލިމިޓެޑްގެ ނަމުގައެވެ. ހައެއް އޮކްޓޯބަރު 2016 ވަނަ ދުވަހު އުރީދޫ މޯލްޑިވްސްގެ ގާނޫނީ ހައިސިއްޔަތު ޕަބްލިކް ކުންފުންޏަކަށް ބަދަލުކުރުމަށްފަހު، އުރީދޫ މޯލްޑިވްސް ޕަބްލިކް ލިމިޓެޑް ކޮމްޕެނީގެ ނަމުގައި ކުންފުނި ވަނީ އަލުން ރަޖިސްޓަރީ ކޮށްފައެވެ. ކުންފުނީގެ 90.5 ޕަސެންޓް ހިއްސާ ވަތަނިއްޔާ އިންޓަނޭޝަލް އެފްޒެޑް އެލްއެލްސީއިން ހިއްސާކުރާއިރު، 9.5 ޕަސެންޓުގެ ހިއްސާ ކުރަނީ އާންމު ފަރާތްތަކުންނެވެ.\nއުރީދޫ މޯލްޑިވްސް މެނޭޖިން ޑިރެކްޓަރު ނަޖީބު ހާން-\nއުރީދޫ މޯލްޑިވްސްއަކީ ބައިނަލްއަގްވާމީ މުވާސަލާތީ ހިދުމަތް ފޯރުކޮށްދޭ އުރީދޫ ގްރޫޕަށް ނިސްބަތްވާ ކުންފުންޏެކެވެ. އުރީދޫ ގްރޫޕަކީ 119 މިލިއަނަށް ވުރެ ގިނަ ކަސްޓަމަރުންނާއެކު ބައިނަލްއަގްވާމީ ފެންވަރުގައި މެދު އިރުމައްޗާއި އުތުރު އެފްރިކާ އަދި ދެކުނު އިރުމަތީ އޭޝިއާގެ 10 ގައުމެއްގައި މޮބައިލް، ފިކްސްޑް ބްރޯޑްބޭންޑް އިންޓަނެޓް އަދި ކަސްޓަމަރުންނާއި ވިޔަފާރިތަކަށް ބޭނުންވާ މުވާސަލާތީ ހިދުމަތްތައް ފޯރުކޮށްދޭ ކުންފުންޏެކެވެ.\nއުރީދޫ މޯލްޑިވްސް ރާއްޖޭގެ ހިއްސާގެ ބާޒާރުގައި ލިސްޓް ކުރުމަށް ފަހު އެކަމުގެ ލިޔުން އުރީދޫ ގްރޫޕްގެ ކުރީގެ ޗެއާމަނަށް އަރުވަނީ -- އަވަސް ފޮޓޯ: އަހުމަދު ޝުރާއު\nމިދިޔަ އަހަރު ނިމުނުއިރު، އެ ކުންފުނީގެ ކަސްޓަމަރުންގެ އަދަދު ވަނީ 440,000 އަށް ވުރެ މަތިވެފަ އެވެ. މީގެ ތެރޭގައި ވަކިވަކި ފަރުދުންނާއި ކުދި އަދި މެދު ފަންތީގެ ވިޔަފާރިތަކާއި ބޮޑެތި ކުންފުނިތަކާއި ދައުލަތުގެ ކުންފުނިތައް ހިމެނެއެވެ. އަދި 2013 އިން 2018 އަށް ސަބްސްކްރައިބަރުންގެ ކޮމްޕައުންޑް އެނުއަލް ގްރޯތް ރޭޓް (ސީއޭޖީއާރް)ގެ ގޮތުގައި 12.4 ޕަސެންޓް ހާސިލުކުރެވިފައިވާއިރު އާމްދަނީގެ ސީއޭޖީއާރްގެ ގޮތުގައި 22.7 ޕަސެންޓް ވަނީ ހާސިލުކުރެވިފަ އެވެ.


vnews - Ithuru 15 futsal dhandu alhan havaalu kohfi\nއިތުރު 15 ފުޓްސަލް ދަނޑެއް އަޅަން ހަވާލްކޮށްފި\nސަރުކާރުގެ ސްޕޯޓްސް އެރީނާ މަޝްރޫއުގެ ދަށުން ރައްޖޭގެ 12 ރަށެއްގައި 15 ފުޓްސަލް ދަނޑު އަޅަން ނިންމައި އެކަން ކުރާ ފަރާތްތަކާއެކު އެެއްބަސްވުމުގައި މިއަދު ސޮއިކޮށްފި އެވެ.\nމިއަދު ހެނދުނު ޔޫތް މިނިސްޓްރީގައި ބޭއްވި ސޮއިކުރުމުގެ ރަސްމިއްޔާތުގައި މިނިސްޓްރީގެ ފަރާތުން އެއްބަސްވުން ތަކުގައި ސޮއިކުރެއްވީ މިނިސްޓަރު އިރުތިޝާމް އާދަމްއެވެ.\nއެގޮތުން މިއަދު ސަރުކާރުން ސޮއި ކުރި 15 ފުޓްސަލް ދަނޑުގެ ތެރޭގައި ހުޅުމާލޭގައި އަޅާ ހަތަރު ދަނޑެއް ވެސް ހިމެނެއެވެ. އެދަނޑު އެޅުމަށް ހަވާލްކޮށްފައި ވަނީ އަމިއްލަ ކުންފުންޏެއް ކަމަށްވާ ޕެއިންޓް މާސްޓާޒްއާއެވެ. އަދި ވިލިމާލޭގައި އަޅާ ފުޓްސަލް ދަނޑު އާނިފާ ޕްރައިވެޓް ލިމިޓެޑާ ހަވާލުކުރިއިރު، ކ، މާފުށި، ހުރާ، ދިއްފުށި، އއ، ތޮއްޑޫގައި ފުޓްސަލް ދަނޑު އެޅުމަށް ހަވާލް ކޮށްފައި ވަނީ ނަކް ޕްރައިވެޓް ލިމިޓެޑާއެވެ.\nމީގެ އިތުރުން ހއ. ތަކަންދޫ، ހދ. ނޮޅިވަރަމްފަރު، ހދ. ކުމުންދޫ، ހދ. ނޭކުރެންދޫ، ހދ. ނެއްލާދޫ އަދި ހދ. ހަނިމާދޫގެ ފުޓްސަލް ދަނޑު އަޅަން ހަވާލުކޮށްފައި ވަނީ ޑީ އިންވެސްޓްމަންޓު ޕްރައިވެޓް ލިމިޓެޑާއެވެ.\nސޮއި ކުރި ރަސްމިއްޔާތައް ފަހު ޔޫތް މިނިސްޓަރު އިރުތިޝާމް އާދަމް ވިދާޅުވީ މިހާރުވެސް ރާއްޖޭގެ އެކި ކަންކޮޅުތަކުގައި 50 ފުޓްސަލް ދަނޑު އަޅާ ނިމި އެދަނޑުތައް ބޭނުންކުރަމުންދާކަމަށެވެ. އަދި މީގެއިތުރުން 90 ފުޓްސަލް ދަނޑެއްގެ މަސައްކަތް މިހާރުވެސް ކުރިއަށްދާކަމަށާއި ސަރުކާރުގެ އަމާޒަކީ މިއަހަރު ނިމުމުގެ ކުރިން މިމަސައްކަތުގެ 80 އިންސައްތަ މަސައްކަތް ނިންމުން ކަމަށް މިނިސްޓަރު ވިދާޅުވި އެވެ.


Shiyam ah aniyaavi massala balaa sub commitee badhalukohfi\nޝިޔާމަށް އަނިޔާވި މައްސަލަ ބަލާ ސަބް ކޮމިޓީ ބަދަލުކޮށްފި\nނައިފަރު ދާއިރާގެ މެންބަރު އަހުމަދު ޝިޔާމަށް އަނިޔާވި މައްސަލަ ދިރާސާކުރަން ބޭއްވި އިމްތިޔާޒު ކޮމިޓީގެ ބައްދަލުވުން -- ފޮޓޯ: މަޖިލީސް\nމިދިޔަ ޖޫން މަހުގެ ފުރަތަމަ ދުވަހުގެ ރޭ ދަންވަރު ބޭއްވި ރައްޔިތުންގެ މަޖިލީހުގެ ޖަލްސާގައި ހިނގި ހަމަނުޖެހުންތަކުގެ ތެރޭގައި ނައިފަރު ދާއިރާގެ މެންބަރު އަހުމަދު ޝިޔާމަށް އަނިޔާވި މައްސަލަ ބަލަން އެކުލާވަލި އިމްތިޔާޒު ކޮމިޓީގެ ސަބް ކޮމިޓީ ބަދަލުކުރަން އިމްތިޔާޒު ކޮމިޓީން މިއަދު ނިންމައިފި އެވެ.\nއިދިކޮޅު ޕީޕީއެމްގެ ނައިބު ރައީސް ޝިޔާމަށް އަނިޔާވި މައްސަލަ ބަލަން އެކުލަވާލި ސަބް ކޮމިޓީގައި ފުރަތަމަ ތިއްބެވީ ތިން މެންބަރުންނެވެ. އެއީ ކުޅުދުއްފުށި އުތުރު ދާއިރާގެ މެންބަރު ޔާސިރު އަބްދުލް ލަތީފް އާއި، ގަމު ދާއިރާގެ އެމްޑީޕީގެ މެންބަރު މުހައްމަދު ވިސާމްގެ އިތުރުން މަޑުއްވަރީ ދާއިރާގެ ޕީއެންސީގެ މެންބަރު އާދަމް ޝަރީފެވެ.\nމިއަދުގެ ކޮމިޓީ ބައްދަލުވުމުގައި އިމްތިޔާޒު ކޮމިޓީގެ މުގައްރިރު ކަމުގައި ވެސް އިންނަވާ ޔާސިރު ވިދާޅުވީ އެ މައްސަލަ ބަލަން އެކުލަވާލި ސަބް ކޮމިޓީގެ ބައްދަލުވުންތަކާއި މަސައްކަތްތަކުގައި މެންބަރު އާދަމް ޝަރީފް ބައިވެރިވަޑައިނުގަންނަވާ ކަމަށެވެ. އެހެންކަމުން މައްސަލަ ބަލަން ހުރަސްތަކެއް އެޅިފައިވާ ކަމަށް ޔާސިރު ވިދާޅުވި އެވެ.\nއާދަމް ޝަރީފް ވިދާޅުވީ، އޭނާ ބައިވެރިނުވި ނަމަވެސް ކޮމިޓީގެ މަސައްކަތް ކުރިއަށް ގެންދެވޭނެ ކަމަށެވެ. އެ މައްސަލަ ބަލަން ޖެހޭނެ ކަމަށް ގަބޫލު ކުރައްވާ ކަމަށެވެ. އެއީ ވަރަށް ސީރިއަސް މައްސަލައަކަށް ވާތީ ކަމަށެވެ. އަދި އެ މައްސަލަ ބަލަން އޮންނަން ވާނީ ވެސް އެންމެ ތިން މެންބަރުންގެ ކޮމިޓީއެއް ނޫން ކަމަށެވެ.\nމީގެ ކުރިން ވެސް އިމްތިޔާޒު ކޮމިޓީގައި ތިއްބެވި އެމްޑީޕީގެ މެންބަރުން އެންމެ ތިން މެންބަރުންގެ ސަބް ކޮމިޓީއެއް ނަގަން ފާސް ކުރަން އުޅުއްވުމުން އޭރު ކޮމިޓީގައި ތިއްބެވި އެހެން ޕާޓީތަކުގެ މެންބަރުންނާއި އަމިއްލަ މެންބަރުން ކަންބޮޑުވުން ފާޅުކުރެއްވި އެވެ. އޭރު އިދިކޮޅު ޕީޕީއެމް / ޕީއެންސީގެ މެންބަރުން ބައިވެރިއެއްނުވެ އެވެ.\nއެ ސަބް ކޮމިޓީގެ މެންބަރުންގެ އަދަދު ފަސް މެންބަރުންނަށް އިތުރު ކުރަން މިއަދުގެ ޖަލްސާގައި ހިތަދޫ މެދު ދާއިރާގެ އެމްޑީޕީގެ މެންބަރު އަހުމަދު ރަޝީދު ހުށަހެޅުއްވި އެވެ. އެއީ ކުރިން ތިއްބެވި ތިން މެންބަރުންނާއި މަނަދޫ ދާއިރާގެ އެމްޑީޕީގެ މެންބަރު އަހުމަދު ހާރޫނާއި ގުރައިދޫ ދާއިރާގެ ޕީޕީއެމްގެ މެންބަރު މުހައްމަދު ޣައްސާން މައުމޫނެވެ.\nމިދިޔަ ޖޫން މަހުގެ ފުރަތަމަ ދުވަހުގެ ރޭ ދަންވަރު ބޭއްވި ޖަލްސާގައި ތާވަލުކޮށްފައި އޮތީ ކައުންސިލް އިންތިހާބު ބޭއްވެން ދެން މިހާރު ތިބި ކައުންސިލަރުންގެ ދައުރު އިތުރުކުރާ ގޮތަށް ގާނޫނު އަސާސީ އިސްލާހު ކުރުމެވެ. އެމްޑީޕީގެ މެންބަރުންނާއި ބައެއް އަމިއްލަ މެންބަރުންނާއި ޖޭޕީގެ މެންބަރުންގެ ވޯޓުން އެ އިސްލާހު ފާސްކުރި އެވެ.\nއެ ދުވަހުގެ ޖަލްސާ ފަށްޓަވަމުން މަޖިލީހުގެ ރައީސް މުހައްމަދު ނަޝީދު ދައްކަވަމުން ގެންދެވި ވާހަކައަށް ހުރަސް އެޅޭ ގޮތަށް ޝިޔާމް އަޑުގަދަ ކުރެއްވި އެވެ. ޝިޔާމް އަޑުގަދަ ކުރެއްވުން ހުއްޓާނުލުން ނަޝީދު އޭނާގެ ނަން އިއްވި އެވެ. ދެން ތަޅުން ދޫކުރައްވަން ޝިޔާމް ދެކޮޅު ހެއްދެވި އެވެ. އޭގެ ފަހުން ޝިޔާމް ތަޅުމުން ނެރުނީ އެމްޑީޕީގެ މެންބަރުންތަކެއް އޭނާ ވަށާލައި ހިފައިގަނެގެން ގެންގޮހެވެ. އެ ކަމުގެ ތެރޭގައި ޝިޔާމަށް އަނިޔާތަކެއް ވެގެން ފަރުވާ ހޯއްދެވި އެވެ.\nއެމްޑީޕީ ޕީޕީއެމް ރައްޔިތުންގެ މަޖިލިސް + ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް އަހުމަދު ޝިޔާމް\n"މައިނޯރިޓީއަށް ޖާގަ ދޭން ނިކަމެތި ވާން ތައްޔާރު"


SunOnline: UCL: Chelsea in Messi rovvaali dhuvahuge handhaanthah Sanchez ge dhulun!\nޗެލްސީން މެސީ ރޮއްވާލި ދުވަހުގެ ހަނދާންތައް ސަންޗޭޒްގެ ދުލުން!\nއަޙްމަދު މުޖްތަބާ 13 Feb 2018, 12:05\n2012 ވަނަ އަހަރުގެ ޗެމްޕިއަންސް ލީގު ސެމީ ފައިނަލްގެ ދެވަނަ ލެގުގައި ބާސެލޯނާއާ ޗެލްސީ ބައްދަލުކުރި މެޗުގެ ތެރޭން -- ފޮޓޯ: ގެޓީ\nޔޫރަޕް ފުޓްބޯޅައިގައި ފަހުގެ ތާރީޚުގައި ފެނިގެން ދިޔަ ވާދަވެރި ދެ ކްލަބު ކަމަށްވާ، ސްޕެއިންގެ ބާސެލޯނާއާއި އިނގިރޭސިވިލާތުގެ ޗެލްސީ، ހަ އަހަރުގެ ދިގު އިންތިޒާރަކަށް ފަހު އަންނަ ހަފްތާގެ އަންގާރަދުވަހު ވަރުގަދަ ކުރިމަތިލުމަކަށް ދާނެއެވެ. މިއީ ހަމަ ޔަގީނުންވެސް ގިނަބަޔަކު މިހާރުވެސް ކެތްތެރިކަމެއް ނެތި އިންތިޒާރުކުރަމުން ދާނޭ މެޗެކެވެ.\nޔުއެފާ ޗެމްޕިއަންސް ލީގުގެ ގަދަ 16ގެ ފުރަތަމަ ލެގުގައި ޗެލްސީއާ ބާސާ ވާދަކުރާ މެޗަށް ދެ ޓީމު ތައްޔާރުވަމުންދާއިރު، މީގެ ހަ އަހަރު ކުރީގެ ހަނދާންތައް ދެޓީމުގެ ކުޅުންތެރީންގެ ވެސް ހުންނާނެއެވެ. އޭރު މި ދެ ކްލަބަށް ކުޅުނު ބައެއް ކުޅުންތެރީން މިހާރު ތިބީ އެހެން ކްލަބުތަކުގައެވެ.\nމިހާރު އިނގިރޭސި ވިލާތުގެ މެންޗެސްޓާ ޔުނައިޓެޑަށް ކުޅެމުން އަންނަ ޗިލީ ފޯވާޑް އެލެސް ސަންޗޭޒަކީ އެރު ބާސާގެ ކުޅުންތެރިއެކެވެ. ސަންޗޭޒް ވަނީ، އޭރުގެ ހަނދާންތައް ސްކައި ސްޕޯޓްސްއާ ހިއްސާކޮށްފައެވެ. އެގޮތުން އޭނާ، އެންމެ ޝައުގުވެރިކަމާއެކު ފާހަގަކުރި އެއް ވާހަކައަކީ، ޗެލްސީއާ ބާސާ ވާދަކުރި މެޗަކަށް ފަހު ބާސާ އަދި އާޖެންޓީނާގެ ތަރި، ލިއޮނަލް މެސީ ރުއި ވާހަކައެވެ.\nފަސްފަހަރު ބެލޮންޑިއޯ ހޯދާފައިވާ، މިހާރު އުމުރުން 30 އަހަރުގެ މެސީ، ޗެލްސީ އަތުން ބާސާ ބަލިވި މެޗަކަށް ފަހު ކަރުނައަޅައި ގަދައަޑުން ރުއި ކަމަށް ސަންޗޭޒް ބުންޏެވެ.\nމެސީ ރުއިކަމަށް ސަންޗޭޒް ބުނާ އެ މެޗަކީ، 2012 ވަނަ އަހަރުގެ ޗެމްޕިއަންސް ލީގު ސެމީ ފައިނަލްގައި ބާސާއާ ޗެލްސީ ވާދަކުރި ދެވަނަ ލެގުގެ މެޗެވެ. ފުރަތަމަ ލެގު 1-0 އިން ޗެލްސީ މޮޅުވެފައި ވަނިކޮށް، ކޭމްޕް ނޫގައި ކުޅުނު ދެވަނަ ލެގުގައި މިދެޓީމު ބައްދަލުކުރި މެޗު ނިމުނީ 2-2 އިން އެއްވަރުވެ 2-3 ގެ އެގްރިގޭޓް ނަތީޖާއަކުން ޗެލްސީ މޮޅުވެގެންނެވެ.\nޗެލްސީގެ ކެޕްޓަން ޖޯން ޓެރީއަށް މެޗުގައި ދެއްކި ރަތްކާޑަކާއެކު 10 ކުޅުންތެރީންނާއެކު ޗެލްސީން ބާސާ ހިފެހެއްޓި އެ މެޗުގައި މެސީ އަތުން ވަނީ ބާސާއަށް ލިބުނު ޕެނަލްޓީއެއް ވެސް ބޭކާރުވެފައެވެ.\nޗެމްޕިއަންސް ލީގުގެ ތާރީހުގައި ވެސް އެންމެ ކާމިޔާބު ކްލަބުތަކުގެ ތެރޭގައި ހިމެނޭ ވަރުގަދަ ބާސާ އާއި އަދި މެސީ ވެސް ރޮއްވާލުމަށް ފަހު، ޗެލްސީ އެފަހަރު ވަނީ، ޖަރުމަނުގައި ކުޅުނު ފައިނަލް މެޗުގައި ޖަރުމަނުގެ ޗެމްޕިއަން ބަޔާން މިއުނިކް ބަލިކޮށް، ފުރަތަމަ ފަހަރަށް ޗެމްޕިއަންސް ލީގު ޓްރޮފީ ހޯދައިފައެވެ.\n"ފައިނަލް މެޗަކުން ބަލިވެއްޖެ ނަމަ ކޮންމެ ކުޅުންތެރިއަކަށް ވެސް ރޮވޭނެ. އެއީ ފުޓްބޯޅައިގެ ބައެއް. ޗެލްސީ މެޗަށް ފަހު، އަހަރެން ދުށިން، ބާސާގެ ޑްރެސިންގ ރޫމް ތެރޭގައި ލިއޯ ރޯން ހުއްޓާ، އެއީ ކުޅުންތެރިއެއްގެ ހައިސިއްޔަތުން އެ ކުޅުންތެރީން ބޭނުންވާ ވަރަށް ބައިވަރު ކަންތައްތަކެއް ހުންނާނެ. އެހެން މީހުންނަށް އެކަން އިހުސާސްކުރަންވެސް ނޭނގޭނެ،" މިދިޔަ ޖެނުއަރީ ޓްރާންސްފަރގައި އާސެނަލުން ޔުނައިޓެޑާ ގުޅުނު ފޯވާޑް ބުންޏެވެ.\nޗެމްޕިއަންސް ލީގުގައި ޗެލްސީއާ ބާސާގެ ކުރިމަތިލުންތަކަށް ބަލާއިރު، މި ދެޓީމު ވަނީ މިހާތަނަށް 12 ފަހަރު ބައްދަލުކޮށްފައެވެ. އޭގެ ތެރޭން،3ފަހަރު ބާސާ މޮޅުވެފައި ވާއިރު، ޗެލްސީ ވަނީ4ފަހަރު ބާސާގެ މައްޗަށް ކުރި ހޯދައިފައެވެ. އަނެއް ފަސް ފަހަރު އެއްވަރުވީ އެވެ. 12 މެޗުން ކޮންމެ ޓީމަކަށް ވެސް ވަނީ 18 ލަނޑު ކާމިޔާބުކުރެވިފައެވެ.\nޔޫރަޕްގެ ކުރީގެ ދެ ޗެމްޕިއަންނުން، 13 ވަނަ ފަހަރަށް ކުރިމަތިލާއިރު، މެސީއަށް ޗެލްސީ ކޮޅަށް ލަނޑެއް ނުޖެހި މިހާރު އަށް މެޗު ކުޅެފިއެވެ.\nއެންމެ ފަހުން މި ދެޓީމު ވާދަކުރި އިރު، ބާސާގައި މުހިއްމު ދައުރެއް އަދާކުރި ޕެޑްރޯ ރޮޑްރިގޭޒާއި ސެސް ފެބްރިގާސް މިފަހަރު ނުކުންނާނީ އެޓީމާ ދެކޮޅަށެވެ. މި ދެކުޅުންތެރީންނަކީވެސް މިހާރު ޗެލްސީގައި މުހިއްމު ދައުރެއް އަދާކުރަމުން އަންނަ ދެ ކުޅުންތެރީންނެވެ.\nޗެމްޕިއަންސް ލީގު ގަދަ 16ގައި މި ދެޓީމު ތިން ވަނަ ފަހަރަށް ވާދަކުރާއިއު، މި ފަހަރު ބާސާއަށް ޗެލްސީގެ މައްޗަށް ކުރި ހޯދިއްޖެ ނަމަ ވެގެންދާނީ މިއީ ބާސާ މި މުބާރާތުގެ ކުއާޓާއަށް ޖެހިޖެހިގެން ދަތުރުކުރާނެ 11 ވަނަ ފަހަރަށެވެ.\nޗެމްޕިއަންސް ލީގުގެ ގަދަ 16ގައި ޗެލްސީއާ ބާސާ ބައްދަލުކުރާ މެޗު އޮންނާނީ، މިމަހުގެ 20 ވަނަ ދުވަހުގެ ރޭ ރާއްޖޭ ގަޑިން މެންދަމު 12:45ގައެވެ.


Adam Fathuhy: ސިޔާސީ ފަރާތްތަކުގެ ލޯބިވެރިޔާ އެންޖެލިކް ޝެރޯން އެހެން ނަމެއްގައި އެނބުރި ފޭސްބުކްއަށް\nމީގެ ކުރިން ބްލްކްމެއިލް ކޮއްފައވާކަމަށް ހަބަރު ފެތުރުފައިވަނީ އެންޖެލެކް ޝެރޯންގެ ނަމުގައި ހަދާފައިވާ އެކައުންޓް ތަކަކުންނެވެ. މިފަހަރު ނާޒް ނީނާޒް ގެ ނަމުގައި ހަދާފައިވާ އެކައުންޓެއްގެ ނަން ކާލިޔާ ހަސަންގެ ނަމަށް ބަދަލުކޮށްފައިވާ ފޭކް އެކައުންޓަކަށް ރައްޔިތުންގެ މަޖްލިސްގެ އެތައްމެންބަރެއްގެ އިތުރުން، ދިވެހި ފިލްމީ ތަރިންނާއި، ސިޔާސީ ޕޯޑިއަމްތަކުން ފެންނަ އެތައްފަރާތެއް އޭނާގެ ފްރެންޑްލިސްޓްގައި ވެއެވެ.\nއެ އެކައުންޓްގައިވާ ފޮޓޯތަކަކީ ލީބިޔާގެ މީހެއްގެ (އަލްހަސަން ޒަބްރީނާގެ) ނަމުގައި ހަދާފައިވާ4އެކައުންޓްގައިވެސް ލިސްޓްކޮއްފައިވާ ފޮޓޯތަކެވެ. މީގެ އިތުރުން އެފޮޓޯތައް ފޭސްބުކްގެ އެހެން ފަރާތްތަކުގެ އެކައުންޓް ތަކަށް އަޕްލޯޑްކޮއްފައިވެއެވެ.\nއޭނާގެ ފްރެންޑް ލިސްޓަށް އަލަށް އެޑްކުރާ ފަރާތްތަކަށް، ހާއްސަ މެސެޖްއެއް ފޮނުވައެވެ. އެމެސެޖްގައި އެކުވެރިކަން ބަދަހިކުރަން ބޭނުންވާ ވާހަކަޔާއި، ފޭސްބުކުން އެކަންނުކުރެވޭނެކަމާއި، އޭނާ ދީފައިވާ އީމެއިލް އަށް މެސެޖް ކުރުމަށް އެދިފައިވެއެވެ. އަދި އީމެއިލް ކުރާފަރާތްތަކަށް އޭނަޔާ ބެހޭ އިތުރުމައުލޫމާތާއި ފޮޓޯވެސް ފޮނުވާނެކަމަށް ބުނެފައިވެއެވެ.\nއީމެއިލުން ކޮންޓެކްޓް ކޮއްފިނަމަ ، އެކުވެރިކަން ބަދަހިވެގެން ގޮސް ވެބްކެމްއަށް ނިމުންވެސް އެކަށީގެންވެއެވެ. ނުވަތާ އޭނާ ފޮނުވާ ވައިރަސް ލިންކަކަށް ކްލިކް ކުރެވިގެން ފޭސްބުކް، އީމެއިލް، އަދި ޓްވިޓަރގެ ޕާސްވަރޑް ވަގަށްނަގާ އެފަރާތް ތަކުގެ އެކައުންޓްތައް ހައިޖެކް ކުރުންވެސް އެކަށީގެންވެއެވެ. ނުވަތަ ލިންކަކަށް ކްލިކް ކުރެވިގެން ޔޫޒަރއަށް ނޭނގި ސިސްޓަމަށް ޓްރޯޖަންއެން އިންސްޓޯލްވެ، ރިމޯޓްކޮށް އެފަރާތަށް ސިސްޓަމްގެ ތެރެއަށް ބޭނުން އިރަކު ވަދޭވޭގޮތްވުމަކީވެސް އެކަށީގެންވާ ކަމެކެވެ.\nމިފަދަ ފޭކް އެކައުންޓް ތަކަށް ސަމާލްވެ، އެފަދަ ފަރާތްތަކުން ފޮނުވާ ލިންކްތަކަށް ކްލިކް ނުކުރުމަށް ގޮވާލަމެވެ.


Council thakah budget bahaane gothuge formula eh oi namaves eyah...\nކައުންސިލްތަކަށް ބަޖެޓް ބަހާނެ ގޮތުގެ ފޯމިއުލާއެއް އޮތް ނަމަވެސް އެއަށް އަމަލެއް ނުކުރޭ: އެލްޖީއޭ\nކައުންސިލްތައް އިދާރީގޮތުން ލާމަރުކަޒު ނުކުރެވި އޮތީ މާލީގޮތުން ލާމަރުކަޒު ނުވެއޮތީމަ\nބަޖެޓުން ދެވޭ ހިލޭ އެހީ ބަހާލުމުގައި ގާނޫނުގައި ވަކިކަހަލަ ކަންތައްތަކަށް ބަލާނެ، އޭގެތެރޭގައި އާބާދީއާއި ބިމުގެ ބޮޑުމިނާއި ދަތުރުުކުރަންޖެހޭ ވަރު ހިމެނޭނެ\n2020 ވަނަ އަހަރު ކައުންސިލްތަކަށް ބްލޮކް ގްރާންޓުގެ ގޮތުގައި 1.6 ބިލިއަން ރުފިޔާ ދޭގޮތަށް ހަމަޖެހިފައިވޭ\nކ. މާލެ |9ނޮވެންބަރ 2019 | ހޮނިހިރު 13:33 | 3,703\nއެލްޖީއޭގެ ޑިރެކްޓަރ ޖެނެރަލް ޝަމްއޫނު އާދަމް - ރާއްޖެ އެމްވީ\nކައުންސިލްތަކަށް ބަޖެޓް ކަނޑައަޅާ އެ ބަހާނެ ގޮތުގެ ފޯމިއުލާއެއް އޮތް ނަމަވެސް އެއަށް އަމަލުކޮށްފައި ނުވާ ކަމަށާއި، ކައުންސިލްތައް ލާމަރުކަޒު ކުރެވުނީ ސިޔާސީ ގޮތުން އެކަނި ކަމަށް ލޯކަލް ގަވަރމަންޓް އޮތޯރިޓީ (އެލްޖީއޭ) އިން ބުނެފިއެވެ.\nރާއްޖެ ޓީވީގެ ފަލަ ސުރުހީ ޕްރޮގްރާމުގައި ވާހަކަދައްކަވަމުން އެލްޖީއޭގެ ޑިރެކްޓަރ ޖެނެރަލް ޝަމްއޫނު އާދަމް ވިދާޅުވީ މިހާރު އޮތް ސަރުކާރު ވެރިކަމާ ހަވާލުކުރުމުގެ ކުރިން މިދިޔަ އަހަރުތަކުގައި ކައުންސިލްތައް މާލީ ގޮތުން ވެސް އަދި އިދާރީ ގޮތުން ވެސް ލާމަރުކަޒު ކުރެވިފައި ނެތްކަމަށެވެ. ނަމަވެސް ކަންކަން ކުރެވިފައި އޮތްގޮތުން ސިޔާސީގޮތުން ލާމަރުކުރެވިފައި އޮތޭ ބުނެވިދާނެ ޝަމްއޫނު ވިދާޅުވިއެވެ.\nއޭނާ ވިދާޅުވީ އިދާރާ ގޮތުން ލާމަރުކަޒު ނުވާކަމަށް ވިދާޅުވަނީ ކައުންސިލްތަކުން ކުރަންޖެހޭ މަސައްކަތްތައް ކައުންސިލްތަކުން ނުކޮށް އޮތުމުން ކަމަށާއި، އެއީ މަގުބައްތި ދިއްލުންކަމުގައި ވިޔަސް ކުނިކެހުން ކަމުގައި ވިޔަސް ރައްޔިތުންނަށް ބޭނުންވާ ހިދުމަތްތައް ހަގީގަތުގައި ނުދެވޭ ކަމަށެވެ.\nއެހެންކަމުން އިދާރީގޮތުން އެމީހުން އޮތީ ލާމަރުކަޒު ނުުކުރެވި. ދެން ބޮޑަށް އިދާރީގޮތުން ލާމަރުކަޒު ނުކުރެވި އޮތީ މާލީގޮތުން ލާމަރުކަޒު ނުވެއޮތީމަ. މިއަހަރުން ފެށިގެން ގާނޫނުގައި އެވާގޮތަށް ހިލޭއެހީއެއްގެ ގޮތުގައި އާމްދަނީ ކައުންސިލްތަކަށް ބެހިގެން މިދަނީ ބަޖެޓްގައި ހިމެނިގެން. ހިލޭ އެހީގެ ގޮތުގައި ދެވުމުގެ މާނައަކީ ރައްޔިތުންނަށް ވަކިވަރެއް ދިނީމަ ރައްޔިތުންނަށް އެބަ އޮވޭ ނެޝަނަލް ލެވެލްގައި ހަދާފައި އޮތް ސެޕްގެ ދާއިރާގެ ތެރެއިން ގޯލްސްތައް އެޗީވްވާ ގޮތަށް އެއަށް ބިނާކޮށް ޕްލާންސްތައް އެކުލަވާލާ ބަޖެޓް އެއަށް ބޭނުންވާ ގޮތަށް ބަހާލުމުގެ ފުރިހަަމަ އިހްތިޔާރު ލިބިގެން އެބަދޭ،\nޝަމްއޫނު ވިދާޅުވީ ހިލޭ އެހީ ބަހާލުމުގައި ގާނޫނުގައި ވަކިކަހަލަ ކަންތައްތަކަށް ބަލަންވާނެ ކަމަށް ބުނެފައިވާ ކަމަށެވެ. އޭގެ ތެރޭގައި އާބާދީއާއި ބިމުގެ ބޮޑުމިނާއި ދަތުރުުކުރަންޖެހޭ ވަރާއި މި ކަންތައްތައް ހުންނަ ކަމަށެވެ.\nވަރަށް ކުރީންސުރެ ބަޖެޓް ބަހާނެ ގޮތުގެ ފޯމިއުލާ އެކުލަވާލައިފިވީ ނަމަވެސް، ބަޖެޓް ދީފައިވަނީ ފޯމިއުލާގައިވާ ގޮތަކަށް ނޫން ކަމަށެވެ. މީގެ އިތުރުން 2014 ވަނަ އަހަރުން ފެށިގެން ފޯމިއުލާ އެކުލަވާލާފައި ކޮންމެ އަހަރަކުވެސް ސަރުކާރުން ފިނޭންސް މިނިސްޓްރީއަށް ހުށަހަޅާ އެލްޖީއޭއިން އެގޮތަށް ބަހާލަދޭން އެދުނު ނަމަވެސް ބަޖެޓް ބަހާފައިވަނީ އެގޮތަށް ނޫން ކަމަށެވެ.\nމި ފޯމިއުލާގައި ގާނޫނުގައި އޮތްގޮތަށް ބަޖެޓް ބެހިގެންދާނެ. އެގޮތުން އާބާދީއާއި އެހެނިހެން ކަންތައްތަކަށް ބެހިގެން ބަޖެޓް ދެވޭނެ. އޭގެ މާނައަކީ އާބާދީއާއި އެހެނިހެން ކަންތައްތަކަށް ވެއިޓް ދެވިގެން ނަޖެޓް ބެހިގެން މިދަނީ. ދެން ވަރަށްގިނަ ކައުންސިލްތަކުން ބަޖެޓް ބެހިގެން މިދަނީ ވަކި ކަހަލަ ކަންތައްތަކަށް ބެހިގެން. އޭގެ ތެރޭގައި މި އޮންނަނީ އާބާދީއާއި، މިސާލަކަށް ކުނި އުކާލުގެ ކަންތައްތައް އަދި ކުނި މެނޭޖް ކުރުމުގެ ކަންތައްތައް މި އޮންނަނީ އާބާދީއާއި ގުޅިފައި. އާބާދީގެ ނިސްބަތުން ކުނި އިތުރުވޭ. ދެން ކުނިކެހުމާއި މަގު ފޮޅާ ސާފްކުރުމުގެ ކަންތައްތަކަށް ބަލާލީމަ އަޅުގަނޑުމެންނަށް އެބަފެނޭ ރަށުގެ ބޮޑުމިނަށް ބަހާލެވޭތަން. އެެހެންކަމުން ފޯމިއުލާ ވޭރިއަބަލްސްތަަކަށް ވެއިޓް ކަނޑައެޅުމުގައި ވަަރަށްބޮޑަށް ބަލާފައި ހުންނާނެ ގާނޫނުގައި އެބުނާ ހިދުމަތްތައް ކައުންސިލުން ފޯރުކޮށްދޭން ހަރަދުކޮށްދޭންޖެހޭ މިންވަރު. އެހެންވީމަ އެގޮތަށް ބްލޮކް ގްރާންޓް ފޯމިއުލާ ކަނޑައެޅިގެން މިދަނީ،\nއަންނަ އަހަރަށް ލަފާކުރާ ދައުލަތުގެ ބަޖެޓުން ކައުންސިލްތަކަށް ދޭ ހިލޭ އެހީގެ ޖުމްލަ މިންވަރަކީ ޑޮމެސްޓިކް ރެވެނިއުގެ5އިންސައްތައިގެ އިތުރުން، ބިމާއި، ރަށްރަށާއި، ފަޅާއި ފަރުފަދަ ތަންތަނުން ކުލީގެ ގޮތުގައި ލިބޭ އާމްދަނީގެ 40 އިންސައްތައެވެ.\nއެގޮތުން 2020 ވަނަ އަހަރު ކައުންސިލްތަކަށް ބްލޮކް ގްރާންޓުގެ ގޮތުގައި 1.6 ބިލިއަން ރުފިޔާ ދޭގޮތަށް ހަމަޖެހިފައިވެއެވެ. އެއީ 2019 ވަނަ އަހަރުގެ ބަޖެޓުގައި ފާސްކުރި 656 މިލިއަން ރުފިޔާއަށްވުރެ 2.4 ގުނަ އިތުރު އަދަދެކެވެ.


Fatuloonu nulai inkan engunee live show eggai | Mihaaru\nފަޓުލޫނު ނުލައި އިންކަން އެނގުނީ ލައިވް ޝޯއެއްގެ ތެރެއިން\n30 އެޕްރީލް 2020 - 09:20 1 comment\nޝޯގައި ވިލް ރީވް ބައިވެރިވީ ގޭގައި އިނދެގެންނެވެ. އޭނާ ފެނުނީ ގަމީހަކާއި ކޯޓެއްލައިގެން އިށީނދެ އިނދެގެން ވާހަކަ ދައްކަނިކޮށެވެ. ސްޓޫޑިއޯގައި ތިބި ޝޯގެ ހޯސްޓުންނާ، ވިލް ބައިވެރިވީ ފްލޮރިޑާގައި ހުންނަ ރިޓަޔަމަންޓް ހޯމްތަކަށް ޑްރޯންގެ އެހީގައި ސިއްހީ ސާމާލު އުފުލުމާ ބެހޭ ގޮތުން ވާހަކަ ދެއްކުމަށެވެ.\nރީވް ވާހަކަ ދައްކަން ފެށިތާ ކުޑައިރުކޮޅެއްގެ ތެރޭގައި، ޓީވީ ބަލަން ތިބި މީހުންނަށް ފެނުނީ އޭނާ ފަޓުލޫނެއް ނުލައި އިން ތަނެވެ. އިށީނދެގެން އިން އިރު ދެ ފައި އިނީ ފެންނާށެވެ. މި މަންޒަރު ވަގުތުން ގިނަ ބަޔަކު ފޮޓޯ ނަގައި ސޯޝަލް މީޑިއާގައި ދައުރުކޮށް، ރީވްގެ ފަޓްލޫނު ކޮބައިތޯ އަހާފައިވެ އެވެ.\nއަދި ބައެއް މީހުން ވަނީ ތިހިރީ ބަރަހަނާކޮށް ނޫންހޭ ބުނެ ޖޯކް ވެސް ޖަހާފައިވެ އެވެ. މިކަމެއް އަސްލު ދިމާވީ ކެމެރާ އަށް ކުއްލި އަކަށް އައި ހަރަކާތަކާ އެކު، ތިރި އަށް ޖެހުމުންނެވެ. އެހެންވެ ރީވް ތިރިން އެއްޗެއް ނުލައި ހުރިކަން ފަޅާއެރީ އެވެ.\nބައެއް މީހުން މިކަމަށް ޖޯކް ޖަހައި އަދި ފާޑުކީ ނަމަވެސް، ރީވް، 27، ގެ ދިފާއުގައި ވެސް ބައެެއް މީހުން ވާހަކަ ދައްކާފައިވެ އެވެ. އެގޮތުން ގޭގައި ތިބެގެން މަސައްކަތްކުރާ އިރު މިކަހަލަ ގޮތެއްވުމަކީ މާ ބޮޑު މައްސަލައެއް ނޫން ކަމަށާއި ލޮކްޑައުންގެ މި ހާލަތުގައި ގިނަ ބަޔަކު ގޭތެރޭގައި ވެސް އުޅޭނީ ވެސް މާ ބޮޑު ނިވާކުރުމެއް ނެތި ކަމަށް ބުނެފައިވެ އެވެ.\nހީވެސް ނުކުރާ ކަހަލަ ގޮތަކަށް، ރީވް އިން ހާލަތު ޓީވީ ބަލާ މީހުންނަށް ފަޅާއެރުމުން އޭނާ ބުނީ އިނީ ސޯޓެއްލައިގެން ކަމަށެވެ. އަދި ފަޓްލޫނެއް ލާން އެ ވަގުތު ބޭނުން ނުވީ ޓީވީން އޭނާ ފެންނާނީ ބަނޑުންމަތި ކަމަށްވާތީ ކަމަށް ބުންޏެވެ.\nމިކަމާ ގުޅިގެން އޭނާ ޓްވީޓެއްގައި ބުނީ ކަންތައް ކުރެވުނު ގޮތަކުން ވަރަށް ގިނަ ބަޔަކަށް ޖޯކަކަށްވެއްޖެ ކަމަށާއި މިކަހަލަ ކަންކަމާ ދޭތެރޭ ކުރިއަށް އޮތް ތަނުގައި ދެން ވިސްނާނެ ކަމަށެވެ.\nއިތުރު ލިޔުންތައް ޓީވީ ޝޯ އެމެރިކާ ލޮކްޑައުން


Dhagandey ge shukuru supporterunnah | Jazeera\tދަގަނޑޭގެ ޝުކުރު ސަޕޯޓަރުންނަށް - Jazeera\nދަގަނޑޭގެ ޝުކުރު ސަޕޯޓަރުންނަށް\nސާއިފް ޝިޔާދު November 16, 2020 131 views0\nއޭއެފްސީ ކަޕްގެ އެންމެ މޮޅު ގޯލު ހޮވުމަށް ކުރިޔަށް ގެންދާ އޭއެފްސީ ކަޕް ބްރެކެޓް ޗެލެންޖުގެ ކުއާޓާ ފައިނަލުން މޮޅުވުމާއި ގުޅިގެން ރާއްޖޭގައި އުފެދުނު އެންމެ މޮޅު ފުޓްބޯޅަ ކުޅުންތެރިޔާ ކަމަށްވާ އަލީ އަޝްފާގު (ދަގަނޑޭ) އޭނާގެ ސަޕޯޓަރުންނަށް ޝުކުރު އަދާކޮށްފިއެވެ.\nގާތްގަނޑަކަށް 95 މިލިއަން މީހުންގެ އާބާދީއެއް އޮންނަ ވިއެޓްނާމްގެ ހަނޯއީ އެފްސީއަށް ކުޅެމުން އަންނަ އެގައުމަށް ނިސްބަތްވާ ގުއެން ވެންކުއާގެ މައްޗަށް ދަގަނޑޭގެ ގޯލު ކުރި ހޯދީ 51.45 އިންސައްތަ ވޯޓާއެކުއެވެ. މި ޗެލެންޖްގައި ވާދަކުރުމަށް ހޮވާފައިވަނީ 2013 ވަނަ އަހަރު އިންޑޮނޭޝިއާގެ ޕެރިސިބޯއާ ދެކޮޅަށް ނިއު ރޭޑިއަންޓް އާއެކު އޭނާ ޖެހި ފަސް ލަނޑުގެ ތެރެއިން މުޅި ޑިފެންސް ފޫ އަޅުވާލުމަށްފަހު ކީޕަރު ވެސް ކަޓުވާލައި އޭނާ ޖެހި ލަނޑެވެ.\nމިކަމާއި ގުޅިގެން ދަގަނޑޭ ވަނީ މި ޕޯލް ކާމިޔާބު ކުރުމަށް ސަޕޯޓަރުންނާއި، ދިވެހި އެންމެހާ ރައްޔިތުން ދެއްވި ވޯޓާއި، ވޯޓު ހޯއްދެވުމަށް ކުރެއްވި ބުރަ މަސައްކަތަށް ޝުކުރު އަދާކޮށްފައެވެ. އަދި މިފަދަ ދެވަނައެއް ނުވާ ސަޕޯޓަރުން އޭނާއާއެކު ތިބުމަކީ ނުހަނު އުފާ ކުރާކަމެއް ކަމަށް އޭނާ ބުންޏެވެ.\nދަގަނޑޭ ކުއާޓާއަށް އައީ ވެސް ރާއްޖެ އާއި ބަލައި ބޮޑެތި އާބާދީތައް ހިމެނޭ ގައުމުތަކަށް ނިސްބަތްވާ ޓީމުތަކުގެ ކުޅުންތެރިން ބަލިކުރުމަށްފަހުއެވެ. އެގޮތުން އޭނާ ވަނީ ކުވައިތުގެ ކުވައިތު އެފްސީގެ ރޮޖަރީނިއޯ އަދި ބަންގްލަދޭޝްގެ އަބްހާނީ ޑާކާގެ ސޮހެލް ރަނާ ވެސް ބަލިކޮށްފައެވެ. މިދިޔަ ދެ ދުވަހުގެ ތެރޭގައި ދިވެހިން ވަނީ ދަގަނޑޭއަށް ވޯޓު ހޯދުމުގެ ޕޯސްޓްތަކުން ސޯޝަލް މީޑިއާ ފުރާލާފައެވެ.